މިއަދު ދޫކޮށްލައިފިނަމަ ގައުމުގެ މުސްތަގްބަލާއި، މާދަމާގެ ޖީލުވެސް ގެއްލިދާނެ – ފައިސަލް | Fuvahmulahcity\nމިއަދު ދޫކޮށްލައިފިނަމަ ގައުމުގެ މުސްތަގްބަލާއި، މާދަމާގެ ޖީލުވެސް ގެއްލިދާނެ – ފައިސަލް\nމިއަދު ދޫކޮށްލައިފިއްޔާ ގައުމުގެ މުސްތަގްބަލާއި، މާދަމާގެ ޖީލުވެސް ގެއްލިގެންދިޔައީ ކަމަށް އެމްޑީޕީގެ ރަނިންމޭޓް ފައިސަލް ނަސީމް ވިދާޅުވެއްޖެއެވެ.\nގުޅިފައިވާ ޕާޓީތަކުން ބ.ދަރަވަންދޫގައި ބޭއްވި ޖަލްސާގައި ވާހަކަފުޅު ދައްކަވަމުން ފައިސަލް ނަސީމް ވިދާޅުވީ، ތަރައްގީއަކީ ކޮންމެ ގައުމެއްގައިވެސް ރައްޔިތުން ބޭނުންވާނެކަމެއް ކަމަށާއި، އެހެން ނަމަވެސް ތަރައްގީ ގެންނާންޖެހޭނީ ދެފުށް ފެންނަ ގޮތަށް ކަމަށެވެ.\n“ތަރައްގީ ގެންނައިރު އެ ހޭދަކުރަނީ ތިމަންނާމެންގެ އަމިއްލަ ފައިސާއެއް ނޫން, އެއީ ދިވެހިރާއްޖޭގެ ރައްޔިތުން ކުރާ ބުރަ މަސައްކަތުން ލިބޭ މަންފާގެ ތެރެއިން ދައްކާ ޓެކްސް ފައިސާއާއި، ދައުލަތަށްލިބޭ އާމްދަނީން ކުރާ ކަމެއްކަން ދަންނަންޖެހޭ” ފައިސަލް ވިދާޅުވިއެވެ.\nފައިސަލް ވިދާޅުވީ އެންމެންވެސް ތަރައްގީ ބޭނުންވާ ކަމަށާއި، އެހެން ނަމަވެސް، އެކަން ކުރަންޖެހޭނީ އޭގެ ފަހަތުގައި ފޮރުވިފައިވާ އެތައް ކަންތައްތަކެއް އޮންނަ ގޮތަކަށް ނޫން ކަމަށެވެ. ތަރައްގީގެ ކަންކަން ކުރިއަށް ގެންދާންޖެހޭނީ ދެފުށްފެންނަ ގޮތަކަށް ކަމަށް އޭނާ ވިދާޅުވިއެވެ.\n“ތަރައްގީ ގެންނާންޖެހޭނީ މުސްތަގްބަލުގައި ޖީލުތަކުގެ ބޮލުގައި އެތައްލައްކަ ރުފިޔާއެއްގެ ދަރަނި އަޅުވާފައެއް ނޫން. އެހެންކަމުން، ދެފުށްފެންނަ ގޮތަށް ކަންކަންކޮށް، އިސްރާފް ނުވާނޭގޮތަށް، އަމަލުކުރަންޖެހޭ” ފައިސަލް ވިދާޅުވިއެވެ.\nރޭ ހުޅުވި ސިނަމާލޭ ބްރިޖް ހުޅުވުމުގެ ރަސްމިޔާތަށް އިޝާރަތްކޮށް ފައިސަލް ވިދާޅުވީ، ތަރައްގީގެ ވާހަކަ ދައްކާއިރު ރޭވެސް ސަރުކާރުން 42 މިލިއަން ރުފިޔާ ބޭކާރުގޮތުގައި އަންދާލުމަކީ ރައްޔިތުންނަށްދިން މެސެޖެއް ކަމަށް ފައިސަލް ވިދާޅުވިއެވެ.\n“ރައްޔިތުން އުޅެމުންދާ ނިކަމެތި ހާލާއި، ރަށްރަށުގައި ހުރި މައްސަލަތަކަށް ސަރުކާރުން އަޅާނުލާ، އެއީ ދެރަކަމެއް” ފައިސަލް ވިދާޅުވިއެވެ.\nވެރިއަކު އިންތިޚާބުކުރާއިރު ވިސްނާންޖެހޭ ކަންކަމުގެ މައްޗަށް ވާހަކަފުޅު ދައްކަވަމުން ފައިސަލް ވިދާޅުވީ، ވޭތިވެދިޔަ ފަސް ވަރަކަށް އަހަރު ރާއްޖެ ތަޖުރިކާކުރި ކަންތަކަށް ރައްޔިތުން ވަރަށް ބޮޑަށް ވިސްނައި ބަލަންޖެހޭ ކަމަށެވެ.\nފައިސަލް ވިދާޅުވީ ގައުމުގެ ހުރިހާ ދިމާއަކަށް ބެލިޔަސް ފެންނަނީ ޚިޔާނާތައި ކޮރަޕްޝަންގެ ކަންތައްތައް ކަމަށާއި، އެއީ ދައްކަން އުފާވާ ވާހަކަފުޅުތަކެއް ނޫންކަމަށެވެ. ހަމައެކަނި އެމްއެމްޕީއާރްސީގެ ވައްކަމަށް ބެލިނަމަވެސް، މިއީ ދިވެހިން މިސަރުކާރަށް ނޫނެކޭ ބުނަންޖެހޭ ސަބަބެއް ކަމަށް ފައިސަލް ވިދާޅުވިއެވެ.\n“ރާއްޖޭގެ ރައްޔިތުން ވިސްނަންޖެހޭ. ނަޖީބުގެ ސަރުކާރުން އިންތިހާ ދަރަޖައިގެ ލޯނުތައް ނެގުމުގެ މެލޭޝިޔާ ރައްޔިތުންނަށް އުފުލަންޖެހިފައިވާ ބުރައާމެދުވެސް ރާއްޖޭގެ ރައްޔިތުން ވިސްނަންޖެހޭ” ފައިސަލް ވިދާޅުވިއެވެ.\nފައިސަލް އިތުރަށް ވިދާޅުވީ ކާމިޔާބު އޮތީ އިރާދަކުރެއްވިއްޔާ ވަރަށް ކައިރީގައި ކަމަށާއި، އުފާވެރިކަމުގައި ތިއްބެވުމަށާއި ދައްކާހާ ބިރަކަށް ނުސިހި، ފަސްނުޖެހި ފަސް ވަނަ ގިޔަރުގައި މަސައްކަތް ކުރުމަށް އެދޭ ކަމަށެވެ.\nގުޅިފައިވާ އިއްތިހާދަށް ރިޔާސީ ކެންޑިޑޭޓެއްގެ ގޮތުގައި ލިބިފައި މިވަނީ ރަންގަނޑެއް ކަމަށާއި، އިބްރާހިމް މުހަންމަދު ސޯލިހްގެ ފަހަތްޕުޅުން ޚިޔާނާތުގެ އެއްވެސްކަމެއް، އަނިޔާވެރިކަމުގެ ކަމެއް ފެންނާންނެތް ކަމަށް ފައިސަލް ވިދާޅުވިއެވެ.\n“އެމަނިކުފާނުގެ 25 އަހަރުގެ ސިޔާސީ ތަޖުރިބާއިން މުޅިންވެސް ފެންނަނީ ގައުމަށް ފައިދާހުރި މަސައްކަތްތަކާއި، ހިތްތިރި ކަމާއި ރިވެތި އަޚުލާގެއްގައި މަސައްކަތްކުރެއްވިތަން ، ކެންޑިޑޭޓް ނަންބަރު2އަށް ވޯޓްލުމަކީ ވަރަށް ފަސޭހަކަމެއް ” ފައިސަލް ވިދާޅުވިއެވެ.\n← އިންޑިއާގެ ގޯއެއާގެ ދަތުރުތައް ރާއްޖެއަށް ފަށަން ނިންމައިފި\nގުގުރިދަމަންތަ؟ މިކަން ކޮށްލާ ހުއްޓިދާނެ! →


Iraq ga hunna America Embassy ah amaazukoh' aneh'kkaaves rocket...\nއިރާގުގަ ހުންނަ އެމެރިކާ އެމްބަސީ އަށް އަމާޒުކޮށް އަނެއްކާވެސް ރޮކެޓު ހަމަލާތަކެއް ދީފި\nމިހަމަލާތަކުގައި ހަ މީހުން ޒަޚަމް ވެފައިވާކަމަށް އިރާގު ޕޮލިހުން ބުނޭ\nމަންޒަރުދުށް މީހަކާ ހަވާލާދީ އޭއެފްޕީން ބުނެފައިވަނީ ދެ ހަމަލާ އަމާޒުވެފައިވަނީ އެމެރިކާ އެމްބަސީ ކައިރިއަށް\nކ. މާލެ |6ޖެނުއަރީ 2020 | ހޯމަ 08:31 | 8,587\nއިރާގު - އަލްޖަޒީރާ\nއިރާޤުގަ އެމެރިކާ އެމްބަސީ ހުންނަ ޞަރަޙައްދަށް އަނެއްކާވެސް ރޮކެޓު ޙަމަލާތަކެއް ދީފި އެވެ.\nއިރާޤު ސިފައިންނާ ޙަވާލާދީ އަލްޖަޒީރާއިން ބުނެފައިވަނީ އާދީއްތަ ދުވަހުގެ ރޭ ބަޣްދާދުގައި ސަލާމަތީ ކަންކަން ވަރުގަދަ ކޮށްފައި އޮންނަ ޞަރަޙައްދުކަމުގައިވާ "ގްރީން ޒޯން"އަށް ހަ ރޮކެޓު ޙަމަލާ ދީފައިވާކަމަށެވެ. މީގެތެރެއިން ތިން ޙަމަލާ އައިސްފައިވަނީ ގްރީން ޒޯނަށްކަމަށް އިރާޤު ސިފައިންވަނީ ބުނެފަ އެވެ.\nމިޙަމަލާތަކުގަ ހަ މީހުން ޒަޚަމްވެފައިވާކަމަށް އިރާޤު ފުލުހުން ބުނެއެވެ. މަންޒަރު ދުށް މީހަކާ ޙަވާލާދީ އޭއެފްޕީން ބުނެފައިވަނީ ދެ ޙަމަލާ ޢަމާޒުވެފައިވަނީ އެމެރިކާ އެމްބަސީ ކައިރިއަށެވެ.\nއާދީއްތަ ދުވަހުގެ ރޭ މިޞަރަޙައްދަށް ޢަމާޒުކޮށް ރޮކެޓު ޙަމަލާތައް ދީފައިވާއިރު ހޮނިހިރު ދުވަހުގެ ރޭ ވެސް ވަނީ އެމެރިކާ އެމްބަސީއަށް ރޮކެޓު ޙަމަލާތަކެއް ދީފަ އެވެ. އަދި މިއީ ފާއިތުވި ދެ މަސްދުވަސްތެރޭގައި އިރާޤުގަ ތިބޭ އެމެރިކާ ސިފައިންނާއި މީހުންނަށް ޢަމާޒުކޮށް ދީފައިވާ މިފަދަ ސާދަ ވަނަ ޙަމަލާއެވެ.\nއިރާޤުން ބުނެފައިވަނީ ޤާސިމް ސުލައިމާނީ އަވަހާރަކޮށްލި ޙަމަލާދީފައިވަނީ އެޤައުމުން އެކަމަށް އިންކާރުކޮށްފައިވަނިކޮށް ކަމަށެވެ. އެހެން ކަމަށްވާނަމަ ޤާސިމް އަވަހާރަކޮށްލި ޙަމަލާއަކީ ބައިނަލްއަޤުވާމީ ޤާނޫނުތަކާއި ޚިލާފު އަމަލެކެވެ. ބައިނަލް އަޤުވާމީ ޤާނޫނު ބުނާގޮތުން އެ ޤައުމެއްގެ ހުއްދަ ނެތި އެޤައުމުގެ ޞަރަޙައްދުގައި ޙަމަލާދިނުމަކީ މަނާކަމެކެވެ.


Dhaidholheegai Mask Alhuvaigen Thibeynama, Mask Elhumuge Beynumeh Neh: Dr.Afzal - Vaguthu\nކޮވިޑް-19: ދުނިޔޭގެ ހާލަތު ވެސް ގޯސް، ރާއްޖޭގެ ހާލަތު ވެސް ގޯސް - 1 ގަޑިއިރު ކުރިން\nދަތްދޮޅީގައި މާސްކް އަޅުވައިގެން ތިބެންޏާ، މާސްކް އެޅުމުގެ ބޭނުމެއް ނެތް: ޑރ.އަފްޒަލް\nއެންއީއޯސީގެ ބައްދަލުވުމުގައި ޑރ.އަފްޒަލް ވާހަކަދައްކަވަނީ\nކޮވިޑް-19 މާލޭގައި މުޖުތަމައުއިން ފެނުމާއި ގުޅިގެން، މާރޗްމަހުގެ މެދުތެރޭގައި އިއުލާން ކުރި ފުރަބަންދަށް ލުއިތަކެއް ދީފައި ވަނީ މި ހިނގާ ޖޫން މަހުގެ 15 ވަނަ ދުވަހުއެވެ. 15 ވަނަ ދުވަހުން ފަށައިގެން އާއާއްމު ހާލަތުގެ އުސޫލުތަކާއި އެއްގޮތަށް ގައިދުރުކޮށް، މާސްކް އަޅައިގެން ބޭރަށް ނުކުމެ އުޅުމުގެ ފުރުސަތު ވަނީ ދީފައެވެ.\nމިގޮތަށް މަގުތަކަށް ނުކުންނަ އިރު މާސްކް އެޅުމަށް ހެލްތް ޕްރޮޓެކްޝަން އެޖެންސީ (އެޗްޕީއޭ) އިން ވަނީ ލަފާދެއްވާފައެވެ. އެ ލަފަޔާއި އެއްގޮތަށް ގިނަ ބަޔަކު މާސްކް އެޅި ނަމަވެސް މާސްކް އަޅަނީ، އެކަމުގެ ބޭނުން އެންމެ ފުރިހަމައަށް ހިފޭގޮތަކަށް ނޫނެވެ.\nރޭ ދަރުބާރުގޭގައި ބޭއްވި ނޫސްވެރިންގެ ބައްދަލުވުގައި ހެލްތް ޕްރޮޓެކްޝަން އެޖެންސީ (އެޗްޕީއޭ)ގެ އެޕިޑަމޮއޮލޮޖިސްޓް ޑރ.އިބްރާހިމް އަފްޒަލް ވިދާޅުވީ ބައެއް މީހުން މާސްކް ދަތްދޮޅީގައި އަޅުވާލައިގެން ތިބޭ މަންޒަރު ފެންނަ ކަމަށެވެ.\n"ވަރަށް ގިނައިން ފެނޭ ދަތްދޮޅީގައި މާސްކް އަޅުވާލައިގެން މާސްކް އަޅާތަން. އެެހެން މާސްކް އެޅުމުގެ ބޭނުމެއް ނެތް. އެ ނަގާލާ ކަމަށް ވާނަމަ ވެސް ނަގާލާފަ ދެފަޅި ޕްރެސްކޮށްލުމަށް ފަހު، ފަހުން އެޅިދާނެ. އެއީ އަނގައިގައި ހުންނަ ވައިރަސްގައި ޖެހިފަ ހުންނަ ބައި މޫނާވެސް އިނގިލިތަކާއި ވެސް ކޮންޓެކްޓް ވެގެން ނުވާނެ. އެހެން ނޫނީ އޭގެ ބޭނުން ކެނޑުނީ." ޑރ.އަފްޒަލް ވިދާޅުވިއެވެ.\nކޮވިޑް-19 އާ ގުޅިގެން އާ އާންމު ހާލަތަށް ރުޖޫއަވުމަށް އަޅާ ފިޔަވަޅުތަކުގެ ތެރެއިން ޕާކްތަކާއި މައިޒާންތަކަށް ދާން ވާނީ މާސްކް އަޅައިގެން ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ނެރުނު އުސޫލުގައި ވަނީ ބުނެފައެވެ.\nއަދި ލުއި ދިންނަމަވެސް ބަލީގެ ނުރައްކާ ކުޑަ ނުވާކަމަށާ، އެޗްޕީއޭގެ އެންގުންތަަށް އަމަލު ނުކުރާ ނަމަ ބަލި ފެތުރުމުގެ ފުރުސަތު ބޮޑުކަމަށް ވެސް އެޗްޕީއޭއިން ފާހަގަކުރައްވައެވެ.\nޖޫން 21, 2020 12:37\nބާޒާރުމަތީގަ އެވަރަށްތޮއްޖެހިފަވާއިރުވެސް. ދިވެހިންނާއި ބަންގާޅުމީހުންގެ މާސްކްހުންނަނީ ދަތްދޮޅީގަ އަޅުވާފާ. ޙީވަނީ ދަތްދޮޅިގާޑެއްހެން.\nޖޫން 21, 2020 12:45\nދަތްދޮޅީގައި މާސްކު އެޅުމަށްވުރެ މާގޯސްކޮން މާސްކު އެބައަޅާ ، އެކަކު އަޅައިގެން ހުއްނަ މާސްކު އަނެއްމީހާ އަޅަން އެބަދޭ ފިހާރަޔަށް ސިގެރެޓު ގަންނަން ގޮސް މާސްކު ނާޅާ ފިހާރަޔަށް ނުވަދެވޭނޭ ބުނާއިރަށް ބޭރަށްނުކުމެ އެހެން މީހަކުއަތުން އެމީހާ އަޅައިގެން ހުރި މާސްކު ހޯދައިގެން އެމާސްކު އަޅައިގެން ސިގެރެޓު ގަންނަށް ފިހާރަޔަށް ވައްނަނީ އަދި 1 ސިގެރެޓު3މީހުން ބޮނީ މިއީ ކިހާނުރައްކާ ކަމެއް ، ގައުމުގެ ބައެއް ޒުވާނުން ވަރަށް ސްމާޓޯ...\nޖޫން 21, 2020 14:04\nބަންގާޅު ބޭފުޅުން ނަށް ތިވާހަކަ ބުނެދީ! އެކްސްކިޔުޒް މީ ވަރަށް ރަނގަޅުވާނެ އެކަމަށް\nޖޫން 21, 2020 15:02\nއެންއީއޯސީގެ ބައްދަލުވުމުގައި ޑރ.އަފްޒަލް ވާހަކަދައްކަވަނީ (ފޮޓޯ) ނަމޫނާ ދައްކަން ތިބި މީހުންތީ ފޮޓޯގަ ހުރީ މާސްކު ނާޅާ...\nޖޫން 21, 2020 15:30\nރޭގަނޑު ކަސްރަތު ކުރަންދާ އެކަކުވެސް މާސްކެއް ނާޅާ، އުސްފަސްގަނޑު އަދި ސިނަމާލެ ބުރިޖަށް ދުވަން ދާ އެކަކުވެސް މާސް ނާޅާ އެއްތާކުވެސް. އެއްބައި މީހުން ނާޅާތީ އަނެއްބައި މީހުން އެއަޅަން ލަދުގަންނަނީ ކަންނޭނގެ.\nއެމީހެއްގެ ރައްކާތެރިކަމަށް އެމީހަކު އަމިއްލައަށް ބަލަންވާނީ. މީހަކު އުޅޭ ގޮތަކަށް ބަލާނެ ކަމެއް ނެތް\nޖޫން 21, 2020 17:18\nދެންމިއުޅޭ ޕޮލިހުންވެސް އެބައުޅޭ މަގުމަތީ މާސްކުނާޅާ.\nޖޫން 21, 2020 18:18\nއަފްޒަލް ކަލޭ ކޮސްނުގޮވާ ގެއަށްދޭބަލަ.. މާއިގޭ ވެގަނެގެން ނުއުޅެ..ޑަބުލިއު އެޗް އޯ ޕަޕެޓުން..މި ކޮމެންޓް ޖަހާލަ ދޭތި\nޖޫން 21, 2020 18:19\nއެހެންވެ ބުނެވެނީ ފުރަބަންދަށް ލުއިދިނީވެސް އެކަށީގެންވާ ގަވައިދު ނަހަދައޭ، މާސްއެޅުން ނޫނީ މޫނުނިވާ ނުކުރާ މީހުން ބޭރުގަ އުޅެންނާ ފިޔަވަޅު އަޅާނެ ވާހަކަ ބުނިނަމަ ތިބުނާ މަންޒަރެއް ނުފެންނާނެ


"Mihaaru" ge "Ajaibu": Thauleemee aa harufathakah | Mihaaru\n"މިހާރު"ގެ ވެބްސައިޓް ހެދުމުގައި އިސްކޮށް ހަރަކާތްތެރިވި އަޖައިބު: މަސައްކަތުގެ ދާޢިރާގައި ވެސް އޭނާ އަކީ ނަމޫނާ މުވައްޒަފެއް\n28 މެއި 2016 - 09:46 12 comments\nދޮޅު މަަސް ދުވަހުން ބޮޑު ނިއުސް ވެބްސައިޓެއް ތައްޔާރުކޮށް ނިންމާލުމަކީ ފަސޭހަ ކަމަށް ނުވާނެ އެވެ. ހާއްސަކޮށް އެކަމުގައި އުޅެނީ ބިޒީ ދަރިވަރެއް ނަމަ އެވެ. އެކަމަކު "މިހާރު"ގެ ވެބްސައިޓް އެންމެ ފުރިހަމައަށް ފެންނަން މި އޮތީ ސައިރެކްސް ކޮލެޖުގައި ކިޔަވަމުން އައި އަހުމަދު އަލީ ނުވަތަ އަހަރުމެން ކިޔާ ނަމުން ނަމަ "އަޖައިބު"ގެ ބޮޑު އެހީތެރިކަމާ އެކު އެވެ.\nއިންފޮމޭޝަން ޓެކްނޮލޮޖީން ސޮފްޓްވެއާ ޑިޒައިނިން އަދި ޑިވެލޮޕިން އިން ބެޗްލާސް ޑިގްރީ މިދިއަ ބުދަ ދުވަހު ހާސިލްކުރުމުން "މިހާރު"ގެ ޓީމުން އެކަން ފާހަގަކޮށް އަޖައިބަށް މަރުހަބާ ކިޔަމެވެ.\nއޭނާ ބުނިގޮތުގައި ކުރު މުއްދަތެއްގެ ތެރޭގައި "މިހާރު" ވެބްސައިޓްގެ ބޮޑު މަސައްކަތް ނިންމާލުމަކީ ލިބުނު ވަރަށް ބޮޑު ކާމިޔާބީ އެކެވެ.\nއަޖައިބު (މ) އަދި އޭނާގެ ޑިޕާޓްމެންޓްގެ ހެޑް ރަމީޒް (ވ) އަދި މުހައްމަދު ހުނައިނު އަބްދުﷲ: "މިހާރު"ގެ ވެބްސައިޓުު އެ ޓީމުން ތައްޔާރުކޮށްދިނީ ކުޑަ ދުވަސްކޮޅެއްގެ ތެރޭގައި\n"މި ވެބްސައިޓަކީ އަޅުގަނޑުމެން މިދިޔަ ދޮޅު މަސް ދުވަހުގެ ތެރޭގައި ނުނިދާ ތިބެގެން ކުރި މަސައްކަތް. ވަރަށް ގިނަ ބަޔަކު މި މަސައްކަތް ބަލައިގަތް،" ފުވައްމުލަކަށް އުފަން އުމުރުން، 24 އަހަރުގެ އަޖައިބު ބުންޏެވެ.\n"ނެގެޓިވް ފީޑްބެކެއް ނުލިބޭ"\n"ހަވީރު"ގައި ފަސް އަހަރު ވަންދެން މަސައްކަތް ކުރި އަޖައިބަށް، ކިޔަވަމުން ވަޒީފާ އަދާކުރުމަކީ ކުރިމަތިވި ގޮންޖެހުމެކެވެ. އެކަމަކު ރިޔާސީ އިންތިހާބާއި މަޖިލިހުގެ އިންތިހާބުގެ ނަތީޖާތައް ފަސޭހަކަމާ އެކު ވަގުތުން ކިޔާލަން ލިބޭ ގޮތް އަޖައިބާއި އޭނާގެ ޓީމުން ގެނެސްދިނީ ވަރުބަލިކަމެއް ނެތި އެވެ.\nއެފަދަ މުހިއްމު އިވެންޓްތައް ކުރިއަށް ދާއިރު، އެސައިންމަންޓްތައް ގަޑިއަށް ނިންމުމަކީ ކުރިމަތިވި އުނދަގުލެކެވެ. އެކަމަކު އޭނާ މަސައްކަތް ކުރާ ޑިޕާޓްމެންޓްގެ ހެޑް، އިބްރާހިމް ރަމީޒްގެ އެހީތެރިކަން ކިޔެވުމުގައި ވެސް ވަރަށް ބޮޑަށް ލިބުނު ކަމަށް ބުންޏެވެ.\n"މަސައްކަތްތައް ވެސް ހަވާލުކުރާނީ ކިޔެވުމަށް ބުރޫނާރާ ގޮތަށް. ޓެސްޓެއް އޮންނަންޏާ ވަރަށް ބޮޑަށް ލުއި ކޮށްލާފައި،" އަޖައިބު ބުންޏެވެ.\nކިޔެވުމުގެ ތެރޭން ވެސް އޭނާ ވަނީ "އަޖައިބު" ދައްކާފަ އެވެ.\nއެކުވެރި އަބްދުއްލަތީފް އަބްދުއްރައްޒާގާ އެކު ކޯހުގައި ތައްޔާރުކުރި ޕްރޮޖެކްޓަކަށް ކޮލެޖްގެ ޗެއާމަން އެވޯޑް ލިބުނު އިރު އެއީ އާއްމު ދިރިއުޅުމުގައި ވެސް ބޭނުންކުރެވޭނެ މޮޅު އެޕްލިކޭޝަނެކެވެ. އިމާރާތުގެ ފިނި ހޫނު މިނާއި ގޭސް ހުރި މިންވަރާއި މޯޝަން އަދި އެތަނުގައި ހުރި އިލެކްޓްރޯނިކް ވަސީލަތްތަކުގެ ހާލަތް ދެނެގަންނައިރު އެކަން ފޯނު އެޕްލިކޭޝަނުން ބަލައިލެވެ އެވެ. ނަމަވެސް އެއީ ކޮލެޖް ޕްރޮޖެކްޓެއް ކަމުން އޭގެ ބޭނުމެއް އާއްމުންނަށް ހިފޭ ގޮތެއް ނުވި އެވެ.\nއެކަމަކު އަޖައިބާއި އޭނާ މަސައްކަތްކުރާ ޓީމުގެ ކުޅަދާނަކަން އެއަށް ވުރެ މާ ފުޅާކޮށް މި އޮތީ ފެންނާށެވެ: މި ވެބްސައިޓެވެ.\nއިތުރު ލިޔުންތައް އިންފޮމޭޝަން ޓެކްނޮލޮޖީ ސައިރިކްސް ކޮލެޖް މިހާރު


ވަޒީފާ ހަމަޖެހޭ ތާރީޙުން ފެށިގެން 23 ޖުލައި 2020 އަށް\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2020 ޖެނުވަރީ 13 ވާ ހޯމަ ދުވަހު ގެ (13:30) ގެ ކުރިން، މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް (ބިއްލޫރިޖެހިގެ، މަޖީދީމަގު) ނުވަތަ ކ. ގުރައިދޫގައި ހުންނަ ޚާއްޞަ އެހީއަށް ބޭނުންވާމީހުންގެމަރުކަޒު އަށެވެ. ވަޒީފާއަށް އެދޭ ފޯމާއި ލިޔުންތައް އީ-މެއިލް (([email protected] މެދުވެރިކޮށް ވެސް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، (2020 ޖެނުވަރީ 19) އާއި (2020 ޖެނުވަރީ 23) އާ ދެމެދު، މިނިސްޓްރީ އޮފް ޖެންޑަރ، ފެމެލީ އެންޑް ސޯޝަލް ސަރވިސަސް (ބިއްލޫރިޖެހިގެ، މަޖީދީމަގު) ގައެވެ.\nމި ޢިއުލާނާ ގުޅިގެން މަޢުލޫމާތު ސާފުކުރުމަށް ގުޅާނީ، (3027546 ނުވަތަ 6640361) އަށެވެ. އީ-މެއިލް ކުރާނީ ([email protected]) އަށެވެ. ސިވިލް ސަރވިސްގެ ވަޒީފާތަކަށް މީހުން ހޮވުމާއި ޢައްޔަނުކުރުމުގެ މިންގަނޑުތަކާއި އުޞޫލުތައް އަދި އެ އުޞޫލުތަކާ ގުޅުންހުރި އެންމެހާ ލިޔުންތައް ސިވިލް ސަރވިސް ކޮމިޝަނުގެ ވެބްސައިޓްގެ ޑައުންލޯޑްސްގެ "އައްޔަނުކުރުމުގެ އުޞޫލާގުޅޭ" (http://www.csc.gov.mv/dv/recruitment-usoolu) އިން ލިބެން ހުންނާނެއެވެ.\n05 ޖުމާދަލްޢޫލާ 1441


ވާހަކަ: ހިމާޔަތް އެދެމޭ- 28 |\nވާހަކަ: ހިމާޔަތް އެދެމޭ- 28\nހައްވާ ޒާހިރާ (ޒާހީ)\nދޮރު ހުޅުވިއިރު ކުރިމަތީގައި ހުރި މާޔާ ފެނިފައި ހުރެވުނީ ބުނާނެ އެއްވެސް އެއްޗެއް ނޭނގިފައެވެ. އެތެރެއަށް ވަންނަން ތަން ދީފައި ޝެހެނާޒް އަހައިލީ ހުރިހާ ކަމެއް ރަނގަޅުތޯއެވެ؟ މާޔާއަށް ހުރެވުނީ އެއް އަތް މެޔާއި ހަމައަށް އުފުލައިގެންނެވެ. ކެނިއުލާ ނައްޓާލިފަހުން މިހާރު ލޭމަނާވެއްޖެއެވެ. އެކަމަކު އެ އަތުގައި ރިހޭވަރުން އިރުކޮޅުކޮޅާއި ފިރުމާލެވެއެވެ. އެ ނޫނީ އޭނާއަށް އުދަނގުވާކަމެއް ނެތެވެ.\nބުނާނެ އެއްޗެއް ނޭނގިފައި ޝެހެނާޒްއަށް ހުރެވުނެވެ. މާޔާއަށް ފަސްދީފައި ހިނގައިގެންއިރު ޝެހެނާޒްގެ ހިތަށް އައީ އޮފީސް ކަމަކާއި ގުޅިގެން ބައްދަލުކުރަން އައީ ކަމުގައެވެ. ކޮޓަރިއަށް ވަންއިރު ނަވާޒް އޮތީ އަބަދުވެސް އޮންނަހެން ބޯމަތީ އެއްއަތް ބާއްވައިގެން ދެލޯ މަރާލައިގެންނެވެ. އެކަމަކު އޭނާ ނުނިދާކަން ޝެހެނާޒް ޔަޤީންކުރީ އެހެން އޮވެވެސް މަޑުމަޑުން ދެފައި ހަލުވަމުން ދާތީއެވެ. އެއީ ނަވާޒް އަރާމުކުރާ ގޮތެވެ. މިގަޑީގައި އެއްވެސް އުދަނގުލެއްވާން ނަވާޒް ބޭނުމެއް ނުވާނެއެވެ. ޝެހެނާޒް ހިންދިރުވާލީ ބިރުން ހުރެއެވެ.\n"މާޔާ އައިސް އެބަހުރި ބައްދަލުކޮށްލަން."\nޝެހެނާޒްގެ އަޑު ޖެހުމާއި އެކު ނަވާޒްގެ ދެލޯ ހުޅުވާލައިފިއެވެ. ނިތްކުރީގައި އޮތް އަތް ނަގައި އެނދުން ތެދުވިއެވެ.\nނަވާޒްގެ އަޑުގައި ހުރީ ހިތްހަމަނުޖެހުމެވެ. ސުވާލު ކުރިހާ އަވަހަށް އޭނާ ފޯނު ނަގައި ގަޑި ބަލައިލިއެވެ. މިއީ ދަންވަރެވެ. އޭނާ ދެންމެ އައިސް އޮށޯތީ ބޮޑު މަސައްކަތެއް ނިންމާފައެވެ. ލޮލު ފިޔަ ޖަހައި ނުލެވި އުޅެނިކޮށް އިވުނީ މާޔާ އައި ވާހަކައެވެ.\n"ނަވާޒް ދިޔައިމަ ކަންނޭނގެ ބުނާނީ." ޝެހެނާޒް ބުނެލިއެވެ. ނަވާޒް ތެދުވެ ހިނގައިގަތެވެ.\nއަތުގައި ރިއްސާވަރުން މާޔާއަށް އަތުގައި ފިރުމައިލެވެއެވެ. ކެނިއުލާ ދަމައިގެންތަން އިނީ ދުޅަވެފައެވެ. މީހަކު އައިސް ހުއްޓުނުހެން ހީވެ އިސްއުފުލައިލިއިރު ކުރިމަތީގައި ހުރީ ނަވާޒްއެވެ. މާޔާ އިންތަނުން ތެދުވެ ނަވާޒް އާއި ކައިރިއަށް ހިނގާފައި އައެވެ.\n"ކަމަކުތަ؟" ނަވާޒްގެ ކަޅި މާޔާގެ ބޮލުން ފެށިގެން ފަޔާއި ހަމަޔަށް ދަތުރުކޮށްލިއެވެ. އޭނާ އެއައީ ހޮސްޕިޓަލުން ފިލައިގެންކަމެއް ނަވާޒްއަށް ފާހަގަވާ ފަދަ އެއްވެސް ކަމެއް ނެތެވެ. އެކަމަކު މާޔާ އަށް އައިސް ހުރި ބަދަލު ނަވާޒް ދެނެގަތެވެ. މޫނުމަތި ހީވަނީ ފޮއްސިވެފައިވާހެންނެވެ. ދެލޮލާއި ތުންފަތްވަނީ ހިކިފައެވެ. ދެލޯ ކައިރިވަނީ ކަޅުވެފައެވެ. މާޔާގެ ހަށިގަނޑުން އަދި ކުއްޖަކު ވިހާފައިވާ ވައްތަރެއް ނުޖަހައެވެ. ބަނޑުވެސް ކުޑަވެފައިވަނީ މާބޮޑަކަށް ނޫނެވެ.\n"އަހަރެން މިއައީ ބައްޕަ ބަލައި." މާޔާ އާއި ދިމާލަށް ނަވާޒްއަށް ބަލައިލެވުނީ ސިއްސައިގެން ގޮހެވެ. އޭނާ އަށް ހުރީ އަޑު އިވުނު ޖުމްލަ އާއި މެދު ޔަޤީން ނުވެފައެވެ. މާޔާ ބުނީ ހިތުގައި އޮތް ގޮތެވެ. އެކަމަކު އެއީ އެއްވެސް ވަރަކަށް ވިސްނާފައި ބުނި އެއްޗެއް ނޫނެވެ. މިކިއަލްވެސް ރާމީންވެސް އޭނާއަށް ވިސްނައިދެން މަސައްކަތްކުރިއެވެ. އިހްސާން ބެލުމަކީ މާޔާ ކަހަލަ އަންހެނަކަށް ވާނެ ކަމެއް ނޫނެވެ.\n"ތިއީތަ ބައްޕަގެ ދަރިއަކީ؟" ނަވާޒް އަހައިލީ ޔަޤީންކުރާށެވެ. މާޔާ ބޯޖަހައިލިތަން ފެނި ނަވާޒްގެ މެޔަށް ގޮތެއްވިއެވެ. ބައްޕަގެ އިތުރު ކުއްޖަކު ހުންނަކަން އޭނާއަށްވެސް އޮތީ އެނގިފައެވެ. އެކަމަކު އިތުރު މައުލޫމާތެއް ނޭނގެއެވެ. އޮޅުންފިލުވަން ބޭނުންވި ނަމަ ނަވާޒްއަށް އެކަން މާބޮޑު ކަމަކަށް ނުވީހެވެ.\n"މާޔާ ބައްޕަ ގޮވައިގެން ގޮސް ވަންނާނީ ކޮންތާކަށް؟" މާޔާ އާއި ބެހޭގޮތުން ނަވާޒްއަށް އެނގިފައިވަނީ އެއީ މާޒީން އާއި ކޮންމެވެސް އާއިލީ ގުޅުމެއް އޮންނަ ކުއްޖެއްގެ ގޮތުގައެވެ. މާޔާގެ މަންމަ ނިޔާވިފަހުން މާޒީންގެ ގޭގައި ހުންނަކަންވެސް އޮތީ އެނގިފައެވެ.\nނަވާޒް އެހެން ބުނީ މާޔާ ދެރަކޮށްލާށެވެ. ބައްޕަގެ ޒިންމާ ނެގޭނީ އޭނާއަށްކަން ދައްކާށެވެ. އެއްވެސް މީހެއްގެ ބެލުމުގެ ދަށަށް ބައްޕަ ގެންދަން ނަވާޒް ބޭނުމެއް ނޫނެވެ.\n"އަހަރެން ތަނެއް ހިފާނަން،" މާޔާ ހުރީ ދޫ ދޭގޮތަކަށް ނޫނެވެ. އޭނާ އެކަނި އޮވެ ވިސްނި ވަރަކަށް ހިތަށް އައީ އެކަނިވެރިކަމުގައި ހޭދަކުރުމުގެ ބަދަލުގައި ބައްޕަ ބެލުމުގެ ޒިންމާ ނެގުމުން އޭނާގެ ހިތަށް ތަކުލީފް ލިބުން ކުޑަވާނެކަމެވެ.\n"މާޔާ ތިއީ ބައްޕައަށްވުރެވެސް ބޮޑު މޮޔައެއް، ކާކުތަ އަމިއްލައަށް ތަނަކު ހުރި މޮޔައަކާއި ހަވާލުވާނީ.؟" ނަވާޒް ގެ ބަސްމަގުން އޭނާ ބައްޕަ އާއި މެދު އެއްވެސް ރަހުމެއް ނުހުންނަކަން ހާމަވަމުން ދިޔައެވެ.\n"ދެން އެހެންވީއިރު ބައްޕަ ގެންދާތީ ނަވާޒް ކަންބޮޑުވަނީ ކީއްވެ؟ ބައްޕަ އާއި އެއްވެސް މީހަކާއި ބައްދަލުނުކުރެވޭގޮތަށް ބަންދުކޮށްފައި ބަހައްޓަނީ ކީއްވެ؟ " މާޔާ ޖެހިލުންނުވެ ކުރަމުން ދިޔަ ފަހަރަކު ސުވާލަކުން ނަވާޒްގެ ދޫ ބަންދުވާގޮތްވިއެވެ. ހަމައެކަނި ތުންފަތް ތަޅުވާލާފައި އޭނާއަށް ހުއްޓާލެވުނެވެ.\n"މާދަމާ އާދޭ،" ނަވާޒް އަށް ދޭނެ އިތުރު ޖަވާބެއް ނުވިސްނުނެވެ.\nމާޔާ އެގެއިން ނިކުންނަން ހިނގައިގަތެވެ. މާޔާގެ ފަހަތުން ނަވާޒް އައީ ދޮރާއި ހަމައަށެވެ. މާޔާ ނިކުތުމާއި އެކު ދޮރު ލައްޕާލިއެވެ. އެ އިމާރާތުން ނިކުމެ މާޔާއަށް ހުއްޓެވުނީ ކުރިމަތީގައި ހުރި މިކިއަލް ފެނިފައެވެ. ކާރުގައި ލެނގިލައިގެން ހުރިއިރު މާޔާ ވަނީ އެގެއަށްކަން މިކިއަލްއަށް އެނގޭ ކަހަލައެވެ.\nކާރުގެ ދޮރު ހުޅުވައިދިނުމުން މާޔާ ވަދެ އިށީނެވެ. މިކިއަލް އައިސް އަނެއްފަރާތުގެ ދޮރު ހުޅުވާފައި ކާރު ސްޓާޓްކޮށްލިއެވެ. ބަހެއްވެސް ނުބުނެ ކާރު ދުއްވަން ފެށުމުން މާޔާއަށް އިނދެވުނީ އަމިއްލަ ވިސްނުމުގެ ތެރެއަށް ގެއްލިފައެވެ.\n"މާޔާއަށް އެނގޭތަ މާޔާ ތިކުރީ ކިހާ ގޯސްކަމެއްކަން؟" މިކިއަލް މިސްރާބު ހުރީ އަލުން ހޮސްޕިޓަލަށް ދާށެވެ. އޭނާ އައީ މާޔާ ހޯދައިގެން އަންނާނެކަމުގެ ޔަޤީންކަން ދީފައެވެ. މާޔާއަށް އަދި ފަރުވާ ބޭނުންވާކަމަށް އޭނާއަށް ޤަބޫލުކުރެވެއެވެ. މާޔާ ކަންތައްކުރިގޮތުން ނުރުހުންވިއަސް އޭނާ އިނީ އެކަން ނުދައްކައެވެ. މާޔާއަށް އައިސްފައިވާ ބަދަލުތަކުގެ ސަބަބުން މިވަގުތު ބޭނުންވަނީ އޯގާތެރިކަމާއި ހިތްވަރުކަން އެނގޭތީ އޭނާ ބޭނުންވީ ފަރުވާއަށް ރުއްސުމަށް ނަޞޭހަތްދޭށެވެ.\n"އަހަރެން ބޭނުމެއް ނޫން ހޮސްޕިޓަލަށް ދާކަށް، މިކިއަލް، އަހަރެން ޒިންމާ ނަގައި ބަލަން މީހަކު އެބަހުރި، އަހަންނަށް ތަނެއް ކުއްޔަށް ހިފައިދީބަލަ، އަހަރެންގެ މުސާރައިން ކުލި ދެއްކޭވަރުގެ ތަނެއް، ދެކޮޓަރި ވަރު ބޭނުންވޭ." މާޔާ ހުއްޓައިލީ ކުއްލިއަކަށް ކާރު މަޑުކޮށްލީމައެވެ.\n"މާޔާއަށް އެހެން މީހުން ލަފާ ބޭނުންވޭތަ؟" މިކިއަލް ހަމަޖެހޭގޮތް ދޫކޮށްލައި ފުރަތަމަ ފަހަރަށް ރުޅި އިސްކުރިއެވެ.\n"މިކިއަލް، އައި ހޭވް ނޯ ވަން." މާޔާ އަޑު ބެދޭގޮތްވިއެވެ. ފެންކަޅިވެގެން ދިޔައެވެ. އޭނާ ވިސްނަނީ އެންމެ ރަނގަޅަށްކަން ވިސްނައިދެން ބޭނުންވިއެވެ. މިއަދު މާޔާގެ އެކަނިވެރިކަން އޭނާ މާޔޫސްކުރުވައެވެ. އެކަމަކު އަމިއްލަ ނަފްސުކޮށައި ޖަންނަތުގެ ވަސްނުލިބޭ މީހަކަށްވާން އޭނާ ނޭދެއެވެ. ނުބައި ޚިޔާލުތަކުންނާއި ހިތާމަތަކުން ދުރުވާން ބޭނުންވެއެވެ.\n"ދެން އަހަރެން؟ މާޔާއަށް އެނގޭތަ އަހަރެން މާޔާ ކައިރީ ހުންނަތާ ދެހަފްތާ ވެއްޖެ، މާޔާއަށް ޖެހުނު ކޮންމެ ކަމެއްގައި، އެވަރުންވެސް މާޔާ ހީކުރީ މި ދުނިޔޭގައި މާޔާ ތިހުރީ އެކަނިވެފައިކަމަށްތަ؟" މިކިއަލް ދެއަތުން ސަރަކައިގައި ޖަހާލިއެވެ. މާޔާގެ ލޮލަށް ފެނުނު އެތައް ކަމަކަށްފަހުވެސް ޝުކުރުގެ ނަޒަރުން އޭނާއަށް ބަލައިނުލާކަން އެނގުމުން މިކިއަލްގެ ހިތުގައި ޖެހުނެވެ.\n"އައި ނީޑް އަ ފެމެލީ." މާޔާ ދެއަތުން މޭގައި ޖައްސާލަމުން ރޮވުނެވެ.\n"އަހަރެމެން މިއީ އެއް ފެމެލީއެކޭ، މާޔާ، މަށާއި ރާމީން އާއި މާޔާ އާއި، މިއީ ހަމަ އެއްބައެއްނު، ފެމެލީއަކަށް ނުފުދޭތަ؟ ޝީތުވެސް އެހުރީނު، އޭނަ ހާދަ ވިސްނުމެއް ވިސްނައޭ މާޔާ އާއި މެދު، މާޔާއަށްވުރެ ބޮޑަށް އޭނަ ރުއި މާޔާގެ ދަރިފުޅު ނިޔާވި ދުވަހުވެސް، އަހަރެމެން އެންމެން މާޔާއަށް ނުފުދޭތަ؟" މިކިއަލް ބައެއް ފަހަރު އައިސް ހުރި ރުޅިން ދެއަތް އުފުލަ އުފުލާފައި ތިރިކޮށްލައެވެ. މާޔާ އާއި ދިމާލަށް ހަޅެއްލަވައިގަންނަންވެސް އޭނާ ބޭނުންވެއެވެ. އެކަމަކު ހުރިހާ އަސަރެއް ކޮންޓްރޯލްކުރަމުން މިކިއަލް ވާހަކަ ދެއްކީ އާދައިގެ ރާގެއްގައެވެ.\n"ބައްޕަވެސް ބޭނުން." މާޔާ މޫނު އަނބުރައިލީ ދުރަށެވެ. މިކިއަލް ޕިސް ޖަހާލާފައި ގޮނޑީގައި ލެނގިލިއެވެ. ދެން އިތުރަށް މާޔާއަށް ވިސްނައިދޭން އޭނާ ބުނާނެ އެއްޗެއް ނެތެވެ. އެކަމަކު އޭނާ ދެން ވިސްނީ މާޔާ ހުއްޓުވާނެ ގޮތަކާއި މެދުގައެވެ. ނަވާޒް މާޔާގެ އަތްމައްޗަށް އިހްސާން ދޫކޮށްލައިފިއްޔާ މާޔާ ވެއްޓޭނީ ބޮޑު އަނދިރިގަނޑަކަށެވެ. އެއީ މާޔާގެ ވިސްނުމަށްވެސް ގެންނަން އުދަނގޫ ކަޅު ދުވަސްތަކަކަށްވެގެންދާނެކަން އެނގެއެވެ.\n"ގުރައިދޫގައި ހުރެ މުޅިން ރަނގަޅުވެ ދައުލަތުން އަލުން އާއިލާ އާއި ހަވާލުކުރަން ބޭނުންވީ، އެމީހުން ބެލީ އިހްސާންބޭގެ ވާރިޘުންނަކީ ކޮންބައެއްތޯ، ނަވާޒް ހޯދައި ހަވާލުކުރީ އެމީހުން، އަހަރެމެން އެދި އެދި ތިއްބާ، މިހާރު އެހުރީ އަލުން ކުރީގެ ބައްޔަށް ރުޖޫޢުވެފައި، ތަނެއްގައި އައްސައިގެން ނޫނީ ދެން ނުބެލޭނެ." ހޮސްޕިޓަލާއި ދިމާލަށް ދުއްވަމުން މިކިއަލް ބުނެލިއެވެ.\n"ބައެއް ބައްޔަށް އޮތް ޝިފާ އަކީ ލޯބި." މާޔާގެ ހުރީ ގޮތް ދޫނުކުރުމެވެ. ނޫނީ އޭނާވެސް ވަނީ ބަލިމަޑުކަމެއްގައެވެ. އެއީ ހަމަބުއްދި ހުރިމީހަކު ދައްކާ ކަހަލަ އުޒުރެއް ނޫނެވެ. މާޔާ އަކީ ކިޔަވައިގެންހުރި ޒަމާނަށް ލޯ ހުޅުވިފައިވާ ކުއްޖެކެވެ.\n"ޤަބޫލުކުރަން ތިކަން،" އިތުރު ބަހުސްއަކަށް ދާން މިކިއަލް ބޭނުން ނުވީއެވެ. ހޮސްޕިޓަލަށް ދާއިރު މާޔާ އާއި ކުރާނެ ސުވާލުތައް މިކިއަލް ކިޔައިދެން ފެށިއެވެ. އަދި ދޭންވީ ޖަވާބުވެސް ބުންޏެވެ. މިކިއަލް ބޭނުންވީ ހުރިހާ ކަމެއްވެސް މާބޮޑު މައްސަލައަކަށް ނުވެ ނިމުމެވެ.\nދެދުވަސްފަހުން މާޔާއަށް ގެއަށް އާދެވުނެވެ. އޭނާ ހުރީ އަމިއްލަ ތަނެއް ހިފައިގެން ބަދަލުވާން ކުޑަތަންވެފައެވެ. މިކިއަލް ކައިރީ އާދޭސްކޮށްގެން އޭނާ ބަދަލުވާން ޖެހޭ ހުރިހާ ކަމެއް ނިމުނެވެ. ދެން މާޔާ ތައްޔާރުވަމުން ދިޔައީ ނަވާޒްގެ ގެއަށް ގޮސް ބައްޕަ ގެނައުމުގެ މަސައްކަތަށެވެ.\nމިކިއަލް އާއި އެކު އެގެއަށް ދިއުމަށް މާޔާ ގަސްތުކުރިއެވެ. އެކަމުގެ އެހީއަށް މިކިއަލް ކައިރީ އެދުމުން އޭނާ އެއްބަސްވިއެވެ. ދެމީހުން އެކުގައި ނަވާޒްގެ ގެއަށް ދިޔައިރު ވީ ނަވާޒް ގޭގައި ހުރި ވަގުތަކަށެވެ.\nމާޔާ ފެނުމުން އައި ސަބަބު ނަވާޒްއަށް ސާފުވެގެން ދިޔައެވެ. އޭނާއަށް ބަދަލު އައީ މާޔާގެ ފަހަތުން ވަން މިކިއަލް ފެނިފައެވެ.\n"ކަލޭގެ ބައިވެރިވުން ނޯންނަކަމެއް ނުދެކެން." މިކިއަލް ފެނުމުން ނަވާޒް ބުނެލިއިރު އަޑުގައިވީ މަލާމާތުގެ އަސަރެވެ. ނަވާޒް ހީކުރީ މާޔާ އެގެއަށް އަންނަނީ މިކިއަލްގެ ރޭވުމެއްގެ ދަށުންކަމުގައެވެ.\n"އަހަރެމެން އައި ބޭނުމުގެ ވާހަކަ ދައްކަން ހިނގާ." މިކިއަލް ނަވާޒް އާއި މޫނު ހަމަކޮށްލިއެވެ. އެއަށްފަހު އެތަނުގައި އިށީންނަންވީތޯ އަހާލިއެވެ. ނަވާޒް ހީލަމުން އަތުން އިޝާރަތްކޮށްލީ އިށީނުމަށެވެ.\n"އަހަރެން ބޭނުން އަދި ދެދުވަސް،" ނަވާޒް ގެ ކަނާތުގައި ހުރި ވަކިން ހުރި ސޯފާ ގޮނޑީގައި އިށީން މާޔާއަށް ބަލައިލިއެވެ. މިހާރުވެސް މާޔާ އެއައީ ބުނި ދުވަހަށްވުރެ ދެދުވަސްފަހުންކަން ނަވާޒް ހަނދާންނެތީހެން ހީވެއެވެ. މިކިއަލް އެވަގުތުކޮޅު ހުސްކޮށްލީ ވިސްނުމަށެވެ. ސަބަބެއް ނެތި ނަވާޒް ދެދުވަހަށް އެދެންވީ ކީއްވެގެންތޯ އޭނާ ވިސްނަމުން ދިޔައެވެ.\n"އަހަރެން ބޭނުން ބައްޕަ އާއި މިއަދުވެސް ބައްދަލުކުރަން." މާޔާ އިނީ ހަމަޖެހިގެންނެވެ. ނަވާޒް އަށް ދެބުމަ ގޮށްޖަހައިލެވުނެވެ. އެކަމަކު އެހާމެ އަވަހަށް ހީލީ އޭނާގެ މޫނުން ނުރުހުންވެފައިވާކަން ނުދެއްކުމަށެވެ.\n"ދެދުވަސްފަހުން ބަލާ އައިސް ބައްދަލުކޮށްލާ، އަހަރެން ބާއްވާނަން މާޔާ އަކީ ކާކުކަން ބުނެދީފައި، އަހަންނަށް ޔަޤީން ބައްޕަ މާޔާ އާއި އެކު ދިއުމަށް ވަރަށް ބޭނުންވާނެކަން." ނަވާޒްގެ މޫނުމަތިން ފެންނަންހުރި ހިނިތުންވުމުގެ ފަހަތުގައި ފޮރުވިފައިވާހީލަތްތެރިކަމާއި މަކަރުވެރިކަން ފެންނަ ނަމަ މާޔާއަށް ރައްދުގައި ހީލަން ނުކެރުނީހެވެ.\n"ކީއްވެގެން މިއަދު ތަޢާރަފްނުކޮށްދެއްވީ، ހިނގާ އަހަންނާއި އެކު، ކިޔައިދޭނަން މާޔާ އަކީ ކާކުކަން." މިކިއަލް ތެދުވުމުން ނަވާޒްއަށް ތެދުވެވުނެވެ. މިކިއަލްގެ ކުރިމައްޗަށް އެރުނެވެ.\n"މިއަދަކު ނޫން." މިކިއަލްގެ މޭގައި ނަވާޒް އަތްޖައްސާލިއެވެ. މިކިއަލް ދެލޯ ހަނިކޮށްލީ މިކިއަލްގެ އަތަށް ބަލާލަމުންނެވެ. އޭނާގެ ކަޅި ގޮސް ނަވާޒްގެ މޫނަށް ހުއްޓުނެވެ. ރުޅި އައިސް ކެކިކެކި ހުރި ނަވާޒްގެ އަތް މިކިއަލް ފޮޅާލިއެވެ. ދެން ކުއްލިއަކަށް ފެނުނީ ދެމީހުން އައިސް އެކަކު އަނެކަކުގެ ގަމީހުގައި ހިފައިގެންތަނެވެ.\nމާޔާއަށް އަނގަމަތީ އަތް އަޅައިލެވުނެވެ. މާޔާއަށްވުރެ ތަންކޮޅެއް ދުރުގައި ހުރި ޝެހެނާޒްގެ ހާލަކީވެސް އެއީއެވެ. ދެފިރިހެނުން އަރައިރުންވާތަން ފެނި ބިރުގަނެވުނީ ބަދަލުގައި ކުރެވޭނެ އެއްވެސް ކަމެއް ހިތާއި ހަމަޔަށް ނައިސްގެންނެވެ.\nނަވާޒްއަށްވުރެ މިކިއަލް ކުޅަދާނައެވެ. ނަވާޒްގެ ދެއަތް ފޮޅާލާފައި އެބާރުމިނުގައި ނަވާޒްގެ މޫނުމަތީ ޖަހައި ތިރިއަށް ވައްޓާލިއެވެ. ނަވާޒްއަށް ތެދުވެވުމުގެކުރިން މިކިއަލް ގޮސް ހުރީ އިހްސާން އޮންނަ ކޮޓަރީގެ ދޮރުމަތީގައެވެ. ފައިންޖަހައި އެކޮޓަރީގެ ދޮރު ހުޅުވާލިއެވެ. ވެއްޓިފައި އޮތް ނަވާޒް ތެދުވެފައި ހުރި ފިޔަވަޅުމަތީ ހުއްޓެވެ. މިކިއަލް ކޮޓަރި ތެރެއަށް ބޯދިއްކޮށްލާފައި އެނބުރުނުތަން ފެނި ނަވާޒް ދެއަތުން ގަމީސް ރީތިކޮށްލިއެވެ.\n"ތި އާދެވުނީ ނުބައި އެޑްރެހަކަށް." ނަވާޒް ދެފަރާތަށް ބޯހޫރުވަމުން ބުނެލިއެވެ.އެއީ އެމީހުންނަށްކުރި ޖެއްސުމެވެ. އެގެއަށް މާޔާ އަންނާނެކަން އެނގޭތީ އެކޮޓަރި ހުސްކުރީކަން ޔަޤީންވެގެން ދިޔައެވެ. މާޔާ އައިސް ނަވާޒްގެ މުލައްދަނޑީގައި ހިފާ އަނބުރައިލިއެވެ. މިކިއަލް ނޫނަސް ނަވާޒްގެ މޫނުމަތީ ޖަހަން މާޔާގެ ހިތަށްވެސް އެރިއެވެ.\n"ވަގުތު ބޭކާރުނުކޮށް ނަވާޒް ޖަވާބު ދޭންވީ ތެދަށް، ބުނޭ ބައްޕަ ވީ ކޮންތާކުކަން؟" މާޔާއަށް އަމުރުކޮށްލެވުނެވެ. މާޔާގެ އިނގިލިތައް ނަވާޒްގެ އަތާއި ދުރުކޮށްލަމުން މާޔާ އާއި އެއްވަރަށް އޭނާ ގުދުވިއެވެ.\n"ޔޫ ޝުޑް ގޯ ދެއަރ ޓޫ." ނަވާޒް ވައި އަޑަކުން ބުނެލިއެވެ. އެމޫނު ނޮޅާލަން މާޔާ ހިތަށް އެރިއެވެ. އޭނާގެ ތޫނު ނިޔަފަތިތަކުގައި ހުރި ވަރެއް ދައްކާލަން ބޭނުންވިއެވެ. އެކަމަކު އެ ދަރަޖަށް ވެއްޓުމަކުން ވަކި މޮޅެއް ނެތްކަން އެނގޭތީ މާޔާ ކެއްތެރިކަން އިސްކުރިއެވެ.\n"ޓެލް މީ." ދަތްޕިލަ ޖައްސާލަމުން މާޔާ އަހައިލިއެވެ. ނަވާޒް ބުނާނެ އެއްޗަކާއި މެދު ކެއްތެރިކަން ކޮޅުންލާ ހިސާބުގައި ހުރި ދެވަނަ މީހަކީ މިކިއަލްއެވެ. ދެމީހުންގެ މޫނަށް ވަކިވަކިން ބަލާލަމުން ނަވާޒް ހޭންފެށިއެވެ. އޭނާގެ ޖަވާބު އައީ ހުނުމާއި އެކުގައެވެ. (ނުނިމޭ)\nކުޑަގޮޅި: ހަމަ އެ ވާހަކަ- އަދިވެސް ކިޔައިލަން ބޭނުންތަ؟\nވާހަކަ: ސިންގާގެ މިސާލު\nނޮވެމްބަރ 20, 2021\nވާހަކަ: ހިމާޔަތް އެދެމޭ- 30\nނޮވެމްބަރ 11, 2020\nވާހަކަ: ހިމާޔަތް އެދެމޭ- 29\nނޮވެމްބަރ 7, 2020\nވާހަކަ: ޔުކްތާ - 17\nއޮކްޓޯބަރ 31, 2020\nވާހަކަ: ހިމާޔަތް އެދެމޭ- 27\nއޮކްޓޯބަރ 28, 2020


Rajapaksa Aai Namal Furun Manaa Kohfi – adduLIVE\nރާޖަޕަކްސަ އާއި ނަމާލް ފުރުން މަނާކޮށްފި\nMay 12, 2022, 13:56 ހަސަން ރަޝީދު\nސްރީލަންކާގެ ކުރީގެ ބޮޑުވަޒީރު މަހިންދަ ރާޖަޕަކްސަ އާއި އޭނާގެ ދަރިކަލުން ނަމާލް ރާޖަޕަކްސަ ގައުމުން ބޭރަށް ފުރުން މަނާކޮށް ލަންކާގެ ކޯޓަކުން އަމުރެއް ނެރެފި އެވެ.\nލަންކާގެ ވެރިރަށް ކޮލަމްބޯގެ ފޯޓް މެޖިސްޓްރޭޓް ކޯޓުން މަހިންދަ އާއި ނަމާލްގެ އިތުރުން ލަންކާގެ ވެރިކަން ކުރާ ޕޮޑުޖުނާ ޕެރަމުނާ (އެސްއެލްޕީޕީ) އަށް ނިސްބަތްވާ ބައެއް ސިޔާސީ މީހުން ވެސް ފުރުން ވަނީ މަނާކޮށްފަ އެވެ.\nއެ ކޯޓުން މި އަމުރު ނެރުނީ ލަންކާގައި މިދިޔަ ހޯމަ ދުވަހު ސުލްހަވެރިކަމާއެކު ކުރަމުންދިޔަ މުޒާހަރާ ކުރަމުންދިޔަ ފަރާތްތަކަށް އެސްއެލްޕީޕީ އަށް ތާއީދުކުރާ ފަރާތްތަކުން ހަމަލާދިނުމުން ހިނގި ހަމަނުޖެހުންތަކާ ގުޅިގެންނެވެ. މި މައްސަލަ އެ ކޯޓަށް ހުށަހެޅީ ލަންކާގެ އެޓާނީ ޖެނެރަލްގެ ފަރާތުންނެވެ.\nމިދިޔަ ހޯމަ ދުވަހު ލަންކާގެ ރައީސް އޮފީސް ބޭރުގައި ޓެންޓު ޖަހައިގެން ތިބި މުޒާހަރާގެ ބައިވެރިންނަށް ރައީސް ގޮޓާބަޔާ ރާޖަޕަކްސަގެ ސަޕޯޓަރުން ހަމަލާދިން ހިސާބުން މުޒާހަރާ ހޫނުވިއިރު އެ ފަރާތްތަކަށް ހަމަލާދިނުމަށް ދަގަނޑު ހޮޅިބުރި އާއި ލަޓިބުރި ބޭނުންކޮށްފައިވާ ކަމަށް ރިޕޯޓުތައް ބުނެ އެވެ.\nދެ ފަރާތުގެ ދެމެދުގައި ހިނގި ހަމަނުޖެހުންތަކުގައި 8 މީހަކު މަރުވެފައިވާއިރު 130 އަށް ވުރެ ގިނަ މީހުންނަށް ވަނީ އެކިވަރުގެ އަނިޔާތައް ވެފަ އެވެ. އެ ދުވަހު ހިނގި ހަމަނުޖެހުންތަކުގައި ރާޖަޕަކްސަގެ ދެ ގެއެއްގައި ވަނީ އަލިފާން ވެސް ރޯކޮށްލާފަ އެވެ.\nލަންކާގައި ހަމަނުޖެހުން ބޮޑުވެ ވެރިރަށް ކޮލަމްބޯގައި ކާފިއު ވެސް އިއުލާންކޮށްފައިވެ އެވެ. ނަމަވެސް މިއަދު ހެނދުނު 7:00 އިން ފެށިގެން ކާފިއު ވަނީ އުވާލާފަ އެވެ.\nލަންކާގައި މިވަގުތު އޮތީ ކުއްލި ނުރައްކަލުގެ ހާލަތު ވެސް އިއުލާންކޮށްފަ އެވެ.


ރައީސުލްޖުމްހޫރިއްޔާގެ ޚާއްސަ ސްކޮލަރޝިޕް7ދަރިވަރަކަށް ރައީސުލްޖުމްހޫރިއްޔާގެ ޚާއްސަ ސްކޮލަރޝިޕް7ދަރިވަރަކަށް\nރައީސުލްޖުމްހޫރިއްޔާގެ ޚާއްސަ ސްކޮލަރޝިޕް7ދަރިވަރަކަށް\nރައީސުލްޖުމްހޫރިއްޔާގެ ޚާއްސަ ސްކޮލަރޝިޕް ދިނުމަށް ބޭއްވި ރަސްމިއްޔާތުގެ ތެރެއިން\nމިދިޔަ އަހަރު އޭލެވެލް ނިންމި ދަރިވަރުންގެ ތެރެއިން7ދަރިވަރަކަށް ރައީސުލް ޖުމްހޫރިއްޔާގެ ޚާއްސަ ސްކޮލަރޝިޕް ދެއްވައިފިއެވެ. މި ސްކޮލަރޝިޕްތައް ލިބުނު ދަރިވަރުންނަށް އެކަމުގެ ލިޔުން ޙަވަލުކޮށްދެއްވީ ރައީސުލް ޖުމްހޫރިއްޔާ އިބްރާހީމް މުޙައްމަދު ޞާލިޙެވެ.\nމިއަހަރު މި އެވޯޑް ޙާސިލްކޮށްފައިވަނީ މިދިޔަ އަހަރު ސެންޓަރ ފޮރ ހަޔަރ އެޑިއުކެޝަން ސެންޓަރ (ސީއެޗްއެސްސީ)އިން މަތީ ޘާނަވީ ހާސިލް ކުރި5ދަރިވަރަކަށާއި އަލްމަދަރުޞަތުލް ޢަރަބިއްޔަތުލްއިސްލާމިއްޔާއިން ޝަހާދާ ސާނަވިއްޔާ ނިންމި2ދަރިވަރަކަށެވެ.\nސްކޮލަޝިޕް ލިބުނު ދަރިވަރުން:\nއައިޝަތު ރިސްލާ އުމަރު، ހދ. ކުޅުދުއްފުށީ، ވިނަމާގެ، ސީއެޗްއެސްއީ.\nމަރިޔަމް ރޫޔާ އިސްމާއިލް، ގ. ހައްދުންމަތީގެއާގެ، ސީއެޗްއެސްއީ.\nމަރިޔަމް ސައިފާ ރަޝީދު، ސ. ހުޅުދޫ، ދެވެލި، ސީއެޗްއެސްއީ.\nމަރިޔަމް ޒައިނާ މުހައްމަދު ޞާލިހު، މއ. ސިސިލްފަރު، ސީއެޗްއެސްއީ.\nރާއިޝާ އަހުމަދު ފާއިޒު، ހ. ދެވެލިކިނާރާ، ސީއެޗްއެސްއީ.\nޔޫސުފް އިނާޝް އިނާޒް، ދަފްތަރު ނަމްބަރު 1651، އަލްމަދަރުޞަތުލް ޢަރަބިއްޔަތުލް އިސްލާމިއްޔާ\nއާލާ އަޒްމަތު ޖަމީލް، މއ. ނާރެސް، އަލްމަދަރުޞަތުލް ޢަރަބިއްޔަތުލް އިސްލާމިއްޔާ\nމި ސްކޮލަރޝިޕް ޙަވާލުކުރުމަށް ބޭއްވި ރަސްމިއްޔާތުގައި ވާހަކަފުޅުދައްކަވަމުން ހަޔަރ އެޑިއުކޭޝަން މިނިސްޓަރ ޑރ.އިބްރާހީމް ޙަސަން ވިދާޅުވީ މިއަހަރަކީ ޝަހާދަ ސާނަވީ އިމްތިޙާނު ނިންމި ދަރިވަރުންގެތެރެއިން އެއް ދަރިވަރަކަށްވުރެ ގިނަ ދަރިވަރުންނަށް މި ސްކޮލަރޝިޕް ލިބޭ ފުރަތަމަ ފަހަރުކަން ފާހަގަ ކުރައްވާފައެވެ.\nކޯވިޑް-19ގެ ސަބަބުން ރާއްޖޭގެ އިޤްތިޞަދަށް ގެއްލުންތަކެއް ވެފައި ވީނަމަވެސް ދަރިވަރުންނަށް ކިޔަވައިދިނުމުގެ ފުރުޞަތުތައް ހޯދައިދެމުންދާނެކަމަށް ވިދާޅުވިއެވެ. މިނިސްޓަރަ ވަނީ މިލިބޭ ފުރުޞަތުތަކުގެ ބޭނުން ހެޔޮގޮތުގައި ހިފައި ޤައުމު ބިނަކުރުމުގައި ޢަމަލީ ގޮތުން ބައިވެރިވުމަށް އިލްތިމާސްކުރައްވާފައެވެ.\n"މި ޤައުމު އާރާސްތު ކުރުމަކީ ތިކުދިންނާއި އަޅުގަނޑުމެންގެ ޒިންމާއެއް.މި ޤައުމަށް ރީތި ނަން ހޯދައިދިނުމަކީވެސް ތި ކުދިންނާއި އަޅުގަނޑުމެންގެ ޒިންމާއެއް. މާދަމާގެ މުސްތަޤްބަލު އުޖާލާކޮށްދިނުމަކީވެސް އަޅުގަނޑުމެންގެ ޒިންމާއެއް."ޑރ.އިބްރާހީމް ޙަސަން ވިދާޅުވިއެވެ.\nމިދިޔަ އަހަރު މަތީ ސާނަވީ އިމްތިޙާނު ފުރިހަމަކުރި ދަރިވަރުންގެ ތެރެއިން ރައީސުލްޖުމްހޫރިއްޔާ ދެއްވާ ޚާއްޞަ ސްކޮލަރޝިޕަށް ހޮވޭ ދަރިވަރުންނަށް އެ ދަރިވަރަކު ބޭނުން ދާއިރާއަކުން ބޭނުން ޤައުމެއްގައި ފުރަތަމަ ޑިގްރީ ފުރިހަމަ ކުރުމުގެ ޚަރަދު ސަރުކާރުން ހަމަޖައްސާދޭނެއެވެ.\nތަޙުޤީގުތަކާ ގުޅުންހުރި މަޢުލޫމާތު ނުދޭކަމަށް ބުނުމަކީ ޙަޤީގަތާ ޚިލާފު ވާހަކައެއް - އޭސީސީ\nކަރަންޓީން ފުރިހަމަކުރި މީހަކު އައްޑޫ ސިޓީން ޕޮޒިޓިވްވެއްޖެ\nޕީއެސްއައިޕީގެ 283 މަޝްރޫޢެއްގެ މަސައްކަތް މިހާރުވެސް ކުރިއަށްދޭ - ޕްލޭނިންގ މިނިސްޓްރީ


ކޯޓުތަކުން – Page2– Maldivian Democratic Party\nދިވެހިރައްޔިތުންގެ ޑިމޮކްރެޓިކް ޕާޓީ (އެމް.ޑީ.ޕީ) ގެ ރިޔާސީ ކެންޑިޑޭޓް ރައީސް މުޙަންމަދު ނަޝީދު އިނގިރޭސި ވިލާތަށް ކުރެއްވި ދަތުރުފުޅަކަށްފަހު އެނބުރި މާލެ ވަޑައިގަތުމާއެކު، އެމަނިކުފާނު އަލުން މާލެއިން ބޭރަށް އެއްވެސް ރަށަކަށް ނުވަތަ ގައުމަކަށް […]\nފުލުހުންގެ ވާޖިބަށް ހުރަސް އަޅައި، ފުލުހަކަށް ހަމަލާދިން ކަމަށް ބުނެ މާފަންނު ދެކުނު ދާއިރާގެ މެމްބަރު އިބްރާހީމް ރަޝީދު (ބޮންޑެ) ގެ މައްޗަށް ދައުވާ ކުރުމަށް ޕީޖީ އޮފީހުން ކްރިމިނަލް ކޯޓަށް ހުށަހަޅައިފިއެވެ. ބޮންޑޭގެ […]\nކޮރަޕްޝަނުގެ ތުހުމަތެއް ފަނޑިޔާރެއްގެ މައްޗަށް ކުރެވިއްޖެ ނަމަ، އެ ފަނޑިޔާރެއްގެ މައްސަލަ އެންޓި ކޮރަޕްޝަން ކޮމިޝަން (އޭސީސީ) އަށް ބެލެން ޖެހޭނޭ ކަމަށާއި، ފަނޑިޔާރުންގެ ކޮރަޕްޝަންގެ މައްސަލަ ބެލުން ހުއްޓާލުމަށް އޭސީސީއަށް އެންގުމުގެ ބާރު […]\nބެރިކޭޑް ހުރަސްކުރި ކަމުގެ ތުހުމަތުގައި އިލްޔާސް ލަބީބު ޕޮލިހަށް ހާޒިރުކޮށްފި\nއޮގަސްޓް 31 ވަނަ ދުވަހު އެމްޑީޕީން ކުރި ސުލްހަވެރި އިހުތިޖާޖުގައި ބެރިކޭޑް ހުރަސްކުރި ކަމުގެ ތުހުމަތުގައި އެމްޑީޕީގެ ޕާލަމެންޓްރީ ގްރޫޕްގެ ވިޕް، ހުޅުމީދޫ ދާއިރާގެ މެންބަރު އިލްޔާސް ލަބީބު މިއަދު ޕޮލިހަށް ހާޒިރުކޮށްފި އެވެ. […]\nމިއަހަރުގެ ފެބްރުއަރީ 08 ވަނަ ދުވަހު ފުލުހުން އެމްޑީޕީގެ ޗެއާރޕާސަން ރީކޯ މޫސައަށް އަނިޔާ ކުރި މައްސަލައިގެ ތަހުގީގު ނިންމައި ޕްރޮސެކިއުޓަރ ޖެނެރަލްގެ އޮފީހަށް ފޮނުވާފައިވާ ކަމަށް ޕޮލިސް އިންޓަގްރިޓީ ކޮމިޝަނުން (ޕީއައިސީ އިން) […]\nފެބްރުއަރީ 8 ވަނަ ދުވަހު އައްޑޫގައި ހިނގި ހަމަނުޖެހުންތަކާއި ގުޅިގެން ދައުލަތުން ޓެރަރިޒަމްގެ ދައުވާކުރާ މީހުންގެ ޝަރީއަތް ހިންގަމުން ގެންދާ ގޮތާ މެދު އެމްޑީޕީން ކަންބޮޑުވުން ފާޅުކޮށްފައިވަނިކޮށް، އޭގެތެރެއިން 20 މީހެއްގެ ޝަރީޢަތް ވަކި […]\nދައުލަތުން ދިވެހި ރައްޔިތުންގެ ޑިމޮކްރެޓިން ޕާޓީ (އެމްޑީޕީ)ގެ ޕާލިމެންޓްރީ ގްރޫޕްގެ ނައިބު ރައީސް ތޮއްޑޫ ދާއިރާގެ މެމްބަރު ޢަލީ ވަޙީދުގެ މައްޗަށް ކޮށްފައިވާ ދަޢުވާ ޕްރޮސެކިއުޓާ ޖެނެރަލްގެ އޮފީހުން އަނބުރާ ގެންދިޔައީ ދައުވާ ނުކޮށް […]\nފެބްރުއަރީ 8 ވަނަ ދުވަހު އައްޑޫ ސިޓީގައި ހިނގި ހަމަނުޖެހުމާއި ގުޅިގެން ޓެރަރިޒަމްގެ ދައުވާ އުފުލާ 47 މީހުންގެ މައްޗަށް ކުރާ ޝަރީއަތުގެ ފުރަތަމަ އަޑުއެހުން މިއަދު ބާއްވައިފިއެވެ. އައްޑޫ ސިޓީގެ ޕީޕީއެމް މެންބަރުން […]\nފެބްރުއަރީ 8 ވަނަ ދުވަހު އައްޑޫގައި ހިނގި ހަމަނުޖެހުންތަކާއި ގުޅިގެން ދައުލަތުން ޓެރަރިޒަމްގެ ދައުވާކުރާ 15 މީހުންގެ ޝަރީއަތް މިއަދުގެ ޝަރީޢަތް ކެންސަލްކުރުމާ ގުޅިގެން އެމްޑީޕީން ކަންބޮޑުވުން ފާޅުކޮށްފިއެވެ. އެމްޑީޕީ ވެބްސައިޓަށް މައުލޫމާތު ދެއްވަމުން […]\nއެމްޑީޕީގެ މެމްބަރުންގެ މައްސަލަތަކުގައި ވަކިވަކިން ދައުވާ ނުކޮށް އެކީއެކައްޗަކަށް ދައުވާތައް ކުރުމަށާއި، ކޯނީގެ ރިޕޯޓުގައި ބުނެފައިވާ މައްސަލަތައް ބަލައި ނިމެންދެން އެ ދައުވާތައް ފަސްކޮށްދިނުމަށް އެމްޑީޕީގެ ޗެއަރޕާސަން މޫސާ މަނިކު މިއަދު އެދިވަޑައިގެންފިއެވެ. މޫސަ […]


MP ehge haruvaalhu baarukamun Asembly in beyrukohfi\nއެމްޕީ އެއްގެ ހަރުވާޅު ބާރުކަމުން އެސެމްބްލީ އިން ބޭރުކޮށްފި\nކޮންޑެސްޓާ ސިކްވަލޭ ޕާލަމެންޓުން ނުކުންނަވަނީ\nޓެންޒޭނިޔާގެ ޕާލަމެންޓްގެ އަންހެން މެމްބަރަކު ނެޝަނަލް އެސެމްބްލީއަށް ހާޒިރުވެ ވަޑައިގެންނެވި އިރު ތުރު ކުރައްވައިގެން ހުންނެވި ހަރުވާޅު މާ ގަޔަށް ބާރު ކަމުން ފިރިހެން އެމްޕީން ތަކެއް އެކަމާ ހިތްހަމަ ނުޖެހިގެން އެކަމަނާ އެސެމްބްލީން ނެރެފި އެވެ.\nބީބީސީން ރިޕޯޓު ކޮށްފައިވާ ގޮތުގައި ކޮންޑެސްޓާ ސިކްވަލޭއަކީ ވެރިކަން ކުރާ ޕާޓީގެ މިނިސްޓަރެއް ވެސް މެއެވެ. އެކަމަނާ އެސެމްބްލީން ނެރުނީ ފިރިހެން މެމްބަރެއް ކަމަށްވާ ހުސެއިން އަމަރް އަށް ކޮންޑެސްޓާ އަޅައިގެން ހުންނެވި ހެދުން ކަމުނުގޮސްގެން އޭނާ މައްސަލަ ޖައްސައި ގެނެވެ.\n"އިއްޒަތްތެރި ރައީސް! މަގޭ ވާތްފަރާތުގައި ރީނދޫ ކުލައިގެ ހެދުމެއް ލައިގެން އިން އަހަރެންގެ އުހުތާ ދައްކާ މިސާލަށް ބައްލަވާ! އޭނާ ލައިގެން އިން ގަޔަށް ބާރު ހަރުވާޅަށް ބައްލަވާ!" ކޮންޑެސްޓާއަށް އިނގިލި ދިއްކޮށްފައިވާ ފިރިހެން އެމްޕީ ވިދާޅުވި އެވެ.\nއޭނާ މިހެން ވިދާޅުވުމާއެކު ކޮންޑެސްޓާ އަށް އެތަނުން ނުކުތުމަށް މަޖިލިސްގެ ރައީސް އަމުރު ކުރެއްވި އެވެ. އަދި އެކަށީގެންވާ ހެދުމެއް އަޅައިގެން ފަހުން އެސެމްބްލީއަށް ހާޒިރުވާން އެންގި އެވެ.\nކޮންޑެސްޓާ އަޅާފައިވާ ހެދުމަކީ ޕާލަމެންޓަށް ހާޒިރުވެ ވަޑައިގަންނަވާއިރު ހެދުން ތުރުކުރައްވަން ހަދާފައިވާ ގަވާއިދަށް ނުފެތޭ ހެދުމެއް ކަމަށް ވެއެވެ.\nކޮންޑެސްޓާގެ ހަރުވާޅު ބާރު ކަމުން އެ މައްސަލަ ޖެއްސެވި ހުސެން އަމުރު އިތުރަށް ވިދާޅުވެފައިވާ ގޮތުގައި ޕާލަމެންޓަކީ ސޮސައިޓީގެ މޫނުބަލާ ލޯގަނޑެވެ. ވީމާ މަޖިލީހަށް ހާޒިރުވާ އެއްވެސް ބޭފުޅަކު ގަޔަށް ބާރު ހަރުވާޅު ފަދަ އެކަށީގެން ނުވާ ހެދުން ތުރުކުރެއްވުމުގެ ހުއްދަ ދެވިގެން ނުވާނެ އެވެ.\nކޮންޑެސްޓާ ފަހުން ވަނީ ނޫ ކުލައިގެ ސްކާޓެއް ތުރުކުރައްވައިގެން ޕާލަމެންޓަށް ވަޑައިގެންފަ އެވެ. ކޮންޑެސްޓާ އާ މެދު ކަންތައް ކުރި އިހާނެތި ގޮތުން ޓެންޒޭނިޔާގެ ގާނޫނު ހަދާ މަޖިލީހުގައި ތިއްބެވި އެހެން އަންހެން މެންބަރުން ވަނީ ވަރަށް ބޮޑަށް ނުރުހުން ފާޅުކުރައްވާފަ އެވެ. އަދި އޭނާގެ ކިބައިން މައާފަށް އެދެން ފިރިހެން މެންބަރުންނަށް ގޮވާލާފަ އެވެ.\nސޯޝަލް މީޑިއާގައި މި ހަބަރު ވައިރަލް ވުމުން ވަރަށް ގިނަ ބަޔަކަށް މިކަން ވީ ވަރަށް ހެއްވާ ކަމަކަށެވެ. އެ މީހުން ބުނަނީ ކޮންޑެސްޓާ ހަރުވާޅުގައި އެއްވެސް މައްސަލައެއް ނެތެވެ.


KFC aai Pizza Hut aaeku ehen brand eh VIA ah\nކޭއެފްސީ އާއި ޕިއްޒާ ހަޓާއެކު އެހެން ބްރޭންޑެއް އެއާޕޯޓަށް\nމިއަދު ސޮއިކުރުމަށް ބޭއްވި ރަސްމިއްޔާތުގެ ތެެރެއިން\nކެއިން ބުއިމުގެ ގިނަ ތަންތަނާއެކު، ވެލާނާ އިންޓަނޭޝަނަލް އެއާޕޯޓް (ވީއައިއޭ) ގައި ތަރައްގީ ކުރާ، ފްރެންޗައިޒް އިމާރާތުގައި މަޝްހޫރު ތިން ބްރޭންޑް، ކަމަށްވާ ކޭއެފްސީ އާއި ޕިއްޒާ ހަޓް އަދި ކޯސްޓާ ކޮފީ އެންޑް ހާވެސްޓް މާކެޓްގެ ރެސްޓޯރެންޓްތައް ހުޅުވަން ނިންމައިފި އެވެ.\nފްރެންޗައިޒް އިމާރާތުގައި ރެސްޓޯރެންޓް ހިންގުމަށް ހުޅުވާލި ފުރުސަތުގައި ޝައުގުވެރިކަން ފާޅުކޮށްފައިވަނީ މި ތިން ބްރޭންޑުންނެވެ. މިއަދު ވީއައިއޭ ހިންގާ، މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) އިން ވަނީ އެ ބްރޭންޑްތަކާއެކު ސޮއިކޮށްފަ އެވެ.\nވެލާނާ އިންޓަނޭޝަނަލް (ވީއައިއޭ) ގެ ވީއައިޕީ ލައުންޖުގައި ބޭއްވި ރަސްމިއްޔާތުގައި ކޭއެފްސީ އާއި ޕިއްޒާ ހަޓް އަދި ކޯސްޓާ ކޮފީ އެންޑް ހާވެސްޓް މާކެޓްގެ ރެސްޓޯރެންޓްތަކުގެ ފަރާތުން ސޮއިކުރެއްވީ، މި ރެސްޓޯރެންޓް ހިންގާ އިޓަލީގެ އެޗްއެމްއެސް ހޮސްޓް އިންޓަނޭޝަނަލްގެ ޗީފް އެގްޒެކެޓިވް އޮފިސަރު (ސީއީއޯ) ވޮލްޓާ އެވެ. އަދި އެމްއޭސީއެލްގެ ފަރާތުން ސޮއިކުރެއްވީ އާދިލް މޫސާ އެވެ.\nމި ރަސްމިއްޔާތުގައި އެމްއޭސީއެލްގެ އެމްޑީ، އާދިލް ވިދާޅުވީ މިހާރު ސޮއިކުރެއްވިގެން ދިއުމާއެކު ރެސްޓޯރަންޓް އިންޓަނޭޝަނަލް ބްރޭންޑްތަކުގައި މަސައްކަތް ކުރަން މުވައްޒަފުން ތަމްރީނުކުރުމުގެ މަސައްކަތް ކުރާނެ ކަމަށެވެ. އަދި މިތަން ކުރިއަށް އޮތް ހަތަރު މަސްތެރޭގައި މި ތަނުން ހިދުމަތް ދޭނެ ކަމަށާ، އަދި އިތުރަށްހުރި ޖާގަ ތަކަށްވެސް ބްރޭންޑްތަކެއް އަންނާނެ ކަމަށެވެ.\n"އަޅުގަނޑުމެން އިތުރު އިންޓަނޭޝަނަލް ބްރޭންޑްތައް ގެންނަން އެ ފަރާތްތަކާއެކު މަޝްވަރާ ކުރަމުން،" އާދިލް ވިދާޅުވި އެވެ.\nއަޅުގަނޑުމެން އިތުރު އިންޓަނޭޝަނަލް ބްރޭންޑްތައް ގެންނަން އެ ފަރާތްތަކާއެކު މަޝްވަރާ ކުރަމުން\nއެމްއޭސީއެލް އެމްޑީ އާދިލް މޫސާ\nބޮޑު މިނުގައި ގާތްގަނޑަކަށް 14،000 އަކަފޫޓު ހުންނަ މި އިމާރާތުގެ ސްޓީލް އޮނިގަނޑު ރާވައި ވަނީ ނިމިފަ އެވެ. މި ތަން ހަދަނީ އެއާޕޯޓަށް އަންނަ މީހުން އަރާ ޖެޓީ ސަރަހައްދުގަ އެވެ.\nމި ތަނުގައި "ކޮފީ ޝޮޕް" ހިންގަން 231 އަކަ މީޓަރުގެ ސަރަހައްދެއް ހުންނާނެ އެވެ. އަދި "ޑޯނަޓް" ވިއްކަން ހާއްސަ ކޮށްގެން 80 އަކަމީޓަރުގެ ސަރަހައްދެއް ހާއްސަ ކޮށްފައިވާއިރު، "ކެސުއަލް ޑައިނިން" އަށް 302 އަކަމީޓަރު ހުންނާނެ އެވެ. އަދި "ފާސްޓްފުޑް ކޮންސެޕްޓް" ރެސްޓޯރަންޓަކަށް 171 އަކަމީޓަރު ހާއްސަކޮށްފައިވެ އެވެ. މީގެ އިތުރުން ޕިއްޒާ ލިބޭ ސަރަހައްދުގެ ގޮތުގައި 99 އަކަމީޓަރުގެ ސަރަހައްދަކާއި އައިސްކްރިމީގެ މީރު ރަހަތަކަށް 14 އަކަމީޓަރުގެ ސަރަހައްދެއް ހުންނާނެ އެވެ.\nހޮސްޓް އިންޓަނޭޝަނަލްގެ ސީއީއޯ ވޮލްޓާ ވިދާޅުވީ ރާއްޖޭގައި އެ ކުންފުނީގެ އޮޕަރޭޝަން ފެށުމަކީ ވަރަށް ބޭނުންވި ކަމެއް ކަމަށެވެ.\n"އިތުރު ބްރޭންޑްތައްވެސް ގެންދާނެ. މިތަނުން 100 އަށްވުރެ ގިނަ މުވައްޒަފުންނަށް ވަޒީފާ ވެސް ލިބޭނެ،" ވޮލްޓާ ވިދާޅުވި އެވެ.\nއެޗްއެމްއެސް ހޮސްޓް ކުންފުންޏަކީ އެއާޕޯޓްތަކުގައި ކާބޯތަކެތި ވިއްކަން މަޝްހޫރު ކުންފުންޏެކެވެ. މި ކުންފުނީގެ ބްރޭންޑުތައް ދުނިޔޭގެ 150 އެއާޕޯޓެއްގައި ހިންގަ އެވެ.


އުނގޫފާރު، ދިވެހިރާއްޖެ ނަންބަރު: (IUL)303-AS/2019/06\nމިކައުންސިލްގެ ނަމްބަރ: (IUL)303-AS/303/2019/04 (14 ޖަނަވަރީ 2019)ގެ އިޢުލާނާ އިގުޅިގެން މައުލޫމާތު ސާފްކުރުމަށް އައި ފަރާތްތަށް މަދުކަމަށް ފެންނާތީ އެ އިއުލާން ބާތިލްކޮށް އަލުން ފުރުސަތު ހުޅުވާލަމެވެ.\nޤުރުޢާން ކުލާސް އިމާރާތް ކުރުމަށް މިކައުންސިލުން މަސައްކަތައް ބޭނުންންވާ އެންމެހައި ތަކެތި ދިނުމުންނާއި އަމިއްލަތަކެތީގައި ޤުރުޢާން ކުލާސް އިމާރާތް ކުރުމަށް އެދޭފަރާތް ތަކަށް މައުލޫމާތު ދިނުމަށް ހަމަޖެހިފައިވަނީ 28 ޖަނަވަރީ 2019 ވާ ހޯމަ ދުވަހުގެ 01:30ގައި މިއިދާރާގައެވެ. ޤުރުޢާން ކުލާސް އިމާރާތްކޮށް ނިންމައި ދިނުމަށް އެދި ހުށަހަޅާ ބިޑްތައް ބަލައިގަތުމަށް ހަމަޖެހިފައިވަނީ 31 ޖަނަވަރީ 2019 ވާ ބުރާސްފަތި ދުވަހުގެ 01:30 ގައި މިއިދާރާގައެވެ. ޤުރުޢާން ކުލާސް އިމާރާތްކޮށް ދިނުމަށް ޝައުގުވެރިވާ ފަރާތްތަކުގެ ތެރެއިން އެއްވެސް ބޭފުޅަކަށް މިމަސައްކަތުގެ މަޢުލޫމާތު ސާފުކުރެއްވުމަށް ވަޑައިގެންނެވެން ނެތްފަދަ ޙާލަތެއް ދިމާވެއްޖެނަމަ ބަދަލުގައި ބޭފުޅަކު ފޮނުއްވާނަމަ ބަދަލުގައި ފޮނުއްވިކަން އެގޭ ސިޓީއެއް ، އަދި ކުންފުންޏަކުން ފޮނުއްވާނަމަ އެއީ ކޮންކުންފުންޏެއް ތަމްސީލު ކުރުމަށްކަން އެނގޭނެ ކުންފުނީގެ ލެޓަރހެޑުގައި ލިޔެފައިވާ ސިޓީއެއް ހިއްޕަވައިގެން ވަޑައިގެން ދެއްވުން އެދި ދަންނަވަމެވެ. އަދި ހުށަހަޅާ ފަރާތަކީ ކުންފުންޏެއް ނުވަތަ ޕާރޓްނާޝިޕެއް ނުވަތަ އަމިއްލަފަރުދުންގެ ވިޔަފާރި އަކުންނަމަ އެތަނެއްގެ ރަޖިސްޓްރީގެ ކޮޕީ ހުށަހަޅަންވާނެއެވެ. މިމަސައްކަތަށް އެދި ހުށައަޅާ އަންދާސީ ހިސާބް ހުންނަންވާނީ ބަންދުކުރެވިފައިވާ ސިޓީއުރައެއްގައެވެ. މި މަސައްކަތަށް އެދި ހުށައަޅުއްވާ ސިޓީއުރައިގެ ބޭރުގައި " އުނގޫފާރު ކައުންސިލުން ތަރައްޤީކުރުމަށް ނިންމާފައިވާ ޤުރުޢާން ކުލާސް އިމާރާތް ކުރުމަށް އެދި " މިހެންލިޔެފައި އޮންނަންވާނެއެވެ. އަދި މީގެ އިތުރުން އަންދާސީ ހިސާބް ހުށައަޅާ ފަރާތުގެ ނަމާއި، އެޑުރެސް އަދި ފޯން ނަމްބަރ ސިޓީއުރާގެ ބޭރުގައި އޮންނަން ވާނެއެވެ.\nއިތުރު މަޢުލޫމާތު ސާފުކުރެއްވުމަށް ރަސްމީގަޑީގައި މިއިދާރާގެ 6580118 ނަންބަރު ފޯނާއި ނުވަތަ ކައުންސިލްގެ މެންބަރ ޙުސައިން އާސިފްގެ ނަމްބަރ 9978600 ގުޅުއްވުން އެދެމެވެ.\nޤުރުޢާން ކުލާސް އިމާރާތް ކުރުމަށް އެދި ހުށަހަޅާ އަގަށް (ހަތްދިހަ ޕަސެންޓް)\nމާލީތަނަވަސް ކަމަށް (ވިހި ޕަސެންޓް)\nޤުރުޢާން ކުލާސް އިމާރާތްކޮށް ނިންމުމަށް ހުށަހަޅާ މުއްދަތައް (ދިހަ ޕަސެންޓް)\n17 ޖުމާދަލްޢޫލާ 1440\nޕަބްލިޝްކުރި ތާރީޚު: 23 ޖަނަވަރީ 2019\nސުންގަޑި: 28 ޖަނަވަރީ 2019 0130


Dheebaajaage isthiunaaf massala hukumaa hama'ah! | ThePress\nދީބާޖާގެ އިސްތިއުނާފް މައްސަލަ ހުކުމާ ހަމައަށް\n25 November 2021, 19:50\nފެރީގެ ހިދުމަތް ދިނުމަށް ދީބާޖާ އިންވެސްޓްމަންޓާއެކު ހެދި އެއްބަސްވުން ސަރުކާރުން ބާތިލު ކުރުމާ ގުޅިގެން އެ ކުންފުންޏަށް ލިބުނު ގެއްލުމުގެ ބަދަލު ހޯދަން ސުޕްރީމް ކޯޓުގައި ކުރިއަށްދާ އިސްތިއުނާފް މައްސަލައިގެ އަޑުއެހުންތައް ނިންމާލައިފިއެވެ.\nމިއަދު ބޭއްވި އަޑުއެހުމުގައި ފަނޑިޔާރުންގެ ސުވާލުތައް މައިގަނޑު ގޮތެއްގައި އަމާޒު ކޮށްފައި ވަނީ އެއްބަސްވުން ގާނޫނާ ހިލާފަށް ބާތިލް ކުރި ކަމަށް ދީބާޖާއިން ފާހަގަ ކުރާ ނުކުތާތަކާއި ގާނޫނާ ހިލާފަށް ނޫން ކަމަށް ދައުލަތުން ފާހަގަ ކުރާ ނުކުތާތަކާއި ގެއްލުމުގެ ބަދަލުގެ ގޮތުގައި ދީބާޖާއިން ހުށަހަޅާފައިވާ ހިސާބުތަކާ ގުޅޭ ގޮތުންނެވެ.\nދީބާޖާގެ ފަރާތުން ބުނީ އެއްބަސްވުން ބާތިލް ކޮށްފައި ވަނީ އެއްބަސްވުން ބާތިލް ކުރުމުގެ ކުރިއަށް ދޭން ޖެހޭނެ ކަމަށް އޭގައި ބަޔާން ކުރާ ނޯޓިސް ދިނުމެއް ނެތި ކަމަށާއި އެއްބަސްވުން ބާތިލް ކުރުމުގެ ކުރިއަށް ކުރަން ޖެހޭ މަޝްވަރާތަކާއި އޭގެ ކުރިއަށް އެއްބަސްވުން މުރާޖައާ ކުރަން ޖެހޭތޯ ބަލަން ރިވިއު ކޮމިޓީއެއް ނަގައިގެން ކުރަން ޖެހޭ ކަންކަން ވެސް ކޮށްފައި ނުވާ ކަމަށެވެ.\nދައުލަތުގެ ބުނީ "އިމޭޑިއޭޓް ޓާމިނޭޝަން" ގެ މާއްދާގައި ބަޔާން ކޮށްފައިވާ ގޮތުން އެއްވެސް ނޯޓިސްއެއް ދިނުމެއް ނެތި އަދި ދެން އޮތް ހަމާގައި ބަޔާން ކުރާ މަރުހަލާތައް ފުރިހަމަ ކުރުމެއް ވެސް ނެތި ބާތިލް ކުރެވޭނެ ކަމަށެވެ.\nއެކަމަށް ދީބާޖާއިން ބުނީ އެ މާއްދާގައި ވެސް ފަސް ދުވަހުގެ ނޯޓިސްއެއް ދޭން ބަޔާން ކޮށްފައި އޮތް ކަމަށާއި އެހެންވިޔަސް ދައުލަތުން އެއްވެސް ނޯޓިސްއެއް ދިނުމެއް ނެތި އެއްބަސްވުން ބާތިލް ކުރީ ކަމަށެވެ. ދައުލަތުން ވަނީ އެއްބަސްވުމުގައިވާ ހިދުމަތްތައް ދެމުން ނުދާނަމަ އެ މާއްދާގެ ދަށުން ނޯޓިސް ދިނުމެއް ނެތި އެއްބަސްވުން ބާތިލް ކުރަން ޖާގަދޭ ކަމަށްވެސް ބުނެފައެވެ.\nހަބަރު ދީބާޖާ ސްޕްރީމް ކޯޓް ޕަބްލިކް ޓްރާންސްޕޯޓް


ކޮންޓްރެކްޓް ޓީޗަރުުން ހޯދުމަށް\nބޭނުންވާ އަދަދު: ޕްރައިމަރީ 01، ގުރުއާން 02، ދިވެހި 01\n18- ތަޢުލީމީ ދާއިރާ ހަރުދަނާ ކުރުމަށް މިނިސްޓްރީ އޮފް އެޑިޔުކޭޝަނުން ކުރާ މަސައްކަތުގައި ބައިވެރިވުމަށް، މިނިސްޓްރީ އޮފް އެޑިޔުކޭޝަނުން\nއެދިއްޖެނަމަ، އެމަސައްކަތުގައި ބައިވެރިވެ، އެއްބާރުލުން ދިނުން\n19- ކޮންޓެކްޓް ގަޑީގެ ގޮތުގައި މަދުވެގެން ހަފްތާއަކު 35 މިނިޓްގެ 25 އާ 30 އާ ދެމެދުގެ ގަޑި ނުވަތަ 45 މިނިޓްގެ 20 އާ 25 އާ ދެމެދުގެ\n1. ފުރިހަމަ ކުރައްވާފައިވާ ސިވިލްސާވިސްގެ ވަޒީފާއަށް އެދޭ ފޯމު(ފޯމް މިސްކޫލުގެ އޮފީހުން ލިބެންހުންނާނެއެވެ. www.csc.gov.mv އިން ޑައުންލޯޑް\nވަޒީފާއަށް އެދޭ ފޯމު ރަތަފަންދޫ ސްކޫލުގެ އޮފީހުން ލިބެން ހުންނާނެއެވެ. އަދި ސިވިލް ސަރވިސް ކޮމިޝަނުގެ (www.csc.gov.mv) ވެބްސައިޓުން\nމި ފޯމު ޑައުންލޯޑުވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 29 ސެޕްޓެންބަރު 2019 ވާ އާދީއްތަދުވަހުގެ 12:00 ގެ ކުރިން،\nރަތަފަންދޫ ސްކޫލުގެ އިދާރާ އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައި ގަނެވޭނެއެވެ. އީ-މެއިލް އެޑްރެހަކީ،\n[email protected] އެވެ.އެޕްލިކޭޝަން ފޯމާއެކު ހުށަހަޅަންޖެހޭހުރިހާލިޔުންތައް ހުށަހަޅާފައި ނުވާނަމަ\nހ. އިންޓަރވިއު ކުރުމަށް ހަމަޖެހިފައިވާ ތާރީޚަކީ 1 އޮކްޓޫބަރު 2019 އިން 03 އޮކްޓޫބަރު 2019 އާއި ދެމެދުގައެވެ. ވުމާއެކު، މިވަޒީފާއަށް\nކުރިމަތިލާ ފަރާތްތަކުން އެތާރީޚުގައި އިންޓަވިޔުއަށް ހާޒިރުވުމަށް ތައްޔާރުވެގެން ތިބުން އެދެމެވެ. އިންޓަވިޔު އޮންނާނެ ގަޑިއާއި ތާރީޚް 24 ގަޑިއިރު\nކުރިން ޝޯޓްލިސްޓް ކުރެވޭ ފަރާތްތަކަށް އަންގާނެއެވެ.


އެޗްޕީއޭ މާދަމާ މަޖިލީހަށް ހާޒިރުކުރަނީ - DhiDaily\nއެޗްޕީއޭ މާދަމާ މަޖިލީހަށް ހާޒިރުކުރަނީ\nކޮވިޑް-19 ކޮންޓްރޯލުކުރުމަށް އަޅާފައިވާ ގައިޑްލައިންތަކުގެ ތެރޭގައި ކަންބޮޑުވާ ބައެއް ކަންތައް ހުރި ކަމަށް ފާހަގަކޮށް މާދަމާގެ މަޖިލީހަށް ހެލްތު ޕްރޮޓެކްޝަން އޭޖެންސީ (އެޗްޕީއޭ) ހާޒިރުކުރުމަށް ނިންމައިފި އެވެ.\nމާދަމާ އެޗްޕީއޭ ހާޒިރުކުރުމަށް ހަމަޖެހިފައިވާނީ މަޖިލީހުގެ އިގްތިސޯދީ ކޮމިޓީއަށެވެ.\nއިގްތިސޯދީ ކޮމިޓީއިން ހަމަކޮށްފައިވާގޮތުގައި ކޮވިޑްގެ މިހާލަތުގައި މިހާރު އެޗްޕީއޭއިން މިންގަނޑު ކަނޑައަޅައި ހިންގަމުން ދަނީ ގާނޫނާ ހިލާފަށެވެ.\nއަދި އެޗްޕީއޭގެ ބައެއް އުސޫލުތައް ހުރީ ގަބޫލު ނުކުރެވޭ އަދި ހަމަ ނުޖެހޭ ގޮތަށް ކަމަށް އެ ކޮމިޓީއިން ބުނެއެވެ.\nއެގޮތުން އެ ކޮމިޓީއިން ވަނީ މިހާރު މާލޭގައި އިރު އޮއްސުމަށްފަހު އުޅަނދު ދުއްވުން މަނާކޮށްފައިވާ ގޮތަށް ފާޑުކިޔާފައެވެ.\nއެޗްޕީއޭއިން އަޅާފައިވާ ފިޔަވަޅުތަކުގެ ތެރޭގައި ވަނީ އިރު އޮއްސި 18:00 އިން ފެށިގެން މާލޭގައި އުޅަނދު ދުއްވުން މަނާވުން ހިމެނެއެވެ. އަދި ރޭގަނޑު 20:30 އިން ފެށިގެން ރެސްޓޯރެންޓުތަކަށް ގޮސް އެތަންތަނުގައި ނުތިބެވޭ ގޮތަށް އެޗްޕީއޭގެ ގައިޑްލައިންގައި ބުނެފައިވެއެވެ.\n20:30ގެ ފަހުން ރެސްޓޯރެންޓުގައި މަޑު ނުކުރެވޭ ގޮތަށް އޮތުމުގެ ސަބަބުން ރެސްޓޯރެންޓްތަކާއި ކެފޭތަކަށް ބޮޑެތި ގެއްލުން ވަމުންދާ ކަމަށް ވަނީ އެފަރާތްތަކުން ހާމަކޮށްފައެވެ. އެކަމާ ގުޅޭގޮތުން އެކި ފަރާތްތަކުން ކަންބޮޑުވުން ފާޅުކޮށްފައިވާ ދަނޑިވަޅެއްގައި މިއަދު އެޗްޕީއޭއިން ވަނީ އެ ނިންމުން ބަދަލުކޮށްފައެވެ. އެގޮތުން މިހާރު ރޭގަނޑު 22:30 އާ ހަމައަށް ރެސްޓޯރެންޓަށް ގޮސް ހިދުމަތް ހޯދޭނެއެވެ.


އެސްޑީއެފްސީގެ ލޯނުތައް ފަސްކުރަން ހުށަހަޅަން ހުޅުވާލައިފި\nSeptember 09, 2020 11:45:44\nއެސްއެމްއީ ޑިވެލޮޕްމެންޓް ފައިނޭންސް ކޯޕަރޭޝަން (އެސްޑީއެފްސީ) އިން ދޫކޮށްފައިވާ ލޯނުތައް ފަސްކޮށްދޭން ހުށަހެޅުމަށް ހުޅުވާލައިފިއެވެ.\nއެސްޑީއެފްސީއިން ވަނީ މިދިޔަ އޮގަސްޓް މަހުގެ 27 ވަނަ ދުވަހު ލޯނުތައް ދެއްކުން މިއަހަރުގެ ނިޔަލަށް ފަސްކޮށްދީފައިވާ ކަމަށް ހާމަކޮށްފައެވެ. އެ ކުންފުނިން ލޯނުތައް ދެއްކުމަށް މީގެ ކުރިން ދީފައިވާ ލުއިތައް މި މަހަށް ހަމަވެއެވެ.\nއެ ބެންކުން ނެރުނު ބަޔާނެއްގައި ވަނީ ލޯނު ފަސްކޮށްދިނުމަށް އެދި ހުށަހެޅޭނީ އެ ބެންކުގެ ވެބްސައިޓުގައިވާ އޮންލައިން ޕޯޓަލްއިން ކަމަށެވެ. އަދި ސެެޕްޓެމްބަރު 25 ވަނަ ދުވަހުގެ ކުރިން ލޯނުތައް ފަސްކޮށްދިނުމަށް އެދެން ޖެހޭނެ ކަމަށާއި އެ މުއްދަތުގެ ތެރޭގައި ހުށަނާޅާނަމަ ބެލެވޭނީ އެފަރާތްތަކުން މޮރޮޓޯރިއަމްގެ ހިދުމަތް ބޭނުންނުވާ ކަމުގައި ކަމަށް އެސްޑީއެފްސީއިން ވަނީ ބުނެފައެވެ. އަދި އެ ލޯންތަކުން މަހުން މަހަށް ދައްކަން ޖެހޭ ފައިސާ ސެޕްޓެމްބަރު މަހުން ފެށިގެން ދައްކަން ޖެހޭނެ ކަމަށް ވެސް އެސްޑީއެފްސީއިން ވަނީ ބުނެފައެވެ.\nއެސްޑީއެފްސީއަކީ މި ސަރުކާރުގެ ވައުދެއްގެ ދަށުން ކުދި އަދި މެދު ފަންތީގެ ވިޔަފާރިތަކަށް ފަސޭހައިން ލޯނު ލިބޭނެ މަގު ހަމަޖެއްސުމަށްޓަކައި އުފައްދާފައިވާ ކުންފުންޏެކެވެ.


French League Gai Messi Jehi Furathama Landaa Eku PSG Ah Molheh - Vaguthu\nފްރެންޗް ލީގުގައި މެސީ ޖެހި ފުރަތަމަ ލަނޑާއެކު ޕީއެސްޖީއަށް މޮޅެއް\nފްރެންޗް ލީގަށް އާޖެންޓީނާގެ ތަރި ލިއޮނެލް މެސީ ކުޅެން ފެށިފަހުން ކާމިޔާބުކުރި ފުރަތަމަ ލަނޑާއެކު ޕީއެސްޖީން ނޯންޓްސް ގެ މައްޗަށް އަތްގަދަކޮށްފިއެވެ.\nއަމިއްލަ ދަނޑުގައި ޕީއެސްޖީ ކުޅުނު މި މެޗު އެ ޓީމު ކާމިޔާބުކޮށްފައިވަނީ 3-1 ގެ ނަތީޖާއަކުންނެވެ. މި މެޗުގައި ޕީއެސްޖީގެ ފަރާތުން މޮޅު ކުޅުމެއް ފެނިފައިވެއެވެ.\nމި މޮޅާއެކު ޕީއެސްޖީ އެއްވަނައިގައި އޮތީ 12 ޕޮއިންޓުގެ ލީޑެއްގައެވެ. އެއީ ކުޅުނު 14 މެޗުން ލިބުނު 37 ޕޮއިންޓާއެކު އެވެ. ދެވަނައިގައި އޮތް ރެންއަށް ލިބެނީ 25 ޕޮއިންޓެވެ. އެއީ 14 މެޗުންނެވެ. ނޯންޓް އޮތީ ތާވަލުގެ 11 ވަނައިގައެވެ.\nމެޗުގެ ވަރަށް ކުރީކޮޅު ޕީއެސްޖީން ވަނީ ލީޑު ނަގާފައެވެ. އެގޮތުން މެޗުގެ ދެވަނަ މިނެޓުގައި ކީލިއަން އެމްބާޕޭ ވަނީ ޕީއެސްޖީއަށް ލީޑުނަގައިދީފައެވެ. މިއީ ލެއާންޑްރޯ ޕަރެޑޭސްގެ އެހީތެރިކަމާއެކު އޭނާ ކާމިޔާބުކުރި ލަނޑެކެވެ. މި ލަނޑު އެމްބާޕޭ ކާމިޔާބުކުރީ ނޯންޓްސް ރަނގަޅަށް ކުޅުމުގެ ތެރެއަށް ނުވަދެވި އުޅެނިކޮށެވެ.\nފުރަތަމަ ހާފު މި ނަތީޖާގައި އޮވެ ނިމުނު ނަމަވެސް ދެވަނަ ހާފުގައި ޕީއެސްޖީއަށް މައްސަލައެއް ކުރިމަތިވިއެވެ. އޭރިއާ ބޭރުން ނޯންޓްސްގެ ލުޑޮވިޗް ބްލާސްއަށް ފައުލުކުރުމުން ޕީއެސްޖީގެ ކީޕަރު ކޭލޯ ނަވާސްއަށް ވަނީ ރަތެއް ދައްކާފައެވެ.\nއެއް ކުޅުންތެރިއަކު މަދުން ކުޅެނިކޮށް އޭގެ ފައިދާ ނަގައިގެން މެޗުގެ 76 ވަނަ މިނެޓުގައި ނޯންޓްސް ވަނީ ނަތީޖާ ހަމަހަމަކޮށްފައެވެ. މިއީ ރަންޑަލް ކޮލޯ މުއާނީ ކާމިޔާބުކުރި ލަނޑެކެވެ. މި ލަނޑު ޖެހިތާ ޕީއެސްޖީން އަނެއްކާވެސް ލީޑުނެގިއެވެ. އެކަމަކު މިއީ ނޯންޓްސްގެ ކުޅުންތެރިއެއް އަތުން ބައިކޮޅަށް ވަން ލަނޑެކެވެ.\nޕީއެސްޖީގެ ތިންވަނަ ލަނޑު ފެނިގެންދިޔައީ މެޗު ނިމެން ތިން މިނެޓަށްވެފައި ވަނިކޮށެވެ. މިއީ ލިއޮނަލް މެސީ ކާމިޔާބުކުރި ހިތްގައިމު ރީތި ލަނޑެކެވެ. މިއީ މި ސީޒަނުގައި ޕީއެސްޖީއަށް ބަދަލުވިފަހުން މެސީ ލީގުގައި ޖެހި ފުރަތަމަ ލަނޑެވެ.\nވައިނަލްޑަމް ޕީއެސްޖީ ބަލިނުވެ ސަލާމަތްކޮށްދިން އިރު ސިޓީ އެއްވަނައަށް\nޕީއެސްޖީން ރާމޮސްގެ އެއްބަސްވުން އުވާލުމުގެ ވިސްނުމެއް


އެމްއެމްޕީއާރްސީގެ ފައިސާ ޖަމާކުރި އެކައުންޓްތައް ހާމަކުރުމަށް ގޮވާލާ އެއްވުމެއް ބާއްވަނީ\nޢާއިޝަތު ޝިމްނާ 09 ފެބްރުއަރީ 2019\nއެމްއެމްޕީއާރުސީ ފައިސާ ޖަމާކުރި އެކައުންޓުތައް ހާމަކުރުމަށް ގޮވާލާ އެއްވުމެއް ބާއްވަން ނިންމައިފި އެވެ.\nމިއެއްވުމާ ގުޅޭ މައުލޫމާތު ވީނިއުސްއާ ހިއްސާކުރައްވަމުން ވަކީލު މަރިޔަމް ޝުނާނާ ވިދާޅުވީ ޒުވާނުން އިސްނަގައިގެން ބާއްވާ މިއެއްވުމަކީ އެމްއެމްޕީއާރްސީގެ ފައިސާތައް ޖަމާވި އެކައުންޓްތައް ހާމަކުރުމަށް ގޮވާލާ ބާއްވާ އެއްވުމެއް ކަމަށެވެ.\nޝުނާނާ ވިދާޅުވީ އެމްއެމްޕީއާރްސީގެ ފައިސާތައް ޖަމާވި ކަމަށް އެންމެ ބޮޑަށް ތުހުމަތުކުރެވެނީ ރައްޔިތުންގެ މަޖިލީހުގައި މިހާރު ތިއްބެވި ގިނަ މެމްބަރުންގެ އެކައުންޓަށް ކަމަށެވެ.\nނަމަވެސް މިއަދާ ހަމައަށްވެސް އެއިން އެއްވެސް މެމްބަރެއްގެ ވަނަވަރު ހާމަކޮށްފައި ނުވާތީ، އެކަމާ މެދު ކަންބޮޑުވާ ކަމަށާއި ބޭނުންވަނީ އެމައުލޫމާތުތައް ރައްޔިތުންނާ ހަމަޔަށް ފޯރުކޮށްދޭން ކަމަށްވެސް ޝުނާނާ ވިދާޅުވި އެވެ.\nމަޖިލިސް އިންތިހާބަށް ތައްޔާރުވަމުން އަންނައިރު އެމްއެމްޕީއާރްސީގެ ފައިސާ ލިބުނު ކަމަށް ބުނާ ބައެއް މެންބަރުން ވެސް އިންތިހާބަށް ކުރިމަތިލައްވާ ކަމަށާއި ކޮރަޕްޝަންގެ ފައިސާގައި ހިފާފައި ހުރި މެންބަރަކު ހުރި ނަމަ އެބޭފުޅަކަށް ދެވަނަ ދައުރެއް ދޭން ބޭނުން ނުވާ ކަމަށްވެސް ޝުނާނާ ވިދާޅުވި އެވެ. އަދި ބޭނުންވަނީ މިނިވަން ކަމާއި އެކު މަސައްކަތްކުރައްވާ ކޮރަޕްޝަނާ ދުރު މެންބަރުންތަކެއް މަޖިލީހަށް އިންތިޚާބު ކުރުމަށް ކަމަށްވެސް ޝުނާނާ ވިދާޅުވި އެވެ.\nމިމުޒާހަރާގައި ބައިވެރިވުމަށް ވީހާވެސް ގިނަ ބަޔަކު މިމަހުގެ 15 ވާ ހުކުރު ދުވަހު ކާނިވާ ސަރަހައްދަށް ހާޒިރުވުމަށްވެސް ޝުނާނާ ވަނީ އެދިވަޑައިގެންފަ އެވެ. އަދި އެއްވުން ފަށާނީ ކާނިވާ ސަރަހައްދުން އެދުވަހު ހަވީރު ކަަމަށްވެސް ޝުނާނާ ވަނީ ވިދާޅުވެފަ އެވެ.\nއަރުޝީފަށް ނެގީ 09/02/2019 15:06\nއެންމެފަހުން އަޕްޑޭޓްކުރީ 09/02/2019 15:06


Aharenge Bank Community Fund ah proposal hushahelhumah furusathu hulhuvaalaifi\nބީއެމްއެލް ކޮމިއުނިޓީ ފަންޑުގެ އެހީގައި ތަރައްގީ ކުރި ފާކެއްގައި ކުދިނަތ ކުޅެނީ---ފޮޓޯ:ބީއެމްއެލް\nއަހަރެންގެ ބޭންކް ކޮމިއުނިޓީ ފަންޑަށް ޕްރޮޕޯސަލް ހުށަހަޅުމުގެ ފުރުސަތު ހުޅުވާލައިފި\n02 ފެބްރުއަރީ 2020 - 15:54:00\nބޭންކް އޮފް މޯލްޑިވްސް އިން "އަަހަރެންގެ ބޭންކް" ކޮމިއުނިޓީ ފަންޑަށް ޕްރޮޕޯސަލް ހުށަހެޅުމުގެ ފުރުސަތު ހުޅުވާލައިފިއެވެ.\nމިދިޔަ އަހަރާ އެއްގޮތަށް މިއަހަރުވެސް ތައުލީމާއި، ކުޅިވަރު ހަރަކާތްތަކުގެ އިތުރުން ތިމާވެށި ހިމާޔަތްކުރުން ފަދަ ކަންކަމަށް އަމާޒުކޮށްގެން ހުށަހަޅާ ޕްރޮޖެކްޓް ތަކުގެ ތެރެއިން އެންމެ ރަނގަޅު ފަސް ޕްރޮޕޯސަލް ހޮވައި، ކޮންމެ ޕްރޮޕޯސަލް އެއްގައި ހިމެނޭ ހަރަކާތް ހިންގުމަށްޓަކައި 50,000 ރުފިޔާ ދިނުމަށް ވަނީ ކަނޑައެޅިފައެވެ.\nއެ ގޮތުން ކޮންމެ ކުއާޓާއެއްގައިވެސް ފަސް ޕްރޮޖެކްޓް ހިންގުމަށް ވަނީ ހަމަޖެހިފައެވެ. މި ކުއާޓާގެ ޕްރޮޕޯސަލް ހުށަހެޅުމުގެ އެންމެ ފަހު ތާރީހަކީ 15 ފެބްރުއަރީ 2020 އެވެ.\nމި ފަންޑާއި ގުޅޭގޮތުން ވާހަކަ ދައްކަވަމުން ބީއެމްއެލްގެ ސީއީއޯ އަދި މެނޭޖިންގ ޑިރެކްޓަރު ޓިމް ސޯޔާ ވިދާޅުވީ ބޭންކް އޮފް މޯލްޑިވްސް ގެ އެންމެ މުހިންމު އެއް އަމާޒަކީ ބޭންކާއި ދިވެހި މުޖުތަމައުއާ އޮތް ގުޅުން ބަދަހިކުރުން ކަމަށެވެ. އަދި ފާއިތުވެދިޔަ އަހަރު ބީއެމްއެލް އިން ވަނީ މުޖުތަމައަށް އެހީތެރިވުމުގެ ގޮތުން ހިންގަމުންދާ އިންވެސްޓްމަންޓް ޕްރޮގްރާމް ފުޅާކޮށްފައި ކަމަށް ވެސް ޓިމް ސޯޔާ ވިދާޅުވިއެވެ.\n"ކޮމިއުނިޓީ ފަންޑުގެ އެހީގައި 20 ރަށަކަށް މިވަނީ އެހީތެރިކަން ފޯރުކޮށްދެވިފަ. މި ފަންޑު މިއަހަރުވެސް ކުރިޔަށް ގެންދިޔުމަކީ ރާއްޖޭގެ އެކި ކަންކޮޅުތަކުގައި ހިންގަމުންދާ ޕްރޮޖެކްޓްތަކަށް މާލީ ގޮތުން އެހީތެރިކަން ފޯރުކޮށްދެވި، މުޖުތަމައުގެ ކުރިއެރުމަށާއި ލާބައަށް އަޅުގަނޑުމެން ކުރަމުންދާ މަސައްކަތްތައް އިތުރުވެގެންދާނެ ބޮޅެއް." ޓިމް ސޯޔާ ވިދާޅުވިއެވެ.\nމިދިޔަ އަހަރު ބޭންކް އޮފް މޯލްޑިވްސް އިން ވަނީ "އަހަރެންގެ ބޭންކް" ކޮމިއުނިޓީ ފަންޑުގެ އެހީގައި ރާއްޖޭގެ އެކިކަންކޮޅުތަކުގައި ޕްރޮޖެކްޓް ހިންގުމަށް 1 މިލައަން ރުފިޔާ ހޭދަކޮށްފައެވެ.\nއެގޮތުން ނެއްލައިދޫ ކޮމިއުނިޓީ ޕާކާއި، ދ. މާއެނބޫދޫގެ ސްކޫލު ލައިބްރަރީ ތަރައްގީކުރުމާއި، އއ. ދަނގެތި އަދި ށ. ފޭދޫގައި ތިމާވެއްޓާ ރައްޓެހި ޕްރޮޖެކްޓް ހިންގުމާއި، ކިހާދޫގައި ކުޑަކުދިންގެ ޕާކެއް ގާއިމްކުރުމާއި ކ. ގާފަރުގައި ސެން ކްލާސްރޫމެއް ތަރައްގީ ކުރުން ފަދަ ޕްރޮޖެކްޓްތައް ވަނީ ކާމިޔާބު ކަމާއެކު ކުރިޔަށް ގެންގޮސްފައެވެ.\nޑްރަގް އެތެރެކުރާ ދޮރުތައް ބަންދުކުރުމަށް މަޝްވަރާކޮށްފި


އއ. އުކުޅަހު ކައުންސިލްގެ ރައީސް\nޝައުކަތު އިބްރާހީމް (މަނިކު)\nއއ. އުކުޅަހު ކައުންސިލްގެ އަންހެނުންނަށް ޚާއްޞަކޮށްފައިވާ ދެ ގޮނޑި\nގުރައިޝާ އިބްރާހީމް (ރޫމާ)\nއއ. އުކުޅަހު ކައުންސިލްގެ މެންބަރު


ދީޕިކާ އަކީ ބަލި މީހަކަށްވާތީ، ސުވާލު ކުރާއިރު ގާތުގައި ފިރިމީހާ ބަހައްޓައިދޭން އެދިއްޖެ – Dhen.mv\nދީޕިކާ އަކީ ބަލި މީހަކަށްވާތީ، ސުވާލު ކުރާއިރު ގާތުގައި ފިރިމީހާ ބަހައްޓައިދޭން އެދިއްޖެ\nމަރްޔަމް ވަޙީދާ September 25, 2020 - 4:31 pm\nބޮލީވުޑްގެ މަޝްހޫރު އެކްޓްރެސް ދީޕިކާ ޕަދުކޯން އަކީ ނަފްސާނީ ބައްޔާއި ހާސްވުމުގެ ބަލި ހުންނަ މީހަކަށްވާތީ، ނާކޮޓިކްސް ބިއުރޯ ކޮމިޝަން (އެންސީބީ) އިން އޭނާއާއި ސުވާލު ކުރާއިރު ކައިރީގައި އޭނަގެ ފިރިމީހާ ރަންވީރު ސިންގް ވެސް ބަހައްޓައި ދިނުމުގެ ހުއްދައަކަށް އެދިއްޖެއެވެ.\nސުޝާންތު ސިންގް ރާޖްޕޫތުގެ މަރާއި ގުޅިގެން ހިންގި ތަހުގީގުގައި، މަސްތުވާތަކެތީގެ މައްސަލަތަކެއް ވެސް ވަނީ ފެންމަތިވެފައެވެ. އެކަމާއި ގުޅިގެން ސުޝާންތުގެ ލޯބިވެރިޔާ ރިއާ ޗަކްރަބަތީ މިހާރު ވެސް ހައްޔަރުގައި ހުރިއިރުު، ބޮލީވުޑްގެ މަތީ ފަންތީގައި ގުނާލެވޭ ބައެއް ތަރިން ވެސް މަސްތުވާތަކެތި ބޭނުންކުރާ ކަމުގެ އަޑުތަކެއް ވަނީ އަރާފައެވެ.\nއެގޮތުން ތަހުގީގުގައި އެންސީބީ އަށް މައުލޫމާތު ދެމުން ރިއާ ބުނެފައިވަނީ ސާރާ އަލީ ޚާން އާއި، ޝްރަދާ ކަޕޫރް ގެ އިތުރުން، ރަކުލް ޕްރީތު އާއި ޚުދް ސުޝާންތު ވެސް މަސްތުވާތަކެތި ބޭނުން ކުރިކަމަށެވެ.\nމިކަމުގެ ތަހުގީގު އިތުރަށް ކުރިއަށް ގެންދަނިކޮށް މީގެ އަހަރުތަކެއް ކުރިން ކަރަން ޖޯހަރް ބޭއްވި ޕާޓީއެއްގައި މަޝްހޫރު އެކްޓްރެސް ދީޕިކާ ޕަދުކޯން ވެސް މަސްތުވާ ތަކެތި ބޭނުން ކުރި ކަމުގެ ތުހުމަތު ކުރެވުނެވެ. އެކަން އިތުރަށް ތަހުގީގު ކުރުމުން، ދީޕިކާ އާއި އޭނާގެ މެނޭޖަރ ކަރިޝްމާ ޕްރަކާޝް، ވަޓްސްއެޕް މެދުވެރިކޮށް ދެއްކި ވާހަކަތަކެއް ވެސް ވަނީ ފެންމަތިވެފައެވެ.\nއެވާހަކަ ތަކުގައި ދީޕިކާ އަހާފައި ވަނީ "އެތިކޮޅެއް" ހުރިތޯއެވެ. ޖަވާބުގައި ކަރިޝްމާ ބުނެފައިވަނީ އެބަހުރި ކަމަށާއި ނަމަވެސް އޮފީސް ނިންމާފައި ގެއަށް ހަމަ އެވަގުތު ދިޔައީ ކަމަށެވެ.\nމިޗެޓުތަކާއި ގުޅިގެން ދީޕިކާއާ ކުރިން ވެސް ސުވާލު ކުރެވުނު ކަމަށާއި، ޗެޓުތައް ލީކުވީ ކަރިޝްމާގެ ސަބަބުން ކަމަށް ދީޕިކާ ބުނިކަމަށް ބައެއް ރިޕޯޓުތަކުގައި ބުނެފައި ވެއެވެ.\nދީޕިކާއާ ސުވާލު ކުރުމަށް އެންްސީބީ އަށް ހާޒިރު ކުރުމަށް ހަމަޖެހިފައިވަނީ މާދަމާއެވެ.\nރަންވީރު ބުނެފައި ވަނީ ދިޕިކާ އަކީ ނަފްސާނީ ބައްޔާއި ހާސްވުމުގެ ބަލި ތަޙައްމަލު ކުރަމުންދާ މީހެއްކަމަށާއި އެދިފައި ވާނީ ސުވާލު ކުރާއިރު އޭނާ ވެސް އެތަނުގައި ބަހައްޓައި ދިނުމަށެވެ. ޤާނޫނުގައިވާ ގޮތުގެ މަތިން، ތަހުގީގެއްގެ ސުވާލު ކުރެވޭއިރު އެއްވެސް މީހަކަށް އެކުގައި ނުހުރެވޭނެކަން އެނގޭ ކަމަށާއި، ނަމަވެސް މިއީ އޭނާގެ އެދުމެއް ކަމަށް ވެސް ރަންވީރު ބުނެފައިވެއެވެ.\nމަސްތުވާތަކެތީގެ މިމައްސަަލައިގައި ދީޕިކާ ހައްޔަރު ކޮށްފާނެތޯ ގިނަ ބަޔަކު އަންނަނީ ސުވާލު އުފައްދަމުންނެވެ. ނަމަވެސް ޤާނޫނީ ވަކީލު ރިޒްވާން މާރޗެންޓު ބުނިގޮތުގައި އެއީ ވާނެ ކަމެއް ނޫނެވެ. ސަބަބެއްގެ ގޮތުގައި ރިޒްވާން ބުނެފައިވަނީ ރިއާ އާއި ދީޕިކާ ގެ ކޭސް ތަފާތުކަމާއި، ރިއާ ހައްޔަރު ކޮށްފައިވަނީ މަސްތުވާތަކެތި ގަނެ، ބޭނުން ވެސް ކުރިކަމުގެ ތުހުމަތުގައި ކަމަށާއި ނަމަވެސް ދީޕިކާ އާއި ސުވާލު ކުރަނީ މެސެޖުތަކެއްގެ މައްސަލައިގައި ކަމަށެވެ. އޭގެން އެއްވެސް އެއްޗެއް ސާބިތު ނުވާ ކަމަށާއި އެޗެޓުތަކަކީ 2017 ވަނަ އަހަރުގެ ޗެޓުތަކަކަށް ވެސް ވުމުން، ދީޕިކާ ސަލާމަތްވާނެ ކަމުގެ އުންމީދު ވަރަށް ބޮޑު ކަމަށް ރިޒްވާން ބުނެފައިވެއެވެ.\nބޮލީވުޑް ދީޕިކާ ޕަދުކޯން ސުޝާންތު ސިންގް ރާޖްޕޫތު\nއެހެންވިއްޔާ ސުވާލުއުފެދޭ ކޮންމެކަމެއް ސިއްރުން ކުރަނީ ފިރިމީހާކާރީގަ ހުރެގެންތާ އެއީ އެހާބަލިމީހަކަށްވާތީތާދޯ ކޮންމެމީހަކުވެސް ކުއްކުރާއިރު ތިމާޔަކީ ބަލިމީހެއްކަމާ މާދަމާ ވެދާނެގޮތަކާމެދު ފިރިމީހާ އެބަޖެހޭތާޒިންމާ ނަގަން އެހެންނޫނަސް މާކުރީޒަމާނެއްގަ ކުރިކަމަކާކަމާބެހޭފަރާތުންސުވާލެއް ކުރުމަކުން ބަލިމީހާޔަށްތިޔަހާ އަސަރު ކުރާނަމަ ނޯމަލްމީހުންނަށްވުރެ ބަލިމީހާގެ އެކްޓިންވަރުގަދަ ކަން އެންމެންދަނޭ ވީއިރުކޮންކަމަކާހާސްވާންވީ ނޫން ހަމަކުއްކުރީމަ ބިރުންހުންއައިސްގެން ތިޔައުޅެނީ ވަގަކަށްހާސް ވެރިޔަކަށް އެކެއް އިނގިދާނެތާ ވާގޮތެއް\nމާދުރީ އާއި ރާމްގެ ޒަވާޖީ ހަޔާތަށް 21 އަހަރު ، ދިގު ޙަޔާތުގެ ސިއްރަކީ ލޯބި!\nއާލިއާ އާއި ރަންބީރްގެ ކައިވެނި އަނެއްކާވެސް ފަސްކުރީތަ؟


UV balikoh TC kuriah jehilaifi\nޓީސީއަށް ލަނޑު ޖަހައިދިން އައްޒާމް\nޔުނައިޓެޑް ވިކްޓަރީގެ މައްޗަށް 2-0 ގެ ނަތީޖާ އަކުން ކާމިޔާބު ހޯދައި ޓީސީ ސްޕޯޓްސް ކުލަބުން، ލީގް ތާވަލުގެ ފަސް ވަނައަށް ޖެހިލައިފި އެވެ.\nޔުނައިޓެޑް ވިކްޓަރީ މެޗުން ބަލިވުމުން، އެ ޓީމު މޮޅެ ނުލިބި ދިޔަ މުއްދަތު ވަނީ ދިގުލާފަ އެވެ. މެޗަކުން އެ ޓީމު މޮޅު ނުވާތާ 636 ދުވަސް ވީ އެވެ. ލީގްގައި 11 މެޗު ކުޅުނު އިރުވެސް ޔޫވީއަށް އަދި އެއްވެސް މެޗަކުން މޮޅު ވެވިފައެއް ނުވެ އެވެ. ތާވަލުގެ ފުލުގައި އެ ޓީމު އޮތީ ކުރިން ތިން މެޗަކުން އެއްވަރުވެ ލިބުނު ތިން ޕޮއިންޓާއެކު އެވެ.\nއެ ޓީމުން އެންމެ ފަހުން މެޗަކުން މޮޅުވީ 2018-19 ޕްރިމިއާ ލީގްގައި ފ ނިލަންދޫ ސްޕޯޓްސް ކުލަބާ ދެކޮޅަށް ޖުލައި ފަހެއް 2019 ގައި ކުޅުނު މެޗުގަ އެވެ. އޭގެ ފަހުން ސެޕްޓެމްބަރު 2019 ގައި ވިކްޓަރީ އަތުން ދެ ލަނޑާއެކު ޔޫވީއަށް ތިން ޕޮއިންޓް ލިބުނީ އެ މެޗަށް ވިކްޓަރީ ހާޒިރު ނުވުމުންނެވެ.\nމިއަދުގެ މެޗުގައި ޓީސީގެ ދެ ލަނޑުވެސް ކާމިޔާބު ކުރީ ކެޕްޓަން މުހައްމަދު އައްޒާމް އެވެ. ފުރަތަމަ ލަނޑު އޭނާ ކާމިޔާބު ކުރީ މެޗުގެ 32 ވަނަ މިނެޓްގަ އެވެ. އޭނާގެ އެ ލަނޑަކީ ލިބުނު ޕެނަލްޓީ އަކުން ކާމިޔާބު ކުރި ލަނޑެކެވެ. އޭގެ ކުރިންވެސް ލަނޑު ޖަހާނެ ރަނގަޅު ފުރުސަތެއް އޭނާއަށް ލިބުނެވެ. އޭރިއާ ތެރެއަށް ވަދެ އޭނާ ފޮނުވަލި ބޯޅަ ދިޔައީ ގޯލް ދަނޑިިއާ ފޫޓެއްހައި ދުރުން ބޭރަށެވެ.\nދެ ވަނަ ހާފުގައި އޭނާ ދެ ވަނަ ލަނޑު ޖެހީ ހުސްކޮށް ލިބުނު ފުރުސަތުގައި އަރައި ޔޫވީގެ ކީޕަރު ނާޖިހްގެ ފައިގެ ދަށުން ގޯލްގެ ތެރެއަށް ފޮނުވާލައިގެންނެވެ.\nމެންޗން މޮޅުވެ ޓީސީ ވަނީ 12 ޕޮއިންޓް ހަމަ ކޮށްފަ އެވެ. ކުރިން ފަސް ވަނައިގައި އޮތް ސުޕަ ޔުނައިޓެޑް ސްޕޯޓްސް ވަނީ ގަދަ ހަ ވަނައަށް ވެއްޓިފަ އެވެ. ސަސްއަށް ލިބިފައި ވަނީ 11 ޕޮއިންޓެވެ.\nދިވެހި ޕްރެމިއާ ލީގް ޓީސީ ޔުނައިޓެޑް ވިކްޓަރީ\nފަހު މިނެޓްގައި ޓީސީން ޔޫވީ އާ އެއްވަރު ކޮށްފި


Vaaruthaveringe Ruhumaa Nulai Verimeehaa Ahves Maruge Hukum Muguraeh Nuleveyne - Shaikh Zaid - Vaguthu\nރައްކާތެރިވޭ! ނުރައްކާ ކުޑައެއް ނޫން! - 8 ގަޑިއިރު ކުރިން\nވާރުތަވެރިންގެ ރުހުމާ ނުލައި ވެރިމީހާއަށްވެސް މަރުގެ ހުކުމް މުގުރައެއް ނުލެވޭނެ – ޝެއިޚް ޒައިދު\nވާރުތަވެރިންގެ ރުހުމާ ނުލައި ވެރިމީހާއަށްވެސް މަރުގެ ހުކުމް މުގުރައެއް ނުލެވޭނެ ކަމަށް މަޝްހޫރު ދީނީ އިލްމުވެރިޔާ އައްޝައިޚް އަލީ ޒައިދު ވިދާޅުވެއްޖެއެވެ.\nޝައިޚް ޒައިދު މިހެން ވިދާޅުވެފައި މިވަނީ3ނޮވެމްބަރު 1988 ވަނަ އަހަރު 19 ދިވެހިން ޝަހީދުކޮށްލި ނުރައްކާތެރި ނިރުބަވެރި ބާޣީ ހެންވޭރު ހާޖަރާގެ އަބްދުﷲ ލުތުފީ އަށް މާފު ދިނުމަށް ގޮވާލައި ރައްޔިތުންގެ މަޖިލީހުގެ މަރަދޫ ދާއިރާގެ މެމްބަރު އިބްރާހިމް ޝަރީފް ރައްޔިތުންގެ މަޖިލީހުގައި ވާހަކަ ދައްކާފައި ވަނިކޮށެވެ.\nޓުވިޓާރ މެދުވެރިކޮށް ޝައިޚު ޒައިދު ވިދާޅުވީ މީހަކު މަރާފައި ހުންނަ މީހަކަށް އިސްލާމީ ޝަރީޢަތުގައި އޮންނަ ޙުކުމަކީ ޤިޞާސް ކަމަށާއި އޭނާ އަށް މާފު ދެވޭނީ މާފު ދެވޭނީ ވާރިސުން މާފު ދިނުމުން އެކަނި ކަމަށެވެ.\n"އިސްލާމީ ޝަރީއަތުގައި، މީހަކު މަރާފައި ހުންނަ މީހެއްގެ ހުކުމަކީ ޤިޞާސްގެ ޙުކުމް. އޭނާ އަށް މާފު ދެވޭނީ ވާރިސުން މާފު ދީފިނަމަ އެކަނި. ވާރުތަވެރިންގެ ރުހުމާ ނުލައި އެ ހުކުމް މުގުރައެއް ނުލެވޭ ވެރިއާއަށްވެސް. ނަމަވެސް ޙުކުމް ސާބިތުވީމާ އެ ތަންފީޒު ކުރާނީ ދައުލަތުން" ޝެއިޚް ޒައިދުގެ ޓުވީޓުގައި ވެއެވެ.\n3 ނޮވެމްބަރު 1988 ގައި ރާއްޖެއަށް ދިން ނިރުބަވެރި ޙަމަލާގެ މޭސްތެރިޔާ ހާޖަރާގެ ބާޣީ އަބްދުﷲ ލުތުފީ ސަރުކާރަށް ފިލައިގެން ލަންކާގައި އުޅުމަށްފަހު މިހާރު ދިރިއުޅެމުން އަންނީ އެޤައުމުގައި ހުންނަ ދިވެހި އެމްބަސީގައި ރަސްމީ އިއްޒަތުގައެވެ.\nރައްޔިތުންނަށް ސިއްރުން އޭނާ އަށް ދިވެހި ރައްޔިތުންގެ ފައިސާއިން މަތީ ފެންވަރުގެ ޚިދުމަތް ދެމުންދާކަން ފަޅާއެރުމާއެކު ސަރުކާރުން ވަނީ ރައްޔިތުންނަށް އޮޅުވާލައި އެކިފަހަރު އެކި ގޮތަށް ވާހަކަ ދައްކާފައެވެ.\nލުތުފީ ލަންކާގައި ހުންނަ ދިވެހިރާއްޖޭގެ އެމްބަސީގައި ހުންނަތާ މިހާރު ދެމަސް ދުވަސް ވެއްޖެ ކަމަށް ސަރުކާރުން ވިދާޅުވެފައިވީނަމަވެސް ރައީސް ނަޝީދު ވިދާޅުވާ ގޮތުގައި ލުތުފީ ރާއްޖޭގެ އެމްބަސީގައި ހުންނަތާ ދެމަހާއި ދިހަ ދުވަސް މިއަދަށް ފުރިހަމަ ވާނެއެވެ.\nލުތުފީ ގެންނަން ސަރުކާރުން އެކަށީގެންވާ މަސައްކަތެއް ނުކުރާތީ ސަރުކާރަށް ވަނީ ފާޑުކިޔުން އަމާޒުވެފައެވެ.\nރޭޕްކުރާ މީހުންނަށް ދޭންވީ މަރުގެ އަދަބު: ޝެއިހް ޒައިދް\nޝޭޙް އަލީ ޒައީދު ނުސީދާކޮށް ރައީސް ނަޝީދުގެ ދަރިކަނބަލުންނަށް ފާޑުވިދާޅުވެއްޖެ


ކުޑަކުދިންގެ ހިޔާގެ 'ސޯލްޓް' ޕްރޮގްރާމް މީރާގެ މުވައްޒަފުން ސްޕޮންސަރކޮށްފި\nކުޑަކުދިންގެ ހިޔާގައި ތިބޭ ކުދިންގެ ހުނަރު ތަރައްގީކުރުމުގެ ގޮތުން ކުރިއަށްގެންދާ "ސޯލްޓް" ޕްރޮގްރާމް، މޯލްޑިވްސް އިންލަންޑް ރެވެނިއު އޮތޯރިޓީ (މީރާ) ގެ މުވައްޒަފުން،3މަސްދުވަހަށް ސްޕޮންސަރކޮށްފިއެވެ. މި ސްޕޮންސަރޝިޕަކީ މީރާގެ މުވައްޒަފުންގެ ފަރާތުން ކުޑަކުދިންގެ ހިޔާއަށް އެހީތެރިކަން ފޯރުކޮށްދިނުމުގެ ގޮތުން ކޮންމެ އަހަރަކު ވެސް ހިންގަމުންދާ ސިލްސިލާ ހަރަކާތުގެ ބައެއް ކަމަށް މީރާގެ މުވައްޒަފުންގެ ޖަމިއްޔާ، މީރާ ކްލަބުން މައުލޫމާތު ދެއެވެ.\n'ސޯލްޓް' ޕްރޮގްރާމަކީ ލީޑަޝިޕް އެކަޑެމީއިން އިންތިޒާމުކޮށްގެން ކުޑަކުދިންގެ ހިޔާއާ ގުޅިގެން، ހިޔާގެ ކުދިންނަށް ދިރިއުޅުމުގެ ތަފާތު ހުނަރުތައް ދަސްކޮށްދިނުމުގެ ބޭނުމުގައި މި އަހަރު ސެޕްޓެންބަރު މަހުން ފެށިގެން ކުރިއަށްގެންދާ ޕްރޮގްރާމެކެވެ.\nއިއްޔެ ހަވީރު 16:00 އިން 18:00 އަށް ކުޑަކުދިންގެ ހިޔާގައި މި ކަމަށްޓަކައި ބޭއްވުނު ހަފްލާގައި މީރާގެ މުވައްޒަފުން ވަނީ ހިޔާގައި ތިބި ކުދިން ހިތް އުފާކޮށްދިނުމަށްޓަކައި އެކި ކުޅިވަރުތައް ހިމެނޭ ގޮތަށް ހަވީރުގެ ސަޔަކާއެކު އުފާވެރި ހަވީރެއް ބާއްވާފައެވެ. މި ޕްރޮގްރާމުގައި ކޮމިޝަނަރ ޖެނެރަލް އޮފް ޓެކްސޭޝަން ޔަޒީދު މުޙައްމަދު އަދި ޑެޕިއުޓީ ކޮމިޝަނަރ ޖެނެރަލް ހަސަން ޒަރީރުގެ އިތުރުން މީރާގެ ގިނަ އަދަދެއްގެ މުވައްޒަފުންނާއި ކުޑަކުދިންގެ ހިޔާގެ ސީ.އީ.އޯ ޒީނާޒް އަދުނާން އަދި އެހެނިހެން މަސްއޫލުވެރި ފަރާތްތަކާއި ގިނަ އަދަދެއްގެ މުވައްޒަފުން ބައިވެރި ވެފައިވެއެވެ.\nމި ހަފްލާގައި ވާހަކަފުޅު ދައްކަވަމުން ކޮމިޝަނަރ ޖެނެރަލް އޮފް ޓެކްސޭޝަން ވިދާޅުވެފައިވަނީ މިފަދަ ހަރަކާތްތަކަކީ މީރާގެ މުވައްޒަފުން ވަރަށް ބޮޑު ތަރުހީބެއް ދީގެން ކުރިއަށް ގެންދާ ހަރަކާތްތަކެއް ކަމަށާއި، އިޖުތިމާއި މިފަދަ ގިނަ ހަރަކާތްތަށް މީރާ ކްލަބުންނާއި މީރާގެ މުވައްޒަފުން އަބަދުވެސް ރާވައި ހިންގަމުންދާކަމަށެވެ. ކުޑަކުދިންގެ ހިޔާގެ ސީ.އީ.އޯ ޒީނާޒް އަދުނާންގެ ވާހަކަފުޅުގައި، މީރާއަކީ މުޖުތަމައަށް އެހީތެރިވުމުގައި ނަމޫނާ މުއައްސަސާއެއް ކަމަށާއި މީރާގެ މުވައްޒަފުން ސްޕޮންސާކުރި 'ސޯލްޓް' ޕްރޮގްރާމުގެ ސަބަބުން ހިޔާގެ ކުދީންނަށް ހުނަރު ތަރައްގީކުރުމާއި އަމިއްލަ ނަފުސަށް އިތުބާރުކުރަން ދަސްކޮށްދިނުމާއި މީހުންނާ ގުޅިގެން އުޅުމުގެ ހުނަރު ފަދަ ކަންތައްތައް ދަސްވެގެންދާނެކަން ފާހަގަކުރައްވައި، މީރާގެ މުވައްޒަފުންގެ ފަރާތުން ކުޑަކުދިންގެ ހިޔާއަށް ލިބެމުންދާ އެހީތެރިކަމަށްޓަކައި މީރާގެ މުވައްޒަފުންނަށް ޝުކުރު އަދާކުރެއްވިއެވެ.


Furaana Salaamaih Kurumah Dhuveli Madukuran Jehey - Faisal - Vaguthu\nފުރާނަ ސަލާމަތް ކުރުމަށް ދުވެލި މަޑުކުރަން ޖެހޭ - ފައިޞަލް\n8 މަސް ކުރިން ( ޖޫން 2, 2019 )\nމަގުމަތީގެ ރައްކާތެރިކަމާއި ގުޅޭ މީސް މީޑިޔާ ހަރަކާތް ފެށުމުގެ ރަސްމިއްޔާތުގެ ތެރެއިން - ވަގުތު އިމޭޖަސް އަޝްހާދު އަބްދުﷲ\nފުރާނަތައް ސަލާމަތް ކުރުމަށްޓަކައި މަގުމަތީގައި ދުއްވާ އުޅަނދުތަކުގެ ސްޕީޑު މަޑުކުރަންޖެހޭ ކަމަށް ނައިބު ރައީސް ފައިސަލް ވިދާޅުވެއްޖެ އެވެ.\nމަގުމަތީގެ ރައްކާތެރިކަމާއި ގުޅޭ މީސް މީޑިޔާ ހަރަކާތް ފެށުމަށް އެއް ނަމްބަރު ޖެޓީ ސަހަރައްދުގައި ބޭއްވި ރަސްމިއްޔާތެއްގައި ވާހަކަފުޅު ދައްކަވަމުން ފައިސަލް ވިދާޅުވީ މާލެއަކީ ވަރަށް ކުޑަތަނެއް ކަމަށާއި ހުރިހާ ބޭފުޅުންވެސް މަގުމަތީގެ ރައްކާތެރިކަމަށް ވަރަށް ބޮޑަށް ސަމާލުކަން ދޭންޖެހޭ ކަމަށެވެ.\n“އެންމެ މުހިއްމު ސިޔާސަތަކީ ދިވެހި ރައްޔިތުންނަށް ސަލާމަތްތެރިކަމާއި ރައްކާތެރިކަން ކަށަވަރު ކޮށްދިނުން. އެއީ މި ސަރުކާރުގެ އެންމެ ބޮޑު ސިޔާސަތަކީ. ގިނަ އަދަދެއްގެ އެކްސިޑެންޓްތަކެއް މިއަދާއި ހަމައަށް އައިއިރު ވަނީ ހިނގާފަ. އެތައް ފުރާނަތަކެއް ވަނީ ދުނިޔެއާއި ވަކިވެފަ. މިއީ އަޅުގަނޑުމެންގެ އަތުގަ ކޮންޓްރޯލް އޮތް ކަމެއް. ވަރަށް ހިތާމަވެރި ކަންކަން އެބަހުރި ހިނގާފަ. ތިބޭފުޅުން ބައްލަވާ، ކަފި ހުރަހަކުން ޤަވާއިދުން ހުރަސް ކުރާ މީހެއްގެ ގައިގައި ސައިކަލަކުން ޖެހި އެމީހާ ދުނިޔެ ދޫކުރުމަކީ ކިހާ ހިތާމަވެރިކަމެއްތޯ. އަޅުގަނޑުގެ އިލްތިމާޞްއަކީ ހުރިހާ ބޭފުޅުންވެސް ސްޕީޑް ކޮންޓްރޯލް ކޮށްގެން ދުއްވުން. ކޮން މަޔަކުތޯ ބޭނުންވާނީ ނޫނީ ކޮންބަފަޔަކުތޯ ބޭނުންވާނީ އެމީހާގެ ދަރިފުޅު އެކްސިޑެންޓެއްގަ މަރުވެގެންދާން.” ފައިޞަލް ވިދާޅުވިއެވެ.\nމި ޕްރޮގްރާމަކީ މަގުމަތީގެ ރައްކާތެރިކަމާއި ގުޅޭ ޝިޔާރުތައް ހިމެނޭ ބޯޑުތައް ހިފައިގެން ފޮޓޯ ނެގުމަށްފަހު، މީސް މީޑިޔާގައި އެ ފޮޓޯތައް ހިއްސާކުރާގޮތަށް ކުރިއަށް ގެންދާ ޕްރޮގްރާމެކެވެ.\nމި ހަރަކާތާއި ގުޅޭގޮތުން ޔޫތު މިނިސްޓްރީގެ ފަރާތުން މަޢުލޫމާތު ދެއްވަމުން ޝެހެނާޒު ވިދާޅުވީ، ފޮޓޯ ފްރޭމްތައް ހިފައިގެން ފޮޓޯ ނެގުމަށްފަހު ވީހާވެސް ގިނަ ބޭފުޅުން އެ ފޮޓޯތައް ހިއްސާކުރުމަކީ ވަރަށް ބޮޑަށް އެދޭކަމެއް ކަމަށެވެ.\n“މި ހަރަކާތަކީ މަގުމަތީގެ ޤަވާއިދުތަކަށް މީހުން ހޭލުންތެރި ކުރުމުގެ ހިންގާ ޕްރޮގްރާމެއް. މީގެ އެންމެ ބޮޑު ބޭނުމަކީ މަގުތަކަކީ އާއްމުންނަށް ރައްކާތެރި އަދި އަމާން ތަނަކަށް ހެދުން. މި ހަރަކާތުގައި ގިނަ ކުންފުނިތަކާއި އެކި އެކި މުއައްސަސާތަކުން ބައިވެރިވާނެ. ފޮޓޯ ޕްރޭމްތައް ތައްޔާރުކޮށްފައި ހުންނާނެ އެކި އެކި ޝިޔާރުގެ ދަށުން. ޖުމްލަ ފަސް ޝިޔާރެއް ހިމަނާފަ ވާނެ.” މި ހަރަކާތާއި ގުޅޭ މައުލޫމާތު ދެއްވަމުން ޝެހެނާޒު ވިދާޅުވިއެވެ.\nތިން ބާރު ވަކިވެފައިވާ ނިޒާމުން ލިބޭ ހިތްހަމަޖެހުމަކީ ރައްޔިތުންނަށް ލިބޭ ހައްގުތައް: ނައިބު ރައީސް\nޖޫން 2, 2019 19:37\nކީވެތަ؟ ކަލޭމެންނަށް އެކަން ނުހުއްޓެވެނީ މިހާރު ވެރިކަމުގަ ތިޔަތިބެނީ އެހާފުރިހަމަ\nހަނު 2ޖޫން 2019\nޖޫން 2, 2019 20:45\nކޮބާ ގައުމު އޮޔާދުއްވާލަނީތަ؟ ތީ އިޚުލާސްތެރިންނަކީ\nޖޫން 2, 2019 21:15\nމިޤައުމުގަ ނައިބްރައީސެއް ހުރިހެންވެސް ހީނުވޭ ދަމަކުން ބަޑިއެއް ޖަހާހެން ނައިބް ރައީސްގެ ޚަބަރު\nޖޫން 2, 2019 21:49\nތީ ކަލޭމެން ވެރިކަމާ ހަވާލުވުމުގެ އެތައް އަހަރެއްކުރިން ދިވެހިން ދައްކާ ވާހަކައެއް. ތީ މޮޅުވާހަކައެއް އާ ވާހަކައެއްވެސް ނޫން. ގަވައިދުހަދާ އެ ތަންފީޒުކުރަން ބަޔަކު މަތިކޮށްފަ ތިބެނީ ކޮންމެސް ކަމަކު. އެމީހުންގެ ޒިންމާ އަދާނުކޮށް އެހެންމީހުން ބޭނުންގޮތަކަށް އުޅެން ދޫކޮށްލީމަ ސްޕީޑެއްނޫން ޕްރެޝަރުވެސް އަރާނީ މަށްޗަށް. ބޭނުން ސްޕީޑެއްގަ ދުއްވާއިރު އެކަން ނުހުއްޓުވެނީ ކީއްވެހޭ؟ ވެރިކަމާ ހަވާލުވީ ތިހުރިހާކަމަކަށް ކުރީގެ ސަރުކާރު ފެއިލްވެފަ އޮތްކަން ރައްޔިތިންނަށް ދައްކައިގެންނު؟\nޖޫން 3, 2019 09:44\nކަލޭ ނުބުނެގެން ދޯ އެކަން ނޭގިގެން މިއުޅެނީ. ތިބުނެވުނީ ވަރަށް މޮޅުވާހަކައެއް. މަހީ ހީ ހަލާކު


Trump ge sitee eh Lanka ge Raees ah | Mihaaru\nއެމެރިކާގެ އެސިސްޓެންޓް ސެކްރެޓަރީއާ ގޯޓާބޭ ބައްދަލު ކުރައްވަނީ. --ފޮޓޯ:ކޮލަމްބޯގެޒެޓް\nޓްރަމްޕުގެ ސިޓީއެއް ލަންކާގެ ރައީސް އަށް\n15 ޖެނުއަރީ 2020 - 16:034comments\nކޮލަމްބޯ (ޖެނުއަރީ 15) - އެމެރިކާގެ ރައީސް ޑޮނަލްޑް ޓްރަމްޕުގެ ރަސްމީ ސިޓީއެއް ސްރީ ލަންކާގެ ރައީސް ގޯޓާބޭ ރާޖަޕަކްސާ އަށް އަރުވައިފި އެވެ.\nގޯޓާބޭ އަށް ޓްރަމްޕުގެ ސިޓީ ރައްދުކޮށްދެއްވީ އެކްޓިން އެސިސްޓެންޓް ސެކްރެޓަރީ ފޯ ސައުތު އެންޑް ސެންޓްރަލް އޭޝިއަން އެފެއާޒް އެލިސް ވެލްސް އެވެ. ޓްރަމްޕުގެ ސިޓީގައި ވަނީ ލަންކާއާ އެކު އިތުރަށް ގުޅުން ބަދަހިކުރުމަށް އެމެރިކާ އިން ޝައުގުވެރިވާ ކަމަށް ވިދާޅުވެފަ އެވެ.\nކޮލަމްބޯގައި ނޫސްވެރިންނާ ވާހަކަ ދައްކަވަމުން ވެލްސް ވިދާޅުވީ މިލޭނިއަމް ޗެލެންޖް ކޯޕަރޭޝަން (އެމްސީސީ) އެއްބަސްވުން އަދި އިންސާނީ ހައްގުތަކުގެ މައްސަލަތަކާ ގުޅޭ ގޮތުން ގޯޓާބޭއާ އެކު މަޝްވަރާ ކުރެއްވި ކަމަށެވެ. އެކަމަނާ ވިދާޅުވީ ލަންކާ ސަރުކާރުގެ އިތުރުން އިދިކޮޅު ފަރާތްތަކާ އަދި ސިވިލް ސޮސައިޓީއާ އެކު ބޭއްވި ބައްދަލުވުންތަކުގައި ވަނީ ޑިމޮކްރެޓިިކް މުއައްސަސާތައް ހަރުދަނާ ކުރުމާ ގުޅޭ ގޮތުން މަޝްވަރާކޮށްފައި ކަމަށެވެ.\nވެލްސް ވިދާޅުވީ ސްރީ ލަންކާ އިން ބޭނުން ގައުމަކާ އެކު ގުޅުން ގާއިމްކުރެވިދާނެ ކަމަށެވެ. ނަމަވެސް ލަންކާގައި ކޮށްފައިވާ ޗައިނާގެ އިންވެސްޓްމަންޓްތަކާ މެދު އެމެރިކާ އިން ކަންބޮޑުވާ ކަމަށް ވިދާޅުވި އެވެ.\nއިތުރު ލިޔުންތައް ސްރީ ލަންކާ ޑޮނަލްޑް ޓްރަމްޕް


މިދިޔަ އަހަރުގެ އޯލެވެލް ނަތީޖާ ކުރީ އަހަރުތަކަށްވުރެ ރަނގަޅު: ޕްރިންސިޕަލް — Ihavandhoo.com\nމިދިޔަ އަހަރުގެ އޯލެވެލް ނަތީޖާ ކުރީ އަހަރުތަކަށްވުރެ ރަނގަޅު: ޕްރިންސިޕަލް\n23 ޖެނުއަރީ 20190ޢަބުދުﷲ ޙަމީދު\n2019 ވަނަ އަހަރުގެ ދިރާސީ އަހަރުގެ ކިޔެވުން ފެށުމާއި އިހަވަންދޫ ސްކޫލަށް 50 އަހަރު ފުރޭ ރަންޔޫބިލް ގުނާނަ ފެށުމުގެ ހާއްސަ އެސެންބުލީގައި ސްކޫލްގެ ޕްރިންސިޕަލް އަހުމަދު ރަޝީދު ބެލެނިވެރިންނާއި ދަރިވަރުންނާ މުޚާތަބުކޮށް ވާހަކަފުޅު ދައްކަވަނީ: ފޮޓޯ، އިހަވަންދޫ ސްކޫލް\nނިމިގެން ދިޔަ އަހަރު އިހަވަންދޫ ސްކޫލްގެ އޯލެވެލް އަދި އެސް،އެސް،ސީ އިމްތިހާނުގެ ނަތީޖާ އޭގެ ކުރީ އަހަރުތަކާ އަޅާބަލާއިރު ރަނގަޅުވެފައިވާ ކަމަށާއި، ނަތީޖާ ރަނގަޅު ކުރެވުމުގެ އެންމެ ބޮޑު އެއްސަބަބަކީ ޓީޗަރުންނާއި ބެލެނިވެރިންނާއި ސްކޫލް ގުޅިގެން ކުރެވުނު ހަރުދަނާ މަސައްކަތްތައް ކަމަށް އިހަވަންދޫ ސްކޫލްގެ ޕްރިންސިޕަލް އަހުމަދު ރަޝީދު ވިދާޅުވެއްޖެއެވެ.\n2019 ވަނަ އަހަރުގެ ކިޔެވުން ފެށުމަށްފަހު ސްކޫލްގެ ބެލެނިވެރިންނަށް ބޭއްވި ފުރަތަމަ ބައްދަލުވުމުގައި ވާހަކަފުޅު ދައްކަވަމުން ޕްރިންސިޕަލް ރަޝީދު ވިދާޅުވީ އޯލެވެލް އިމްތިހާނުގެ ނަތީޖާ އަހަރުން އަހަރަށް ރަނގަޅުވަމުން އަންނަކަމަށެވެ. އަދި ފަސްމާއްދާއިން ފާސްވާ ކުދިންގެ ނިސްބަތް ނިމިގެން ދިޔަ އަހަރުވެސް އިތުރު ކުރެވިފައިވާކަން ޕްރިންސިޕަލް ފާހަގަކުރެއްވިއެވެ.\n2010 ން ފެށިގެން5މާއްދާއަށް ވުރެ އިތުރަށް ފާސްވި ކުދިންގެ ނިސްބަތް ދައްކާދޭ ތަފާތު ހިސާބުގެ ތާވަލް މަސްދަރު: އިހަވަންދޫ ސްކޫލް\n" ވަކިވަކި މާއްދާތަކުގެ ނަތީޖާއަށް ބަލާއިރުވެސް ޖުމުލަގޮތެއްގައި، އޭގެ ކުރީ އަހަރުތަކާ އަޅާބަލާއިރު ރަނގަޅުވެފައިވާ ކަމަށާއި، އެސް.އެސް.ސީ ދިވެހި މާއްދާއިން4އޭ ސްޓަރ އާއި 11 އޭ ލިބިފައިވޭ. އަދި ކެމިސްޓްރީ މާއްދާއިން 26 އިންސައްތައިގެ ކުރިއެރުމާއެކު އެމާއްދާގައި ބައިވެރިވި ހުރިހާ ދަރިވަރުން ފާސްވެ، ފާސްވި ނިސްބަތް 100 އިންސައްތައަށް ބަދަލުވެފައިވޭ" ބެލެނިވެރިންގެ ބައްދަލުވުމުގައި ވާހަކަ ދައްކަވަމުން ޕްރިންސިޕަލް ވިދާޅުވިއެވެ.\nސްކޫލަށް ލިބޭކުރިއެރުމުގެ ފަހަތުގައި ރަށުގެ ކަމުވޮށިވެގެންވާ ފަރާތްތަކުގެ ހިއްސާ ވަރަށްބޮޑުކަމަށާއި އެގޮތުން އޮޑިވެރިންނާއި ކެޔޮޅުންނާއި ފަޅުވެރިންނާއި އިހަވަންދޫގެ ވިޔަފަރިވެރިންނާއި ކުލަބު ޖަމިއްޔާތަކާއި ރަށުގެ މުއައްސަސާތަކުން ވެދެއްވާ ދީލަތިއެހީތެރިކަން ޕްރިންސިޕަލް ފާހަގަކުރެއްވިއެވެ. އަދި މިފަރާތްތަކަށް ވަރަށް ޙާއްޞަ ޝުކުރެއް ދެންނެވިއެވެ.\nފާއިތުވި އަހަރު އިހަވަންދޫ ސްކޫލުން 55 ދަރިވަރުން އޯލެވެލް އިމްތިހާނުގައި ބައިވެރިވެފައިވެއެވެ.\nފާއިތުވި އަހަރު އިހަވަންދޫ ސްކޫލްގެ އޯލެވެލް އަދި އެސް،އެސް،ސީ އިމްތިހާނުގެ ނަތީޖާ އޭގެ ކުރީ އަހަރުތަކާ އަޅާބަލާއިރު ރަނގަޅުވެފައިވާއިރު، މިއަހަރު އެސްކޫލަށް 50 އަހަރު ފުރޭ ރަންޔޫބިލް ކުލަގަދަކޮށް ފާހަގަކުރުމަށް ދަނީ ބެލެނިވެރިންނާއި ރަށުގެ ކަމުވޮށިގެންވާ ފަރާތްތާކައި ގުޅިގެން މަސައްކަތް ކުރަމުންނެވެ.\nމިއަހަރުގެ އޯލެވެލް ނަތީޖާ އިތުރަށް ރަނގަޅުކުރުމަށްޓަކައި މިހާރުން ފެށިގެން މަސައްކަތްކުރަމުންދާކަމަށާއި ، މިހާރުވެސް އިމްތިހާނަށް ދަރިވަރުން ތައްޔާރުކުރުމަށް އެކްސްޓްރާ ކުލާސްތައް ފެށިގެން ކުރިއަށް ދާކަމަށް ޕްރިންސިޕަލް ވިދާޅުވިއެވެ.\nމިއަދު އެޗް.އެސް.ސީ އާއި އޭލެވެލް އިމްތިޙާނުގެ ނަތީޖާ ދޫކޮށްފައިވާއިރު، އޭލެވެލް އިމްތިޙާނުންވެސް ކުރިއެރުން ލިބިފައިވާކަމަށް އެސްކޫލްގެ ޑެޕިއުޓީ ޕްރިންސިޕަލް މުހައްމަދު ޢަބުދުއްޞަމަދު މިނޫހަށް މައުލޫމާތު ދެއްވިއެވެ. އޭލެވެލް އިމްތިހާނުން4ދަރިވަރުން ގަދަ 10 ގައި ހިމެނޭކަމަށާއި އޯލެވެލް އިމްތިޙާނުން2ދަރިވަރުން ގަދަ 10 ގައި ހިމެނޭނެކަމަށް ޑެޕިއުޓީ ޕްރިންސިޕަލް ފާހަގަކުރެއްވި އެވެ. އަދި އެޗް.އެސް.ސީ ދިވެހި މާއްދާއިން 100 އިންސައްތަ ދަރިވަރުން ފާސްވެފައިވާކަމަށް ވިދާޅުވިއެވެ.\nފައުންޑޭޝަން ސްޓޭޖް އިން ފެށިގެން ގްރޭޑް 12 އަށް ކިޔަވާދެމުންދާ އިހަވަންދޫ ސުކޫލުގައި މިއަހަރު 830 އަށް ވުރެ ގިނަ ދަރިވަރުން ދަނީ ތައުލީމު ހާސިލް ކުރަމުންނެވެ.


F.Nilandhoo rayyithunakee Gasim Ibraahim ah varah ihuthiraam kuraa baeh: Nahula - vNews.mv\nނިލަންދޫ ރައްޔިތުންނަކީ ގާސިމް އިބްރާހީމަށް ވަރަށް އިހުތިރާމް ކުރާ ބައެއް: ނަހުލާ\nރިފާޢަތު F. Nilandhoo | 27 November 2021, 10:30\nފ.ނިލަންދޫ ރައްޔިތުންނަކީ ޖުމްހޫރީ ޕާޓީގެ ލީޑަރު ގާސިމް އިބްރާހީމަށް ވަރަށް އިހުތިރާމް ކުރާ ބައެއް ކަމަށް އެމަނިކުފާނުގެ އަނބިކަނބަލުން އަދި އެ ޕާޓީގެ ކައުންސިލް މެމްބަރު އައިޝަތު ނަހުލާ ވިދާޅުވެއްޖެއެވެ.\nނަހުލާ މިހެން ވިދާޅުވީ އެކަމަނާ އިސްވެ ހުންނަވާ ޖުމްހޫރީ ޕާޓީގެ ހަރަކާތެއް ފ.ނިލަންދޫގައި ފަށައިގެން ކުރިއަށްދާތީ އެކަމާ ގުޅޭގޮތުން ވީނިއުސްއަށް ދެއްވި އިންޓަވިއުއެއްގައެވެ.\nމިނިސްޓަރ ނަހުލާ ވިދާޅުވީ ޖޭޕީގެ ކަނބަލުން އިސްނަގައިގެން ޕާޓީއަށް މެމްބަރުން އިތުރުކުރުމަށްޓަކައި ކުރަމުންމިދާ ދަތުރުތަކަކީ ވަރަށް މުހިންމު ދަތުރުތަކެއް ކަމަށާއި މިކަމުގެ ސަބަބުން ޕާޓީގެ ކުރިމަގަށް ވަރަށް ބޮޑު ކާމިޔާބެއް އަންނާނެ ކަމަށެވެ.\nނިލަންދޫ ރައްޔިތުންނަކީ ފެށުނީއްސުރެ ގާސިމް އިބްރާހީމް ދެކެ ވަރަށް ލޯބިވާ އަދި އިހުތިރާމް ކުރާ ބައެއް ކަން މިނިސްޓަރ ނަހުލާ ފާހަގަކުރެއްވިއެވެ.\nކަނބަލުން އިސްނަގައިގެން ކުރާ ކޮންމެ ކަމެއް ކާމިޔާބުވާނެކަން އަޅުގަނޑު ގަބޫލުކުރާތީ. ދެން މިހާތަނަށް ޖުމްހޫރީ ޕާޓީގެ ކަނބަލުން އިސްނަގައިގެން މިކުރާ މަސައްކަތްތަކަށް އަޅުގަނޑު އަމިއްލަ ނަމުގަ އަދި ޕާޓީގެ ނަމުގެ އިތުރަށް ލީޑަރުގެ ނަމުގަ ކަނބަލުންނަށް ޝުކުރު ދަންނަވަން. ވަރަށް މުހިންމު މަސައްކަތެއް ޕާޓީން ފައްޓައިގެން މިއުޅެނީ."\nޖުމްހޫރީ ޕާޓީގެ ކައުންސިލް މެމްބަރު އައިޝަތު ނަހުލާ\nނިލަންދޫ ރައްޔިތުންގެ ފަރާތުން ލިބުނު އެއްބާރުލުމަށް ޝުކުރުއަދާކުރައްވާ ނަހުލާ ވަނީ އެ ރަށުން ޖޭޕީއަށް ގުޅުނު ހުރިހާ މެމްބަރުންނަށް މަރުހަބާ ދަންނަވާފައެވެ.\nއަދި ޕާޓީގެ މިދަތުރުތައް ނުހުއްޓި ކުރިއަށްދާނެ ކަމުގެ ޔަގީންކަން މިނިސްޓަރ ނަހުލާ ވަނީ ރައްޔިތުންނަށް ދެއްވާފައެވެ.\nމި ދަތުރުގައި ޕާޓީގެ ނައިބު ރައީސް އަޙުމަދު ސައުދާއި ޕާޓީގެ ސެކެޓްރީ ޖެނެރަލް އަލީ އާރިފްގެ އިތުރުން ޖުމްހޫރީ ޕާޓީއަށް ނިސްބަތްވާ 15 ކަނބަލުން ބައިވެރިވެވަޑައިގަންނަވާ ކަމަށް އެ ޕާޓީން ބުނެއެވެ.\nމެމްބަރުން އިތުރުކުރުމަށާއި ޕާޓީއާއި މެދު އާންމު ރައްޔިތުންދެކޭ ގޮތް އޮޅުންފިލުވުމަށް މިމަހުގެ ވިހިވަނަ ދުވަހު ހެންވޭރުގައިވެސް ޖޭޕީން ވަނީ ޚާއްސަ ހަރަކާތެއް ބާއްވާފައެވެ.\nޖުމްހޫރީ ޕާޓީގެ މެމްބަރުން އިސްނަންގަވައިގެން ޕާޓީއަށް މެމްބަރުން އިތުރުކުރުމަށާއި، ޕާޓީގެ މަސައްކަތްތައް އަތޮޅުތެރެއަށް ފުޅާކުރުމުގެ މަސައްކަތް ފެށީ މިމަހުގެ އެގާރަވަނަ ދުވަހުއެވެ.\nއައިޝަތު ނަހުލާ ޖުމްހޫރީ ޕާޓީ ރާއްޖެ ސިޔާސީ


Dharifulhuge sifa'ah sifa badhalukohgen jalun filan ulhenikoh falhaa'araifi - vNews.mv\nދަރިފުޅުގެ ސިފައަށް ސިފަ ބަދަލުކޮށްގެން ޖަލުން ފިލަންއުޅެނިކޮށް ފަޅާއަރައިފި\nމުޙައްމަދު އަފްރާޙް 05 August 2019, 19:25\nކްލައުވީނޯ ޑަ ސިލްވާއަކީ މަސްތުވާތަކެތި މައްސަލަތަކެއް ސާބިތުވެ، 73 އަހަރުގެ ޖަލު ހުކުމެއް ތަންފީޒު ކުރަމުންދާ މީހެކެވެ. އޭނާ ހުކުމް ތަންފީޒު ކުރަމުންދިޔައީ ބްރެޒިލްގެ ރަށެއް ކަމަށްވާ ރިއޯ ޑި ޖެނީރޯގެ "ބަންގޫ 3"ގެ ނަން ދީފައިވާ ޖަލުގައެވެ. ނަމަވެސް، ދާދިފަހުން 42 އަހަރުގެ ޑަ ސިލްވާ ޖަލުން ފިލަން މަސައްކަތް ކުރަނިކޮށް މިވަނީ ފަޅާއަރާފައެވެ.\nއޭނާ ޖަލުން ފިލަން މަސައްކަތް ކޮށްފައިވަނީ އޭނާގެ 19 އަހަރުގެ އަންހެން ދަރިފުޅުގެ ސިފައަށް އޭނާގެ ސިފަ ބަދަލުކޮށްގެންނެވެ. ޖަލުން ފިލަން ރާވާފައި އޮތީ، އޭނާގެ ދަރިފުޅު އޭނާއަށް ޒިޔާރަތްކުރި ދުވަހަކާއި ދިމާކޮށެވެ. މިކަމަށް އޭނާވަަނީ ވަރަށް ކުރިއާލާ ތައްޔާރުވެފައެވެ. މިގޮތުން، މޫނުގައި އެޅުމަށް މާސްކަކާއި، އިސްތަށިގަނޑަކާއި، އަދި އަންހެނުން ބޭނުންކުރާ ފޭރާންތައް ކުރީން އޭނާވަނީ ޖަލަށް އެތެރެކޮށްފައެވެ.\nޖަލުގެ އޮފިޝަލުންވަނީ، ޑަ ސިލްވާ، އޭނާގެ އަންހެން ދަރިފުޅުގެ ސިފައަށް ސިފަ ބަދަލުކޮށްފި ހުރި މަންޒަރު ދައްކުވައިދޭ ވީޑިއޯއެއް އާންމުކޮށްފައެވެ.\nމި ހާދިސާއާއި ގުޅިގެން، އޭނާގެ އަންހެން ދަރިފުޅުގެ މައްޗަށް، އޭނާ ޖަލުން ފިލުމަށް އެހީތެރިވެދިނުމުގެ ކުށުގެ ދައުވާ އުފުލާނެ ކަމަށް ބެލެވެއެވެ. ޑަ ސިލްވާ ޖަލުން ފިލަން މަސައްކަތް ކޮށްފައިވަނީ، އޭނާގެ ބަދަލުގައި އޭނާގެ އަންހެން ދަރިފުޅު ޖަލަށް ދޫކޮށްލުމަށްފަހުއެވެ. މިއީ އޭނާގެ ދަރިފުޅުގެ ރުހުމާއިއެކު ރާވާފައިވާ ރޭވުމެއް ކަމަށް ޤަބޫލު ކުރެވެއެވެ.


Addu Youth center thakugai massaka kuraa gina adha dhege muazzafunthake vazeefaain vaki kohfi - AO News\nއައްޑޫ ސިޓީގެ ޔޫތު ސެންޓަރުތަކުގައި މަސައްކަތްކުރާ ގިނަ އަދަދެއްގެ މުއައްޒަފުން ވަޒީފާއިން ވަކިކޮށްފި\nއައްޑޫ ސިޓީގެ ޔޫތު ސެންޓަރުތަކުގައި މަސައްކަތްކުރުމަށް ނަގާފައިވާ ގިނަ އަދަދެއްގެ މުއައްޒަފުންގެ ކޮންޓްރެކްޓް އާ ނުކޮށް ވަޒީފާއިން ވަކިކޮށްފިއެވެ.\nއޭއޯ ނިއުސް އަށް މައުލޫމާތު ލިބުނު ގޮތުގައި ޔޫތު ސެންޓަރުތަކުގައި މަސައްކަތް ކުރަމުން ދިޔަ 08 މުއައްޒަފަކުވަނީ ކޮންޓްރެކްޓް އާނުކޮށް ވަޒީފާއިން ވަކިކޮށްފައެވެ. މީގެ ތެރޭގައި ހިމެނެނީ މަރަދޫފޭދޫ ޔޫތު ސެންޓަރުގައި މަސައްކަތްކުރާ 04 މުއައްޒަފަކާއި ގަން ޔޫތު ސެންޓަރުގައި މަސައްކަތްކުރާ 04 މުއައްޒަފަކެވެ. މި ގޮތުން މަރަދޫ ފޭދޫ ޔޫތު ސެންޓަރުގެ ތިން ސެކިއުރިޓީއިންކަމަށްވާ މޫސާ ހަލީމް އާއި މޫސާ ފަތްހީ އަދި މުހައްމަދު ސާބިގްގެ އިތުރުން މަރަދޫ ފޭދޫ ފުޓްސަލް ދަނޑު ބަލަހައްޓާ އަބްދުއް ރަހީމް ވަނީ ވަޒީފާއިން ވަކިކޮށްފައެވެ،\nމީގެ އިތުރުން ގަމު ޔޫތު ސެންޓަރުގެ މަސައްކަތު މީހެއްގެ ވަޒީފާ އަދާކުރަމުން ދިޔަ މުހައްމަދު ހުސައިން އާއި އެސިސްޓެންޓް އެޑްމިނިސްޓްރޭޓިވް އޮފިސަރ ފާތިމަތު ނާޒިމާ އާއި ޒުމްބާ އިންސްޓްރެކްޓަރު އައިޝަތު އިބްރާހީމްގެ އިތުރުން ފޭދޫ ފުޓްސަލް ދަނޑު ބަލަހައްޓަމުން ދިޔަ އާމިނަތު މަނިކުފާނުވަނީ ވަޒީފާއިން ވަކިކޮށްފައެވެ.\nއައްޑޫ ސިޓީގެ އަވަށު އޮފީސްތަކުގެ ދަށުން ހިންގަމުންދާ ޔޫތު ސެންޓަރތަކުން މުއައްޒަފުން ވަކިކޮށްފައިވާއިރު މަރަދޫފޭދޫ އޮފީހުން މައުލޫމާތު ދެއްވި ފަރާތުން ވިދާޅުވީ އެ މުއައްޒަފުންނަކީ އެއް އަހަރު ދުވަހުގެ މުއްދަތަށް ކޮންޓްރެކްޓް އުސޫލުން ނަގާފައިވާ މުއައްޒަފުންކަމަށެވެ. އަދި މި މަހުގެ 31 ވަނަ ދުވަހު އެމީހުންގެ ކޮންޓްރެކްޓުގެ މުއްދަތު ހަމަވާނެކަމަށް ވެސް އެ ފަރާތުންވަނީ ބުނެފައެވެ.\nވަޒީފާއިން ވަކިކުރި ފަރާތަކުން އޭއޯ ނިއުސް އާއި ވާހަކަދައްކަމުން ބުނީ ކޮންޓެރެކްޓް އާ ކުރުމުގެ އިހްތިޔާރު ވަޒީފާދޭ ފަރާތަށް ލިބިގެންވާކަމަށް ގަބޫލުކުރާ ކަމަށާއި މިހާ ދަތި ދުވަސްވަރެއްގައި ކޮންޓްރެކްޓް އާ ނުކޮށް ވަޒީފާއިން ވަކިކޮށްލުމަކީ ލިބުނު ވަރަށް ބޮޑު ދެރައެއް ކަމަށެވެ.


India ge dhanduverin kuraa halhuthaalugai dhaureh noannaane: Pakistan\nއިންޑިއާގެ ދަނޑުވެރިންގެ ހަޅުތާލުގައި ދައުރެއް ނޯންނާނެ: ޕާކިސްތާން\nއިންޑިއާ ދަނޑުވެރިން ބަސް ނޭހުމުގައި: ސަރުކާރުން ގޮވަލަނީ މަޝްވަރާ ކުރުމަށް\nއިންޑިއާ ދަނޑވެރިން ހިންގާ ހަމަނުޖެހުންތަކަށް ޕާކިސްތާނާ ޗައިނާއިން ހިތްވަރުދޭ ކަމަށް ބުނެ ނިއު ދިއްލީން ކުރަނީ އަސާސެއް ނެތް ތުހުމަތެއް ކަމަށް ބުނެ ޕާކިސްތާނުން އިންކާރު ކޮށްފި އެވެ.\nޕާކިސްތާން ފޮރިން މިނިސްޓްރީ ސްޕޯކްސްޕާސަން ޒާހިދު ހަފީޒް ޗައުދުރީ ވިދާޅުވީ މަދަނީ މަސްލަހަތު ފާލުން ނެއްޓުމުން އެ ޒިންމާ އެހެން މީހުންގެ ބޮލުގައި އެޅުވުމަކީ އިންޑިއާއިން ގެންގުޅޭ އަސާސެއް ނެތް އަދި ޒިންމަދާރުކަން ކުޑަ އުކުޅެއް ކަމަށެވެ.\nއިންޑިއަން ޔޫނިއަން މިނިސްޓަރު ރައޮސާހެބް ދަންވޭ ވިދާޅުވި ކަމަށް ޗައުދުރީ ވިދާޅުވީ ދަނޑުވެރިން ހިނގާ ހަމަނުޖެހުމުގެ ފަހަތުގައި ތިބީ ޕާކިސްތާނާ ޗައިނާ ކަމަށެވެ. އޭނާ ވިދާޅުވީ މިނިސްޓަރެއްގެ ކިބައިން މިފަދަ އަލަމެއް ފެނުނީތީ ހިތާމަ ކުރައްވާ ކަމަށެވެ.\nރައޮސާހެބް ދަންވޭ މި މޭރުމުން ވާހަކަދައްކަވާފައި ވަނީ މިދިއަ އަހަރު ޑިސެމްބަރު ނުވަވަނަ ދުވަހު ސިއްހީ މަރުކަޒެއް ހުޅުވަން ބޭއްވި ރަސްމިއްޔާތެއްގަ އެވެ. ޓައިމްސް އޮފް އިންޑިއާ އޮންލައިންގައި، ޑިސެމްބަރު 10 ވަނަ ދުވަހު މިނިސްޓަރުގެ މި ވާހަކަތައް ވަނީ ޝާއިއު ކޮށްފަ އެވެ.\nޗައުދުރީ ވިދާޅުވީ އިންޑިއާއަކީ ބޮޑު ގައުމެއް ކަމަށާއި ކުދި ގައުމުތަކަށް ނަމޫނާއަކަށް ވާންޖެހޭ ކަމަށެވެ.\nއިންޑިއާ ދަނޑވެރިން މިދިއަ އަހަރު ނޮވެމަބަރުން ފެށިގެން އަންނަނީ އިހްތިޖާޖް ކުރަމުންނެވެ. އެމީހުން ސަރުކާރަށް ގޮވާލަނީ ދަނޑުވެރިކަމާ ބެހޭ ގާނޫނަށް ގެންނަން އުޅޭ ބަދަލުތައް އަނބުރާ ގެންދިއުމަށެވެ. ދަނޑުވެރިން ދެކޭ ގޮތުގައި އެ ބަދަލުތަކުގެ ސަބަބުން، އެމީހުން ކުރާ މަސައްކަތުން ރަނގަޅު ފައިދާއެއް އެމީހުންނަކަށް ނުލިބޭނެ އެވެ.\nއިންޑިއާ ސަރުކާރުން ދަނޑުވެރިންނަށް ދޭ ނަސޭހަތަކީ މަޝްވަރާ ކޮށްގެން ހައްލު ކުރުމެވެ. އެހެން ނަމަވެސް ދަނޑުވެރިންގެ ކިބައިން ހަރުދަނާ އެއްބާރުލުމެއް ނުލިބޭ ކަަމަށް ސަރުކާރުން ބުނެ އެވެ.\nއިންޑިއާ ޗައިނާ ޕާކިސްތާން + މުޒާހަރާ


vnews - New Radiant dhevana burah\nނިއުރޭޑިއަންޓް ދެވަނަ ބުރަށް\n22 މެއި 2018\nވެޓަރަންސް ކަޕް ފުޓްބޯޅަ މުބާރާތުގެ ތެރެއިން -- ވީފޮޓޯ: ޔޫސުފް ސޮފްވާން (ސޮއްޕެ)\nވެޓަރަންސް ކަޕް ފުޓުބޯޅަ މުބާރާތުގައި މިއަދު ހަވީރު ވިކްޓަރީ ސްޕޯޓްސް ކްލަބު ބަލިކޮށް ދެވަނަ ބުރުގެ ޖާގައެއް ނިއުރޭޑިއަންޓް ސްޕޯޓްސް ކްލަބު ހޯދައިފިއެވެ.\nކުރީގެ މަޝްހޫރު ފުޓްބޯޅަ ކުޅުންތެރިންނަށް އަމާޒުކޮށްގެން އެފްއޭއެމް އާއި މޯލްޑިވްސް ސޮކާ މޭޓްސް ގުޅިގެން ކޮންމެ ރަމަޟާން މަހަކު ބާއްވަމުން އަންނަ ވެޓަރަންސް ކަޕް ފުޓުބޯޅަ މުބާރާތުގެ ގްރޫޕް ބީގައި މިއަދު ކުޅުނު މެޗުން އެންމެ ފަހުގެ ޗެމްޕިއަން ނިއުރޭޑިއަންޓް މޮޅުވީ ވިކްޓަރީ އަތުން ފަސޭހަކަމާއެކު 5-0 އިންނެވެ. މި މެޗުގައި ނިއުގެ ކެޕްޓަން އަލީ ޝަމީމް ހެޓްރިކް ހެދިއިރު، އެޓީމުގެ އަނެއް ގޯލުތައް ކާމިޔާބުކޮށްދިނީ އާދަމް ފަޒީހާއި މުހައްމަދު ޒިޔާދެވެ.\nގްރޫޕް ބީގެ ފުރަތަމަ މެޗުގައި ނިއުރޭޑިއަންޓް ވަނީ ދިވެހި ސިފައިންގެ ކްލަބާއި ބައްދަލުކޮށް 1-1 އިން އެއްވަރުވެފައެވެ. މިއަދުގެ މެޗުން މޮޅުވެ ނިއު ގްރޫޕްގެ އެއްވަނަައިގައި އޮތީ ކުޅުނު ދެ މެޗުން ލިބުނު4ޕޮއިންޓާއެކުއެވެ. ދެވަނައިގައި އޮތީ ސިފައިންގެ ކްލަބެވެ.\nދެ ގްރޫޕަކަށް ބަހާލައިގެން ކުރިޔަށްގެންދާ މިމުބާރާތުގެ ގްރޫޕް އޭގައި ހިމެނޭ ޓީމުތަކަކީ ކްލަބު ވެލެންސިއާ އާއި ކްލަބު އީގަލްސް އާއި ޕޮލިސް ކްލަބާއި މާޒިޔާ ސްޕޯޓްސް އެންޑް ރެކްރިއޭޝަނެވެ. ގްރޫޕް ބީގައި ހިމެނެނީ ނިއުރޭޑިއަންޓާއި ދިވެހި ސިފައިންގެ ކްލަބުގެ އިތުރުން ވިކްޓަރީ ސްޕޯޓްސް ކްލަބެވެ.\n7 ޓީމާއިއެކު ކުރިޔަށްގެންދާ މިމުބާރާތުގެ އެންމެ މޮޅު4ޓީމު ދެވަނަ ބުރަށް ދާގޮތަށް ކުރިޔަށްދާ މުބާރާތުގެ ފައިނަލަށް މެޗު ކުޅުމަށް ހަމަޖެހިފައިވަނީ ޖޫން މަހުގެ 13 ވަނަ ދުވަހުއެވެ.\nއިންޑިއާ ފުލުހުން ރޮހިންގާ މުސްލިމުންގެ 31 މީހުން ހައްޔަރު ކޮށްފި\nހުވަފެނީ ލީގަށް ކުޅެން ސަލާ ދަތުރުުކުރި ފްލައިޓް ގެއްލިއްޖެ\nއަދީބަށް ލިބޭ ގެއްލުމުގެ ޒިންމާ ހޯމް މިނިސްޓަރު ނަންގަވާނަންތޯ؟: ނަޝްވާ\nލޯނު އެއްބަސްވުމެއްގެ ދަށުން ޕްރިންސް ބާސެލޯނާއަށް\nފާޑުކިޔުމުގެ ކުރިން ޖޭޕީން ވީ ގުރުބާނީއަށް ބަލާލުން މުހިންމު: ސައުދު\nދިވެހި ސިފައިންނަކީ ދުވަހަކުވެސް ޤައުމަށް ޣައްދާރުވާނެ ބައެއް ނޫން: ރައީސް


19. ކޮންޓެކްޓް ގަޑީގެ ގޮތުގައި މަދުވެގެން ހަފްތާއަކު 35 މިނިޓްގެ 25 އާ 30 އާ ދެމެދުގެ ގަޑި ނުވަތަ 45 މިނިޓްގެ 20 އާ 25 ދެމެދުގެ ގަޑި ނެގުން.\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު/ލެވަލް ކަނޑައަޅައި ތައްގަނޑު ޖަހާފައިވާ، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓުފިކެޓުތަކާއި ޓްރާންސްކްރިޕްޓް؛ ނުވަތަ ސެޓްފިކެޓް ނެތް ހާލަތްތަކުގައި، ކޯސް ފުރިހަމަ ކުރިކަމުގެ ލިޔުމާއި، މޯލްޑިވްސް ކޮލިފިކޭޝަން އޮތޯރިޓީން ދޫކޮށްފައިވާ އެމް.ކިއު.އޭ އެސެސްމެންޓް ރިޕޯރޓްގެ ކޮޕީ އަދި ޓްރާންސްކްރިޕްޓްގެ ކޮޕީ.\n(ހ) ސިވިލް ސަރިވިސްގެ ވަޒީފާއެއްގައި، ދައުލަތުގެ މުވައްސަސާއެއްގައި، ސަރުކާރު ހިއްސާވާ ކުންފުންޏެއްގައި ނުވަތަ ޤައުމީ ނުވަތަ ބައިނަލްއަޤުވާމީ ޖަމްޢިއްޔާ/ ޖަމާއަތެއްގައި ވަޒީފާ އަދާކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މަސްއޫލިއްޔަތު (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީނަމަވެސް) ވަކިވަކިން ބަޔާންކޮށް އެ އޮފީހަކުން ދޫކޮށްފައިވާ ލިޔުން.\n(ށ) އަމިއްލަ ކުންފުންޏެއްގެ ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ އަދާކޮށްފައިވާ ވަޒީފާ، ވަޒީފާ އަދާކުރި މުއްދަތާއި، ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީނަމަވެސް) ވަކިވަކިން ބަޔާންކޮށްފައިވާ އަދި މަސައްކަތްކޮށްފައިވާ ތަނުގެ މުވައްޒަފުންގެ އަދަދު ބަޔާންކޮށް އެ އޮފީހަކުން ދޫކޮށްފައިވާ ލިޔުން؛ ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކް ފޯމް.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 28 ޑިސެމްބަރ 2020 ވާ ހޯމަ ދުވަހުގެ 14:00 ގެ ކުރިން، ކ. ދިއްފުށި ސުކޫލް އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ،29 ޑިސެމްބަރ 2020 އާއި 04 ޖަނަވަރީ 2021 އާ ދެމެދު، ދިއްފުށީ ސުކޫލްގައެވެ ގައެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6640522 އަށެވެ. އީ-މެއިލް ކުރާނީ [email protected] އަށެވެ.


LinkedIn Ge "Stories" Ge Maguboolukan Kudavumun Huttaalanee ލިންކްޑްއިންގެ “ސްޓޯރީޒް” މަގުބޫލުކަން ކުޑަވުމުން ހުއްޓާލަނީ – Huvadhoo News LinkedIn Ge "Stories" Ge Maguboolukan Kudavumun Huttaalanee Huvadhoo News\nލިންކްޑްއިންގެ “ސްޓޯރީޒް” މަގުބޫލުކަން ކުޑަވުމުން ހުއްޓާލަނީ\nކުޑަވެގެން ލިންކްޑްއިންގެ “ސްޓޯރީޒް” ފީޗާ އަށް މަގުބޫލުކަން ކުޑަވުމުން ހުއްޓާލަން ނިންމައިފި އެވެ.\nލިންކްޑްއިން ކޯޕަރޭޝަނުން ފާއިތުވީ އަންގާރަ ދުވަހު ނެރެފައިވާ ބަޔާނެއްގައި ބުނެފައިވަނީ، ފާއިތުވީ އަހަރުގެ ފެބްރުއަރީ މަހު ލޯންޗްކޮށްފައިވާ “ސްޓޯރީޒް” ފީޗާ ކުރިއަށް ނުގެންދަން ނިންމާފައި ވަނީ މިހިގާ ސެޕްޓެމްބަރ މަހުގެ ނިޔަލަށް ފަހުގައި ކަމަށެވެ. ކުންފުނީގެ ޕްރޮޑަކްޓްގެ ސީނިއާ ޑިރެކްޓަރު ލިޒް ލީ ވިދާޅުވި ގޮތުގައި މި ފީޗާ ހުއްޓާލަން ނިންމީ އާންމުންގެ ފަރާތުން އެ ފީޗާ އަށް މާ ބޮޑު ތަރުހީބެއް ނުލިބި، މިހާރު ބޭކާރުވެފައިވާ ކަމަށް ބެލެވޭތީ ކަމަށެވެ.\nއަހަރެއްހާ ދުވަސް ފަހުން ލިންކްޑްއިން “ސްޓޯރީޒް” ފީޗާ ހުއްޓައިލަން ނިންމި އިރު، ޖުލައި މަހުގެ ތެރޭގައި ޓްވިޓާ އިން ވަނީ އެ ޕްލެޓްފޯމުން ނެރެފައިވާ “ފްލީޓްސް” ގެ ނަމުގައި ތައާރަފުވި ސްޓޯރީ ފީޗާ ވެސް ހުއްޓާލައިފަ އެވެ.\nއަދި ސޯޝަލް މީޑިއާ ޕްލެޓްފޯމްތަކުގެ މުހިއްމު ބައެއްގެ ގޮތުގައި މިހާރު ފާހަގަކުރެވޭ “ސްޓޯރީޒް” ފީޗާ ތައާރަފުކުރަން އުޅޭ މަޝްހޫރު އެޕްތަކުގެ ތެރޭގައި ޓިކްޓޮކް ހިމެނެ އެވެ. މި ފީޗާ ގެންގުޅޭ ޕްލެޓްފޯމްތަކުގެ ތެރޭގައި ފޭސްބުކާއި އޭގެ ދަށުން ހިންގާ އިންސްޓަގްރާމާއި ސްނެޕްޗެޓާއި ޕިންޓަރެސްޓާއި ނެޓްފްލިކްސް، ޔޫޓިއުބް އަދި އެކްސްބޮކްސް އެޕް ހިމެނެ އެވެ.\nލިންކްޑްއިން އަކީ 2003 ގައި ވުޖޫދަށް އައިސްފައިވާ އެއްޗެކެވެ. ލިންކްޑްއިން ބޭނުންކުރާ މީހުންގެ އަދަދު މިހާރު 740 މިލިއަނަކަށް ވުރެ ގިނަ އެވެ.


Noorul-islam.NET :: މަދީނާގެ އިސްލާމިކް ޔުނިވާސިޓީގެ މުދީރު ދިވެހިރާއްޖޭގައި\nމަދީނާގެ އިސްލާމިކް ޔުނިވާސިޓީގެ މުދީރު ދިވެހިރާއްޖޭގައި\nތާރީޚް: 25 ޑިސެމްބަރު 2010\nމަދީނާގެ އިސްލާމިކް ޔުނިވާސިޓީގެ މުދީރު ޑރ. މުޙައްމަދު ބުނު ޢަލީ އަލްޢުޤްލާ ނުރަސްމީ ދަތުރުފުޅެއްގައި މިއަދު ހެނދުނުގެ ވަގުތެއްގައި މާލެވަޑައިގަންނަވައިފިއެވެ.<?xml:namespace prefix = "o" ns = "urn:schemas-microsoft-com:office:office" />\nއެމަނިކުފާނުގެ މި ދަތުރުފުޅަކީ ސްރީލަންކާ އަށް ކުރެއްވި ދަތުރުފުޅެއް ނިންމަވާލެއްވުމަށްފަހު އެނބުރި ސުޢޫދީ ޢަރަބިއްޔާއަށް ވަޑައިގަންނަވާ މަގުމަތީގައި ކުރައްވާ ނުރަސްމީ ދަތުރުފުޅެކެވެ.\nއެމަނިކުފާނުގެ އަރިހުގައި ޔުނިވާސިޓީގެ އިސް ބައެއް ބޭފުޅުން ވަނީ މިއަދު ރާއްޖެ ވަޑައިގަންނަވާފައެވެ. އޭގެ ތެރޭގައި ޑރ. ޢަބްދުލްޢަޒީޒް އަލްއަޙްމަދީ އާއި ޑރ. މަޙްމޫދް ޤަދްޙު އާއި ޑރ. ޢަބްދުލްޢަޒީޒް އައްޠުވައިޙާން އާއި މުދީރު ޑރ. ޢުޤްލާގެ ދަރިކަލުން ޠާރިޤް އަލްޢުޤްލާ ހިމެނިވަޑައިގަންނަވައެވެ.\nދިވެހި ރާއްޖެއިން އިސްލާމިކް ޔުނިވާސިޓީގެ މުދީރު ޑރ. މުޙައްމަދު އަލްޢުޤްލާއަށް މަރުޙަބާ ދަންނަވާފައިވަނީ މިނިސްޓަރ ޑރ. ޢަބްދުލްމަޖީދު ޢަބްދުލްބާރީއާއި މިނިސްޓްރީގެ އިސްވެރިންނެވެ.\nނޫރުލްއިސްލާމަށް މަޢުލޫމާތު ދެއްވަމުން މިނިސްޓަރ އޮފް އިސްލާމިކް އެފެއާޒް ޑރ. ޢަބްދުލްމަޖީދު ޢަބްދުލްބާރީ ވިދާޅުވީ، ޑރ. އަލްޢުޤްލާގެ ވަފްދުގެ މިދަތުރުފުޅު ނިންމަވާލެއްވުމަށްފަހު، މާދަމާގެ ވަގުތެއްގައި ފުރާވަޑައިގަންނަވާ ގޮތަށް ހަމަޖެހިފައިވާ ކަމަށެވެ.\nއެނގިވަޑައިގަންނަވާނޭ ފަދައިން އިސްލާމިކް ޔުނިވާސިޓީއިން ތަޢުލީމު ޙާޞިލުކޮށްގެން ތިއްބެވި ގިނަ ޢިލްމުވެރިންތަކެއް މިއަދު ދިވެހިރާއްޖޭގައި އެބަ ތިއްބެވިއެވެ. އަދި އެބޭފުޅުން ދަނީ ދިވެހިންގެ ދީނީ ހޭލުންތެރިކަން އިތުރުކުރެއްވުމަށާއި ދީނުގެ ޞައްޙަ ތަޢުލީމު ދިވެހިންނަށް ފޯރުކޮށްދެއްވުމުގައި ގިނަގުނަ މަސައްކަތްތަކެއް ކުރައްވަމުންނެވެ. އަދި މީގެ އަސަރު ދިވެހިރާއްޖޭގެ އުތުރާއި ދެކުނުން މިދަނީ ފެންނަމުންނެވެ.\nއިސްލާމިކް ޔުނިވާސިޓީގައި މިހާރުވެސް ދިވެހި ފަސްދޮޅޮހެއްހާ ދަރިވަރުން ތަޢުލީމު ޙާޞިލުކުރަމުން ގެންދެއެވެ.


ހޮސްޕިޓަލުތައް ފުރި މިއަށްވުރެ ހިތްދަތި ދުވަހެއް ދެކެން ޖެހިދާނެ: މަބްރޫކް - DhiDaily\nހޮސްޕިޓަލުތައް ފުރި މިއަށްވުރެ ހިތްދަތި ދުވަހެއް ދެކެން ޖެހިދާނެ: މަބްރޫކް\nކޮވިޑުގެ ޕޮޒިޓިވް ކޭސްތައް އިތުރުވެ، ހޮސްޕިޓަލުތައް ފުރި މިއަށްވުރެ ހިތްދަތި ދުވަހެއް ދެކެން ޖެހިދާނެކަމަށް ވިދާޅުވެ ރައީސުލްޖުމްހޫރިއްޔާގެ ތަރުޖަމާނު މުޙައްމަދު މަބްރޫކް ޢަޒީޒު ކަންބޮޑުވުން ފާޅުކުރައްވައިފިއެވެ.\nމަބްރޫކް މިހެން ވިދާޅުވީ އެޗްޕީއޭއިން މިރޭ ބޭއްވި ނޫސްވެރިންގެ ބައްދަލުވުމުގައެވެ.\nމަބްރޫކް ވިދާޅުވީ ހުރިހައި އެންމެންނަށް ވެސް މަންޒަރު ވަރަށް ސާފުކޮށް ފެންނަން އެބަ އޮތްކަމަށެވެ. އެ ގޮތުން އިއްޔެ ރާއްޖެއިން ޕޮޒިޓިވްވީ 508 މީހުން ކަމަށާއި، މިއަދު 585 މީހުން ޕޮޒިޓިވްވެ ޢަދަދުތައް މައްޗަށް ޖެހިލައިފައިވާ މިންވަރު މަބްރޫކް ފާހަގަކުރެއްވިއެވެ.\nމަބްރޫކް ވިދާޅުވީ ހޮސްޕިޓަލުތައް ފުރި، މިއަށްވުރެ ހިތްދަތި ދުވަސްތައް ވެސް އައިސްދާނެ ކަމަށެވެ. އެހެންކަމުން ޢާންމު ހާލަތަށް ރުޖޫޢަވާން އެންމެން މަސައްކަތްކުރަންޖެހޭކަމަށް ވެސް މަބްރޫކް ވަނީ ވިދާޅުވެފައެވެ.\nLasnuvanees avahah bodu thalhu alhuvaa. India ah v goi vedaane . Derakameh. Kehkuraanan . 2023 ge vote ah lock hulhuvaalan vaanee. Vote kairi veema den kiyaa .covid filaifiye. E loavalhin miloavalhin ney . Elephant thakaa hedi hurihaa hini thah chas mivanee.\nބޮޑު އުނދަގުލެއްނު!! ކަލޭމެން ބޭނުންގޮތެއް ހަދާބަލަ. މިދިޔަ އަހަރުވެސް އަހަރުމެން ތިބީ ގޭބަންދުގައޭ. ފުރަބަންދު ކޮށްބަލަ. ބަސްއަހައިގެން ގޭގަތިބޭނަމޭ. ކަލޭމެން ހޭބަލިވެގެން ސްކޫލުތައް ހުޅުވީމަ4ފަހަރު ސްކޫލުދޮށަށްވެސް ދާންޖެހޭ. ިިަިިަިިަިިިިަިިަިިަިިިަ ހަމަގައިމުވެސް ބަންދުކުރީމަ ދާކަށްނުޖެހޭނެ. އެވަރުވެސް ނުވިސްނޭ ކަނޑުކޮސްބައެއްމީ. ކޮމެންޓް ނުޖެހިޔަސް ވަރިހަމަ


United Ehvaruvi Iru, Fahu Vaguthu City Molhu Vejje - Vaguthu\nޔުނައިޓެޑް އެއްވަރުވިއިރު، ފަހު ވަގުތު ސިޓީ މޮޅުވެއްޖެ\nސިޓީގެ ދެވަނަ ގޯލަށްފަހު ސިލްވާ އުފާފާޅުކުރަނީ\nޗެމްޕިއަންސް ލީގުގައި ރޭ ކުޅުނު މެޗުން މެންޗެސްޓަރ ޔުނައިޓެޑް އެއްވަރުވިއިރު ވާދަވެރި މެންޗެސްޓަރ ސިޓީ މޮޅުވެއްޖެއެވެ.\nގްރޫޕް އެޗްގައި ހިމެނޭ މެންޗެސްޓަރ ޔުނައިޓެޑް ރޭ އެއްވަރުވީ އަމިއްލަ ދަނޑުގައި ސްޕެއިންގެ ވެލެންސިޔާއާ ބައްދަލުކޮށް ލަނޑެއް ނުޖެހިއެވެ.\nމި ނަތީޖާއާއެކު ޔުނައިޓެޑް މިހާރު އޮތީ ގްރޫޕް އެޗްގެ ދެވަނައިގައި ހަތަރު ޕޮއިންޓާ އެކުއެވެ. މި ގްރޫޕްގެ އެއްވަނައިގައި ހަ ޕޮއިންޓާ އެކު ޔުވެންޓަސް އޮތްއިރު ވެލެންސިޔާ އޮތީ އެއް ޕޮއިންޓާ އެކު ގްރޫޕްގެ ތިންވަނައިގައެވެ. ޕޮއިންޓެއް ނުލިބި ގްރޫޕްގެ ފުލުގައި އޮތީ ޔަންގް ބޯއީސްއެވެ.\nޔުނައިޓެޑާއި ވެލެންސިޔާ ބައްދަލުކުރި މެޗުގެ ތެރެއިން\nރޭގެ މެޗުގެ ފުރަތަމަ ހާފްގައި ގޯލްޖަހާނެ މާ ރަނގަޅު ފުރުސަތުތަކެއް ދެ ޓީމުންކުރެ ޓީމަކަށް ލިބިފައިނުވާއިރު ދެވަނަ ހާފްގައި ޔުނައިޓެޑުން ވަނީ ރަނގަޅު ފުރުސަތުތަކެއް ތަނަވަސްކޮށްފައެވެ. އެގޮތުން ޕޮގްބާ ފޮނުވާލި ހިލޭޖެހުމަކާއި ލުކާކޫ ފޮނުވާލި ހަމަލާއެއް ވެލެންސިޔާގެ ކީޕަރު ނެޓޯ ދިފާއުކުރިއިރު ރަޝްފޯޑް ފޮނުވާލި ހިލޭޖެހުމެއް ވަނީ ވެލެންސިޔާގެ ގޯލުގެ ދަނޑި އަށް ވެސް އަމާޒުވެފައެވެ. މީގެއިތުރުން މެޗުގެ ފަހު ވަގުތުކޮޅުތެރޭ ލުކާކޫ އަށް ފުދޭވަރަކަށް ހުސް ފުރުސަތެއް ލިބުނުއިރު އޭނާ ބޮލުން ފޮނުވާލި އެ ހަމަލާ ވަނީ ގޯލާ އަމާޒުވާ ގޮތް ނުވެފައެވެ.\nރޭގެ މެޗާއެކު އެންމެފަހުން ކުޅުނު ހަތަރު މެޗުން ވެސް ޔުނައިޓެޑަށް މޮޅެއް ހޯދިފައިނުވާކަން ފާހަގަކޮށްލެވެއެވެ. އެ ހަތަރު މެޗުގެ ތެރެއިން ދެ މެޗުން ޔުނައިޓެޑް ވަނީ ބަލިވެފައެވެ.\nގްރޫޕް ސްޓޭޖުގައި ޔުނައިޓެޑް ދެން ބައްދަލުކުރާނީ، މި ގްރޫޕްގައި އޮތް އެންމެ ވަރުގަދަ ޓީމު ކަމަށްވާ ޔުވެންޓަސްއާއެވެ.\nގްރޫޕް އެފްގައި ހިމެނޭ މެންޗެސްޓަރ ސިޓީ ރޭ މޮޅުވީ ރަށުން ބޭރުގައި ކުޅެ ޖަރުމަނުގެ ހޮފެންހެއިމްއާ ބައްދަލުކޮށް 2-1 އިންނެވެ.\nއަގުއެރޯ ގޯލަށްފަހު އުފާފާޅުކުރަނީ\nރޭގެ މެޗުގެ ފުރަތަމަ ގޯލު ކާމިޔާބުކޮށް ލީޑު ނެގީ ހޮފެންހެއިމް އިން ކަމަށްވާއިރު މި ގޯލު މެޗުގެ 43 ވަނަ ސިކުންތުގައި ކާމިޔާބުކޮށްދިނީ ބެލްފޮޑިލްއެވެ. ނަމަވެސް މެޗުގެ ހަތްވަނަ މިނެޓްގައި ސާޖިއޯ އަގުއެރޯ ވަނީ ސިޓީ އަށް މެޗުގެ ނަތީޖާ އެއްވަރުކޮށްދީފައެވެ.\nފުރަތަމަ ހާފާ ހިލާފަށް ދެވަނަ ހާފްގައި ހޮފެންހެއިމް އިން ފުދޭވަރަކަށް ޑިފެންސިވް ގޮތަކަށް ކުޅުނުއިރު މެޗުގެ 87 ވަނަ މިނެޓްގައި ޑޭވިޑް ސިލްވާ ވަނީ ސިޓީގެ ދެވަނަ ގޯލު ކާމިޔާބުކޮށްދީ އެޓީމަށް މި މެޗުން މުހިއްމު ތިން ޕޮއިންޓު ކަށަވަރުކޮށްދީފައެވެ.\nމި މޮޅާއެކު ސިޓީ މިހާރު އޮތީ ގްރޫޕް އެފްގެ ދެވަނައިގައި ތިން ޕޮއިންޓާ އެކުއެވެ. މި ގްރޫޕްގެ އެއްވަނައިގައި ހަތަރު ޕޮއިންޓާ އެކު ލިޔޯން އޮތްއިރު ގްރޫޕްގެ ތިންވަނައިގައި ދެ ޕޮއިންޓާ އެކު އޮތީ ޝަހްތަރު ޑޮނެޓްސްކްއެވެ. އަދި ގްރޫޕްގެ ފުލުގައި އެންމެ ޕޮއިންޓަކާ އެކު އޮތީ ހޮފެންހެއިމްއެވެ.\nގްރޫޕް ސްޓޭޖުގައި ސިޓީ ދެން ބައްދަލުކުރާނީ ޝަހްތަރު ޑޮނެޓްސްކާއެވެ.


(16 ޖުލައި 2021އާ ގުޅޭ)\n"ޖަވާބު ދީބަލަ! ބުނެބަލަ! އަޅެ ކީއްވެތަ އަހަރެންނަށް އެވަރުގެ ކަމެއް ސިއްރު ކުރީ؟" ލިވިޔާގެ ދެލޮލަށް ޖަމާވެފައިވާ ކަރުނަތައް އެކީއެކައްޗަކަށް އޭނާގެ ކޯތާފަތް މައްޗަށް ފައިބައިގަތެވެ. އެއްވެސް އެއްޗެއް ނުބުނެ ޝަހުރަށް ބަލަން ހުރެވުނީ ލިވިޔާ އަށެވެ. ދޭނެ ޖަވާބެއް ޝަހުރުގެ އަތުގައި ނެތް ކަހަލައެވެ.\n"ލިވީ. ލިވީއަށް ވެސް އެނގެއެއްނު؟ އަހަރެމެންގެ ކައިވެންޏަކީ އަހަރެންގެ ޢާއިލާއާ ދެކޮޅަށް އަހަރެން ކުރި ކަމެއް ކަން. އެއީ އަހަރެންގެ ޙަޔާތުން ލިވީ ބީވުމަށް ނޭދޭތީ. އަހަރެންނަށް ދުވަހަކަވެސް އެކަމަށް ރުހެވޭކަށް ނެތް. އަހަރެންގެ ހިތުގަ އޮތް ބިރަކީ އަހަރެންނަށް ލިވީ ގެއްލުން. އެކަން ވިޔަ ނުދޭން އަހަރެން މަސައްކަތް ކުރީ. އައިމް ރިއަލީ ސޮރީ.." ޝަހުރުގެ ދޫ އޭނާ ހަރަކާތް ކޮށްލީ މަޑުމައިތިރި ކަމާ އެކުގައި، އަދި އެހާމެ ހިމޭން ރާގެއްގައެވެ.\n"މަންމަ މިހާރު ރަނގަޅޭ! ލިވީ އެކަމާ ނުވިސްނާ! ޕްލީޒްް! އަދި އަހަރެން ޢާއިލާގެ ލޯތްބާއި ރުހުން އަހަރެމެންގެ މި ގުޅުމަށް ކޮންމެވެސް ދުވަހަކުން ލިބޭނޭ. ކޮންމެ ކަމެއް، ކޮންމެ ގޮތަކަށް ވިޔަސް އަހަރެން ލިވީ ދޫކޮށް ނުލާނަން! އަހަރެންނަށް ލިވީއާ ނުލާ އުޅޭކަށް ނޭނގޭނެ." މަޑުމަޑުން ލިވިޔާއާ ގާތް ވެލަމުން، ލިވިޔާގެ ލޮލުން ފައިބަމުންދާ ކަރުނަތައް ޝަހުުރުގެ އަތުގެ ނުފުށުން ފޮހެލަ ދިނެވެ. އަދި އެޔަށްފަހު، ޝަހުރުގެ ދެއަތުން ލިވިޔާގެ ހަށިގަނޑު ވަށައިލައި، ވަރަށް ލޯބިން ލިވިޔާގެ ހަށިގަނޑުގައި ބައްދައިލިއެވެ.\nމެންދުރު2ޖަހަން ވެފައި ވަނިކޮށް ހުސްނާ ހޮސްޕިޓަލުން ދޫކޮށްލިއެވެ. ހުސްނާއާ އެކުގައި ޝީލާ އާއި ޒަކްވާން ވެސް ގެޔަށް ދިޔައެވެ. އެމީހުންނާ އެކު ހުރި މަންސޫރުގެ ޙާލު ހުސްނާ އަށް ވުރެ ހީވަނީ ބޮޑުހެންނެވެ. އެކި ޚިޔާލު ތަކާއި ފިކުރުތަކުން މަންސޫރުގެ ސިކުނޑި ވަނީ ފުރިފައެވެ. ހަދާނެ ނުހަދާނެ ގޮތެއް އޭނާއަކަށް ނޭނގެއެވެ. ހުސްނާ ހޮސްޕިޓަލުން ނުކުތް ގޮތަށް، ފުރަތަމަ ވެސް އެހީ ޝަހުރުގެ ވާހަކައެވެ. ޝަހުރު އެތަނުގައި ނެތުމުން އެތައް ޝަކުވާ އެއް ކުރިއެވެ. ނަމަވެސް އެ ޝަކުވާ ތަކުގައި މަތި ޖަހައިލީ، ހަދަން ބޭނުން ނުވި ނަމަވެސް ދޮގު ހަދައިގެންނެވެ. ހޮސްޕިޓަލުން ނުކުތް ދޮރުން ހުސްނާ އަނެއްކާ ވެސް އެތަނަށް ވައްދަން ނޭދޭތީއެވެ.\n"ކޮބާ؟ ނެތެއްނު ޝަހުރެއް! ގައިމު މަންސޫރު ބުނި ޝަހުރުވީ ގޭގައޭ؟ ކޮބާތަ އަހަރެންގެ ދަރިފުޅު؟ ޝަހުރު.." ގެއަށް ވަދެވުމާ އެކު ހުސްނާ އެކި ކޮޓަރި ތަކުގެ ދޮރު ހުޅުވަމުން ވާހަކަދައްކަމުން ދިޔައެވެ. މަންސޫރާ އެކުގައި އޭނާގެ ގާތުގައި ތިބި ދެ ދަރިންނަށް ވެސް ދޫކޮށްލެވުނީ މާނޭވާ އެކެވެ. މަންމަގެ ފަރާތުން ފެންނަމުން ދިޔައީ އެމީހުން ހީކޮށްގެން ހުރި ފަދަ އުޅުމެއް ނޫނެެވެ. މިވަރުން ދާނަމަ، ހުސްނާގެ ޙާލަތު މުޅިން ގޯސް ވެދާނެ ކަމުގެ ބިރު މަންސޫރާ އާއި އޭނާގެ ދަރިންގެ އޮވެއެވެ.\n"ކޮބާހޭ އަހަރެންގެ ދަރިފުޅު؟ ބުނާށޭ! މަންސޫރު.." ހުސްނާ ހަރުކޮށް ހިނގާފައި ގޮސް ހުއްޓުނީ ސީދާ މަންސޫރުގެ ކުރިމަތީގައެވެ. އޭނާގެ ދެލޮލުގެ ކަޅި ލޮލުގެ އެއް މިޔަކަނުން ގެއްލުވާލައިފައި، ހުސްނާ އަނެއްކާ ވެސް ސުވާލު ތަކުރާރު ކޮށްލީ ޝަހުރު ކޮބައިތޯ އަހައިލަމުންނެވެ.\n"އަހަރެންގެ ދަރިފުޅު އަހަރެން ދޫކޮށް ދިޔައީތަ؟ ހަމަ ދިޔައީ ދޯ؟" ހުސްނާގެ އަޑު ހީވީ ގޭނިގެން ދިޔަހެންނެވެ. މޫނުމަތިން ވަގުތުން ފައުޅުވެގެން ދިޔައީ އިންތިހާއަށް ގިލަންވެރިކަމެވެ.\n"ނޫން! ނޫން!" ހުސްނާއާ ގާތްވެލަމުން ޝީލާ ވަރަށް އަވަސްކޮށް ބުނެލިއެވެ. ޝީލާ މަސައްކަތް ކުރަން ފެށީ ކަމުގެ ޙަޤީޤަތް ސިއްރު ކުރާށެވެ.\n"ނޫން މަންމާ! މަންމައަށް ތި ވިސްނެނީ މުޅިން ނުބައި ކޮށް.. ޝަހުރު ކޮއްކޮ ހަދާނީ މަންމަ ބުނާ ބަސް.. މަންމަ މާ ބޮޑަށް ތި.." ޝީލާ ދައްކަމުން ދިޔަ ވާހަކަތައް ކުއްލިއަކަށް ހުއްޓުނީ ގޭގެ ދޮރު ހުޅުވުމުންނެވެ.\n"ޝަހުރު.." ޝީލާ ބަލައިލީ ޝަހުރަށެވެ.\n"މަންމާ.." ޝީލާއަށް އެއްވެސް ސަމާލުކަމެއް ނުދީ ޝަހުރު ހިނގައިގަތީ ހުސްނާއާ ދިމާލަށެވެ.\n"މަންމާ!" ޝަހުރު ގޮސް ހުއްޓުނީ ހުސްނާގެ ކުރިމަތީގައެވެ. އަދި ވަރަށް ލޯބިން ޝަހުރު ހިފައިލީ ހުސްނާގެ އަތުގައެވެ. މަޑުމަޑުން ތިރި ވަމުން ޝަހުރު އުޑުފައިން އިށީންނެވެ. އެއްވެސް މީހެއް އެއްވެސް އެއްޗެއް ނުބުނެ، ބަލަން ހުރީ ކުރިމަތިން ފެންނަމުންދާ މަންޒަރަށެވެ. ޝަހުރުގެ ފަރާތުން އިތުރު ތޫފާނެއް ޢާއިލާއަށް އައިސް ދާނެތީ ޝީލާ އާއި މަންސޫރު ހުރީ ނިކަން ހިތް ތެޅިލަ ތެޅިލައެވެ.\n"އަހަރެންނަށް މާފު ކުރޭ!" ހުސްނާގެ ފައިބުޑަށް ވެއްޓި ބުނި ފުރަތަމަ ޖުމުލައިން ހުސްނާގެ ހިތަށް ލިބިގެން ދިޔައީ އުފާވެރި ކަމެކެވެ. ހުސްނާގެ އެދުމަށް ޝަހުރު ތަބާވީ ކަމުގައި ހުސްނާއަށް ޤަބޫލު ކުރެވިގެން ދިޔައެވެ. ޝަހުރާ ދިމާލަށް ވައްކަޅިއަކުން ޝީލާ ބަލަން ހުރި އިރު، މަންސޫރުގެ ބެލުމުގައި ވަނީ ކޮންމެވެސް ވަރެއްގެ ހައިރާން ކަމެކެވެ. ނަމަވެސް މަންސޫރުގެ ހިތުގައި އޮތް ތަޅާފޮޅުން ގަނޑަކަށް އެއްވެސް ލުޔެއް ނުލިބެއެެވެ.\n"މަންމަ ދެރަވާ ކަމެއް ކުރެވިފަ އޮތް ނަމަ އަހަރެން މާފަށް އެދެން. މަންމާ! ކުއްޖެއް ދެކެ ލޯބި ވުމަކީ ކުށެއް ނޫން މަންމާ!" ޝަހުރުގެ ވާހަކައިގެ ރާގާއި، މިޝްރާބު ދާ ދިމާ ހާމަކޮށްލި ޖުމުލައިން، ހުސްނާއަށް ދެލޯ ބޮޑުކޮށްލެވުނެވެ. އެތަނުގައި ހާސް ކަމެއް ނެތި، ކަން ބަލަން ހުރީ ޒަކްވާން އެކަންޏެވެ. ނަމަވެސް މަންމައާ ދޭތެރޭގައި ޒަކްވާނަށް ވިސްނެއެވެ.\n"އާނ މަންމާ! އަހަރެން ލިވިޔާ ދެކެ ވަރަށް ލޯބިވޭ! ލިވިޔާ އަކީ އަހަރެންގެ ފުރާާނަ. އަހަރެންނަށް ލިވިޔާއާ ނުލައި ނޫޅެވޭނެ މަންމާ. އަހަރެން ވަރަށް ވަރަށް ލޯބިވޭ ލިވީ ދެކެ. އެކަން މަންމައާ މި ޢާއިލާ ޤަބޫލު ކުރޭ.." ޝަހުރު ވާހަކަދައްކަމުން ދިޔައީ ވަރަށް އަސަރާ އެކުގައެވެ.\n"މީ ކޮންކަހަލަ ވިޔާނުދާ ދަރިއެއްތަ؟ ލަދެއް ނުގަނޭތަ ތިހެން އައިސް ކިޔަން؟ އަހަރެންގެ ހިތެއް ދުވަހަކުވެސް، ދުވަހަކުވެސް ލިވިޔާއަށް ހެވެއް ނުވާނެ. އަހަރެންގެ ހިތް އެ އަންހެނާއަށް ހަރާން ކޮށްފަ އޮންނާނީ.." ހުސްނާ އެހެން ބުނެލި ވަގުތަކީ، އޭނާގެ ލޮލުން ކަރުނަތައް ފައިބައިގަތް ވަގުތެވެ.\n"އެންމެ ރަނގަޅު! އަހަރެންގެ ދުޢާ އަކީ އަހަރެންގެ އަންހެނުންނަށް މަންމަގެ ހިތް ހެޔޮކަން ލިބުން. ކޮންމެވެސް ދުވަހަކުން ވިޔަސް.." ޝަހުރު އެހެން ބުނުމާ އެކު، ހުސްނާއަށް ފަހަތަށް ފިޔަވަޅެއް ނެގުނެވެ.\n"އޭނ؟ އަންހެނުންނޭ؟ ކައިވެނި ކުރީތަ؟" ހުސްނާއަށް އަހައިލެވުނީ އެވަރަށެވެ. ހުސްނާގެ ހިތަށާއި މެޔަށް ކުއްލި ތަދެއް އަރައިގެން އޭނާ ހުރިތަނަށް ވެއްޓުނެވެ.\n"މަންމާ!" ހުސްނާގެ ހުރިހާ ދަރިންތައް ދުއްވައިގަތީ ހުސްނާއާ ދިމާލަށެވެ. މަންސޫރަށް ލިބިގެން ދިޔަ ހިތްދަތިި ކަމުން، "ހުސްނާ"އޭ ގޮވާފައި، އަޑުގެ ނެތްކޮޅަށް ރޯން ފެށިއެވެ.\nރޭގަނޑުގެ އަނދިރިކަން މުޅި ދުނިޔެ ބައްދައިލި އިރު، ހުސްނާގެ ދަރިންނާއި މަންސޫރު ހުރީ ހޮސްޕިޓަލްގައެވެ. ހޮސްޕިޓަލްގެ ތަނބަކަށް ޖެހިގަނެގެން ޝީލާ ގެންދިޔައީ މޫނުމަތީގައި އަތް އަޅައި ރޮމުންނެވެ. ޝީލާގެ ދާދި ގާތުގައި އޭނާއަށް ހިތްވަރު ދިނުމުގައި ޒަކްވާން ހުއްޓެވެ. ގޮތް ހުސްވެފައިވާ މަންސޫރު ހޮސްޕިޓަލްގެ ދެކޮޅަށް ހިނގަމުން ދާއިރުު، ޝަހުރު ހުރީ ޖެހި ބުދެއްހެން ފާރަށް ޖެހިގަނެގެންނެވެ. ޝަހުރު ހީވަނީ ކުށްވެރިއެއް ހެންނެވެ. ޝަހުރުގެ ބޮލުގައި ހަރުލާފައި ވަނީ އެމްބިޔުލާންސްގައި އިން އިރު ބައްޕަ ބުނި ޖުުުމުލައެވެ. ހުސްނާ އަށް ކަމެއް ވެއްޖެ ނަމަ އޭގެ ޒިންމާ ނަގަން ޖެހޭނީ ޝަހުރަށް ކަމަށެވެ. ހުސްނާގެ ޤާތިލަކަށް ވާނީ ޝަހުރު ކަމަށެވެ. މަންމަގެ ޤާތިލަށް ވާން ބޭނުން ވާނީ ކޮން ދަރިއެއް ހެއްޔެވެ؟ އެފަދަ ބޮޑު އިލްޒާމެއް ބޮލުގައި އަޅައިގެން މުޅި ޙަޔާތް ވޭތު ކުރާނީ ކިހިނެއް ހެއްޔެވެ؟ މުޅި ދުނިޔެ އޭރުން ޝަހުރަށް ނަފުރަތު ކުރާނެއް ނޫންހެއްޔެވެ؟ މިއީ ހައްތަހާ ވެެސް ޝަހުރުގެ ބޮލަށް ޖަމާވަމުން ދިޔަ ސުވާލުތަކެވެ. މިއިން ކޮންމެ ޚިޔާލަކުން ވެސް ޝަހުރަށް ގެނުވީ ދިލަ ތަދެކެވެ. ވޭނެކެވެ.\nލިވިޔާއަށް އެތައް ފަހަރަކު ޝަހުރުގެ މޯބައިލަށް ގުޅިއްޖެއެވެ. ނަމަވެސް އެއްވެސް ޖަވާބެއް ނުލިބެއެވެ. އެކަމާ ހެދި ލިވިޔާގެ ހާސްކަން ބޮޑުވެގެން، އޭނާ ހުރީ ވަރަށް ބޮޑަށް ނުތަނަވަސް ވެފައެވެ. ޒަކްވާންގެ ނަމްބަރު އެނގޭނެ ނަމަ މިހާރު ލިވިޔާ ޒަކްވާނަށް ވެސް ގުޅާނެއެވެ. ލިވިޔާގެ ފޯން ކޯލްތަކަށް ޝަހުރު އިޖާބަ ނުދެނީ އޭނާއަށް ލިބިފައިވާ ފުންމިން ނޭނގޭ ބޮޑު ހިތާމައިގެ ސަބަބުންނެވެ. ވާހަކަދައްކާނެ ހިތްވަރު ނެތުމުންނެވެ. ކޮންމެ ގޮތެއް ވިޔަސް، ޝަހުރަށް މިވަގުތު ވިސްނެނީ އޭނާގެ މަންމައާ ދޭތެރޭގައެވެ. މަންމައަށް ދެރަ ގޮތެއް ވެއްޖެ ނަމަ، މުޅި ދުނިޔެއިން ޝަހުރު ވާނީ ބާކީއެވެ. ލިވިޔާ ވެސް ޝަހުރަށް މާފު ނުކުރާނެއެވެ.\nކުއްލިއަކަށް ހުރެފައި، އައިސީޔޫ ބޭރުގައި ތިބި ހުސްނާގެ ޢާއިލާއަށް އެކީ އެކައްޗަކަށް ބަލައިލެވުނީ އައިސީޔޫގެ މައި ދޮރަށެވެ. ދޮރުން ނުކުމެގެން އައި ޑޮކްޓަރުގެ މޫނުމަތި ވަނީ މިލައި މޯޅިވެފައެވެ. އެ މޫނުމަތިން ޢާއިލާއަށް ލިބިގެން ދިޔައީ ބާޔާން ކުރަން ދަތި ވޭނެކެވެ. ޑޮކްޓަރުންގެ ފަރާތުން ލިބެން އުޅެނީ ރަނގަޅު ޚަބަރެއް ނޫންކަން އެންމެންނަށް ވެސް ޔަޤީންވެ، ކަށަވަރު ވިއެވެ.\n"ކިހިނެއްތޯ ވީ؟" އަނގައިން އެއްޗެއް ބުނާނެ ހިތްވަރު އެއްވެސް މީހެއްގެ ނެތި، މުޅި ތަނަށް ހިމޭންކަން ވެރިވުމުން އެ ސުވާލު ކޮށްލީ ޝަހުރެވެ. ޝަހުރުގެ ކެތްތެރިކަން ވަނީ މުޅިން ބޮއްސުން ލައިފައެެވެ. ހާސް ކަމާއި، އުއްމީދެއް ނެތް ފަދަ ގޮތަކަށް ޑޮކްޓަރު ދެފަރާތަށް ބޯހުރައިލިއެވެ. އެ ލިބުނީ ކޮން ޖަވާބެއްކަށް ނޭނގި، ތެޅިތެޅި އޮތް ހިތަކާ އެކު، ޝީލާގެ ކަޅި ހުއްޓިފައިވީ ޑޮކްޓަރުގެ މޫނަށެވެ. މަންސޫރު ހީވަނީ ހަމަ ދެންމެ ދެންމެ ހުރިތަނަށް ވެއްޓި ދާނެ ހެންނެވެ. ޝަހުރުގެ ޙާލަކީ ވެސް މިއީއެވެ. ހިތުގެ އަޑިން ހުއްޓުމެއް ނެތި އޭނާ ގެންދިޔައީ ހެޔޮހާ ދުޢާތައް ކުރަމުންނެވެ.\nޑޮކްޓަރު މަޑުމައިތިރި ކަމާ އެކު ގޮސް، ޑޮކްޓަރުގެ އަތް ބާއްވައިލީ ޝަހުރުގެ ކޮނޑުގައެވެ. އަދި ޝަހުރާ ހަތަރު ކަޅި ހަމަކޮށްލަމުން ޑޮކްޓަރު ދޫކޮށްލީ ހަށިފުރާ ނޭވާއެކެވެ. (ނުނިމޭ)


COVID-19: King Salman Miskithuge massahkaiy madujassaalaifi | Mihaaru\nކިންގް ސަލްމާން މިސްކިތް: ރޯދަ މަސް ފެށެން ވާ އިރަށް މިސްކިތް ހުޅުވަން މަސައްކަތްކުރަމުން އަންނަ ކަމަށް އިސްލާމިކް މިނިސްޓްރީން މީގެ ކުރިން ބުނެފައިވެ -- ފޮޓޯ: ނިޝާން އަލީ/ މިހާރު\n14 އެޕްރީލް 2020 - 14:57\nމި އަހަރުގެ ރޯދަ މަހު އެ މިސްކިތް ހުޅުވަން ރައީސް އޮފީހުން މަސައްކަތް ކުރަމުން އަންނަ ކަމަށް، އިސްލާމިކް މިނިސްޓްރީން މީގެ ކުރިން ބުނެފައި ވެ އެވެ. ނަމަވެސް ހަލުވި ކަމާ އެކު ފެތުރެމުންދާ ކޮވިޑް-19 އާ ގުޅިގެން، އެ މިސްކިތުގެ މަސައްކަތް މިހާރު ވަނީ މަޑުޖައްސާލާފައި ކަމަށް އިސްލާމިކް މިނިސްޓްރީގެ މީޑިއާ އޮފިޝަލް އިސްމާއިލް އަފްރާހު މިއަދު ވިދާޅުވި އެވެ.\n"ކޮވިޑް އާ ގުޅިގެން މިސްކިތުގެ މަސައްކަތް މިހާރު ވަނީ ހުއްޓާލާފައި،" އަފްރާހު ވިދާޅުވި އެވެ.\nކަލަންޑަރުގައިވާ ގޮތުން މި އަހަރުގެ ރޯދަ މަހުގެ ފުރަތަމަ ދުވަހަކީ އަންނަ ހަފްތާގެ ހުކުރު ދުވަހެވެ.\nKing Salman Miskiy roadha mahuge kurin hulhuvan Raees offeehun massakkaiy kuranee\nސައޫދީ ރަސްގެފާނުގެ ޚަރަދުގައި މާލޭގައި ޒަމާނީ ފެންވަރުގެ ބޮޑު މިސްކިތެއް އިމާރާތް ކުރަން ހަމަޖައްސައި، އެކަމާ ގުޅޭ މަސައްކަތްތައް ފެށީ ކުރީގެ ރައީސް އަބްދުﷲ ޔާމީންގެ ވެރިކަމުގަ އެވެ. އަދި އެއީ ސީދާ ޔާމީންގެ އެދިވަޑައިގަތުމަކަށް ސައޫދީގެ ރަސްގެފާނު ދެއްވި އެހީ އެކެވެ.\nމާވެޔޮ މިސްކިތުގެ މަސައްކަތް ކުރިއަށް ގެންދަނީ -- ފޮޓޯ: އަހުމަދު އަވްޝަން އިލްޔާސް\nކޮވިޑާ ގުޅިގެން މާލެ، ވިލިމާލެ، ހުޅުމާލޭގެ އިތުރުން މާލެ ކައިރި ސަރަހައްދުގެ ބައެއް ރިސޯޓުތަކުގެ މިސްކިތްތަކުގައި ޖަމާއަތުގައި ނަމާދުކުރުމާއި ހުކުރު ނަމާދުކުރުން މި ދުވަސްވަރު ވަނީ މެދުކަނޑާލައިފަ އެވެ.\nސައޫދީ އަރަބިއްޔާ މިސްކިތްތައް އިސްލާމިކް މިނިސްޓްރީ ރާއްޖެ-ސައުދީ ސަލްމާން ރަސްގެފާނު ކިންގް ސަލްމާން މިސްކިތް\n26 ކޮމެންޓް, 65 ރިއެކްޝަންސް\nވެގެންއުޅޭ ގޮތަކީ އަނެއްކާވެސް ކޮންޓްރެކްޓަރ އަތުން ސިޔާސީ މީހުން ލާރިގަނޑެއްނުލިބިގެން އެމީހުންނަށް ދަތިކުރަނީ، ދިގުލައިގެންދިޔައީމަ ބޭރުކުންފުންޏަކަށް ގެއްލުންބޮޑުވާނެ، އަނެއްކާ ޓަމެކްސްގެ ލޭބަރުން ރޯދަމަހަށް ރަށަށްފޮނުވަދޭނެކަމަށް އެމީހުން އެތިބީ، ފާޑެއްގެ ބުލެކްމެއިލް ކޮރަޕްޝަން ގޭސްގަނޑެއް މިއެނބުރެނީ\nމިސްކިތެއް ވީމާ މަސައްކަތް ޖެހޭނީ ހުއްޓާލަން. ދުވާލަކު އެތައް ސިޔާސީ މަޤާމެއް އެބަދޭ. އެތައް ބަޔަކަށް ބަދަލުގެ ނަމުގައި ފައިސާދޭ. ހުރިހާކަމެއް އަންނިގެ ބޮލަކަށް ނުކެނޑޭނެ. އިބޫއަކީ ވެސް އޭގެ މީހެއް.\nއިސްލާމީ މިނިސްޓަރު މިޔައްވުރެ ހަރުދަނާވާންވެއްއޖެ. ފެންނަގޮތުން އަމިއްލަޔަށް ނިންމޭ އެއްކަމެއްވެސް އޮތްހެނެއް ހިއެއްނުވޭ. މިއަދުވެސް ހުޅުވޭވަރަށް ނިމިފަހުރިތަނެއް ދެން ކޮންސަކަރާތެއްޖަހާކަށްތަ.\nލާދީނީ ސަރުކާރަކީ ކޮބާ\nމި އިސްލާމިކްް މިނިސްޓަރ މީ ކީއްކުރާ މީހެއް.\nބްރިޖެ ނޭޅޭނެ މިސްރުކާރަކަ. ސޯވޭ ހެދިޔަސް ބްރިޖު އަޅާނީ ދެންއަނަ ސަރުކާރަކުން އިންޝާﷲ\nސައޫދީ ރަސްގެފާނުގެ ޚަރަދުގައި މާލޭގައި ޒަމާނީ ފެންވަރުގެ ބޮޑު މިސްކިތެއް އިމާރާތް ކުރަން ހަމަޖައްސައި، އެކަމާ ގުޅޭ މަސައްކަތްތައް ފެށީ ކުރީގެ ރައީސް އަބްދުﷲ ޔާމީންގެ ވެރިކަމުގަ އެވެ. އަދި އެއީ ސީދާ ޔާމީންގެ އެދިވަޑައިގަތުމަކަށް ސައޫދީގެ ރަސްގެފާނު ދެއްވި އެހީ އެކެވެ. ސުވާލަކީ މިއީ ސައުދީ ރަސްގެފާނުގެ ޚަރަދުގައި ހަދާތަނެއްތޯއެވެ؟ އަޑުއިވޭގޮތުގައި ދިވެހި ދައުލަތުން ވަރަށް ބޮޑު ޚަރަދެއް މި މިސްކަތައް ކުރަންޖެހެއެވެ.\nހުއްޓުމެއްނެތި ބުރިޖު މަޝްރޫކުރިއަށް ގެންދެވޭ، ކީއްތަވާނީ ކުޑަ ހިތްވަރެއް ލާފަ ރޯދައާއި ދިމާކޮށް މިސްކިތް ނިންމަދިނިއްޔާ! މިސްކިތަށް ނުދެވުނަސް މިސްކިތް ފެނުނީމަވެސް ކިހާ ހިތްހަމަޖެހުމެއް ލިބޭނެ!\nހަމައެކަނި މިސްކިއްތޯ މަސައްކަތް ހުއްޓަންވީ. ބުނި އެއްވެސް ޕްރޮޖެކްޓެއް ނުހުއްތާނަމޯ. ބަލަ މިސްކިތައް ނަމާދުވެސް ކުރެވޭނެ ދޯ، މާސްކު އަޅައިގެން، އަދި މިސްކިތު ގޭޓުން ވަންނަގަޑީގަ ޓެމަޕްރޭޓަރ ޗެކުކޮށްގެން...\nސަލްމާން އައް ތިވާހަކަތަ ކިޔާ ދީބަލަ،، އޭނަޔަވެސް ނޭންގިގެން މިސްކިއްތަ ބަންދުކުރަނީ. ހުސް ޖީނިއުސް މިގައުމުގަ އުޅެނީ.\nމިސްކިއް ހުރީ ނިމިފައި އިތުރަށް ކުރާނެކަމަކަށް މިސްކިތު ނަންބޯރޑް ކަހާލުން ނޫން.